

KADRINA VALLA JÄÄTMEKAVA 2025-2030

Kadrina 2025

Sisukord

[1 Sissejuhatus 4](#_Toc210123292)

[2 Kadrina valla üldiseloomustus 5](#_Toc210123293)

[2.1 Asukoht 5](#_Toc210123294)

[2.2 Rahvastik 6](#_Toc210123295)

[2.3 Elamumajandus ja infrastruktuur 6](#_Toc210123296)

[2.4 Ettevõtlus 6](#_Toc210123297)

[2.5 Looduskeskkond 7](#_Toc210123298)

[3 Ringmajanduse ja jäätmehoolduse õiguslikud alused ja arengudokumendid 8](#_Toc210123299)

[3.1 Jäätmehoolduse õiguslikud alused 8](#_Toc210123300)

[3.1.1 Euroopa Liidu õigusaktid 8](#_Toc210123301)

[3.1.2 Eesti õigusaktid 8](#_Toc210123302)

[3.1.3 Kadrina valla jäätmekäitlusalased õigusaktid 10](#_Toc210123303)

[*3.2* Ringmajanduse ja jäätmehooldusearengudokumendid 10](#_Toc210123304)

[3.2.1 Euroopa Liidu arengudokumendid 10](#_Toc210123305)

[3.2.2 Eesti arengudokumendid 11](#_Toc210123306)

[3.2.3 Kadrina valla arengdokumendid 12](#_Toc210123307)

[4 Jäätmekava rakendamisega kaasnev keskkonnamõju 13](#_Toc210123308)

[5 Hetkeolukord jäätmete kogumisel ja käitlusel jäätmeliikide lõikes 14](#_Toc210123309)

[5.1 Tekkivate jäätmete kogused liikide ja päritolu kaupa 14](#_Toc210123310)

[5.2 Olmejäätmed 14](#_Toc210123311)

[5.2.1 Olmejäätmete kogumissüsteem 20](#_Toc210123312)

[5.3 Pakend 21](#_Toc210123313)

[5.3.1 Pakendijäätmete kogumis- ja käitlussüsteem 22](#_Toc210123314)

[5.4 Biolagunevad jäätmed (sh kalmistujäätmed) 24](#_Toc210123315)

[5.4.1 Biolagunevate jäätmete kogumis- ja käitlussüsteem 25](#_Toc210123316)

[5.5 Ehitus- ja lammutusjäätmed 25](#_Toc210123317)

[5.5.1 Ehitus- ja lammutusjäätmete kogumis- ja käitlussüsteem 26](#_Toc210123318)

[5.6 Ohtlikud jäätmed 26](#_Toc210123319)

[5.6.1 Ohtlike jäätmete kogumis- ja käitlussüsteem 27](#_Toc210123320)

[5.7 Probleemtooted 28](#_Toc210123321)

[5.7.1 Elektri- ja elektroonikaseadmed ning nende kogumis- ja käitlussüsteem 28](#_Toc210123322)

[5.7.2 Patareid ja akud ning nende kogumis- ja käitlussüsteem 28](#_Toc210123323)

[5.7.3 Romusõidukid ning nende kogumis- ja käitlussüsteem 29](#_Toc210123324)

[5.7.4 Vanarehvid ning nende kogumis- ja käitlussüsteem 29](#_Toc210123325)

[5.7.5 Põllumajandusplast ning selle kogumis- ja käitlussüsteem 30](#_Toc210123326)

[5.8 Reoveesete 30](#_Toc210123327)

[5.9 Tervishoiu- ja veterinaarteenuste jäätmed 30](#_Toc210123328)

[5.10 Tööstusjäätmed 31](#_Toc210123329)

[5.11 Koondandmed eriliigiliste jäätmete kogumissüsteemide osas 31](#_Toc210123330)

[5.12 Kõrvaldamis- ja taaskasutamisrajatised 33](#_Toc210123331)

[5.13 Andmed suletud prügilate ning jääkreostusobjektide kohta 33](#_Toc210123332)

[5.14 Jäätmemajanduse korraldamine ja rahastamine 33](#_Toc210123333)

[5.14.1 Korraldatud jäätmevedu 35](#_Toc210123334)

[6 Jäätmekava 2021-2026 tegevuskava ja eesmärkide täitmise analüüs 37](#_Toc210123335)

[7 Jäätmetekke prognoos 40](#_Toc210123336)

[8 Kadrina valla jäätmehoolduse eesmärgid 2025-2030 41](#_Toc210123337)

[9 Jäätmehoolduse arendamine 43](#_Toc210123338)

[9.1 STRATEEGILINE EESMÄRK 1: Jäätmetekke vältimise ja korduskasutuse edendamine 43](#_Toc210123339)

[9.1.1 Toidujäätmete vältimise ja vähendamise meetmed 44](#_Toc210123340)

[9.1.2 Prügistamise vältimise ja vähendamise meetmed 44](#_Toc210123341)

[9.1.3 Põletamise ja ladestamise vähendamise meetmed 45](#_Toc210123342)

[9.2 STRATEEGILINE EESMÄRK 2: Jäätmete liigiti kogumise ja ringlussevõtu edendamine 45](#_Toc210123343)

[9.2.1 Biojäätmed 45](#_Toc210123344)

[9.2.2 Pakendite ja pakendijäätmete käitlemise kava 46](#_Toc210123345)

[9.2.3 Elektroonikaromud ja ohtlikud jäätmed 46](#_Toc210123346)

[9.2.4 Suurjäätmed 47](#_Toc210123347)

[9.2.5 Ehitus- ja lammutusjäätmed 47](#_Toc210123348)

[9.2.6 Tekstiilijäätmed 47](#_Toc210123349)

[9.2.7 Koondandmed jäätmete liigiti kogumise ja sortimise arendamine koos tähtaegadega ja konkreetsete jäätmeliikide kaupa 47](#_Toc210123350)

[9.2.8 Kohaliku omavalitsuse üksuse korraldatava jäätmeveo arendamine, sealhulgas korraldatud jäätmeveo piirkonna määramine 49](#_Toc210123351)

[9.2.9 Jäätmehooldusrajatiste kindlaksmääramine ja arendustegevus 49](#_Toc210123352)

[9.2.10 Koostöövõimalused teiste omavalitsusüksustega 49](#_Toc210123353)

[9.3 STRATEEGILINE EESMÄRK 3: Keskkonnateadlikkuse pidev suurendamine ettevõtete ja elanike seas 50](#_Toc210123354)

[9.4 STRATEEGILINE EESMÄRK 4: Jäätmekäitlusalase järelevalve tõhustamine 51](#_Toc210123355)

[10 Tegevuskava ja rahastusallikad 52](#_Toc210123356)

[10 Kokkuvõte 54](#_Toc210123357)

[Kasutatud materjalid 55](#_Toc210123358)

[11 LISAD 57](#_Toc210123359)

[Lisa 1: Kadrina valla jäätmete majandamise mudel. 57](#_Toc210123360)

# Sissejuhatus

Kadrina valla jäätmekava 2025-2030 (edaspidi jäätmekava) on valla jäätmekäitlust korraldav ja suunav dokument, mille eesmärgiks on määrata jäätmekäitluse arengusuunad, tegevused ja meetmed aastani 2030. Käesolev jäätmekava hõlmab ülevaadet jäätmemajanduse olukorrast vallas ning toob välja eesmärkide elluviimise tegevuskava ja investeeringuvajaduse jäätmemajanduse arendamiseks. Jäätmekava eesmärkide seadmisel on lähtutud nii Riigi jäätmekavas 2023-2028 kui ka jäätmemajandust reguleerivates õigusaktides seatud eesmärkide ja sihtarvudega.

Kadrina valla jäätmekava 2025-2030 vastab jäätmeseaduse § 42 lõikes 3 toodud nõuetele ning võtab võimalusel arvesse ka kavandatava jäätmereformi tulemusel rakenduvaid täiendavaid nõudeid jäätmekava sisule.

Käesolev arengudokument ei saa olla lõplik ja paindumatu tegevuskava, vaid vajaduse korral muudetav strateegia. Muudatusi ning täpsustusi kavas võivad kaasa tuua lisauuringute või muu informatsiooni laekumisel ilmnevad hinnangute muutused olukorrale või tulevikutrendidele. Samuti võivad muutusi tuua kaasa prognoosimatud või raskesti prognoositavad muutused poliitilistes või majanduslikes sfäärides.

Kava realiseerimine sõltub lisaks Kadrina vallas toimuvatele arengutele ka laiemalt üle-eestilisest jäätmekäitluse alasest ja üldisest majandusarengust. Seetõttu tuleb käesolevat kava vaadelda dünaamilise dokumendina, mida tuleb perioodiliselt üle vaadata ja vajadusel korrigeerida.

Käesolev jäätmekava on koostatud Kadrina Vallavalitsuse ametnike ning LEMMA OÜ konsultantide koostöös.

# Kadrina valla üldiseloomustus

## Asukoht

4662 elanikuga (seisuga 01.01.2025) Kadrina vald asub Lääne-Virumaa lääneosas ning piirneb läänes Harju maakonna Kuusalu vallaga, idas Lääne-Viru maakonna Rakvere vallaga, põhjaosas Haljala vallaga ning lõunaosas Tapa vallaga. Valla pindala on 353,92 km², mis on ligikaudu 10% Lääne-Viru maakonna pindalast.

Valla keskosas asub piirkondliku keskusena Kadrina alevik, kus töötavad ka vallavalitsus ja volikogu. Valla keskus asub 15 km kaugusel Rakvere ja Tapa linnast ning 85 km kaugusel pealinnast Tallinnast. Kokku on Kadrina vallas kaks alevikku: Kadrina ja Hulja ning 40 küla: Ama, Arbavere, Hõbeda, Härjadi, Jõepere, Jõetaguse, Jürimõisa, Kadapiku, Kallukse, Kihlevere, Kiku, Kolu, Kõrveküla, Lante, Leikude, Loobu, Läsna, Mõndavere, Mäo, Neeruti, Ohepalu, Orutaguse, Pariisi, Põima, Ridaküla, Rõmeda, Salda, Saukse, Sootaguse, Tirbiku, Tokolopi, Udriku, Uku, Undla, Vaiatu, Vandu, Viitna, Vohnja, Võduvere, Võipere.

A screenshot of a computer screen

AI-generated content may be incorrect.

Joonis . Kadrina valla paiknemine

Valla asustustihedus on suurem valla kesk- ja idaosas, kuhu koonduvad nii tööstus- kui ka põllumajandusettevõtted. Asustustihedus on väiksem aga lääne- ja põhjaosas, kus paiknevad ulatuslikud looduslikud alad.

Kadrina valla eduka arengu eelduseks on hea liiklusgeograafiline asend. Valda läbivad riigi põhimaanteed Tallinn-Narva ja Pärnu-Rakvere-Sõmeru ning Tapa-Loobu tugimaantee. Kadrina valda läbib ka Tallinn-Peterburi suunaline raudtee, mida kasutades on võimalik ümberistumiseta sõita Tallinna.

## Rahvastik

Statistikaameti andmetel elab Kadrina valla haldusterritooriumil 2025 aasta 1. jaanuari seisuga 4 662 elanikku. Valla elanike arv on viimastel aastatel olnud langustrendis.

Tabel . Rahvaarvu muutus Kadrina vallas perioodil 2020-2024. Alus: Statistikaamet

|  |  |  |  |  |  |  |
| --- | --- | --- | --- | --- | --- | --- |
|  | 2020 | 2021 | 2022 | 2023 | 2024 | 2025 |
| Kadrina valla elanike arv | 4 790 | 4 791 | 4 838 | 4 799 | 4 702 | 4 662 |

## Elamumajandus ja infrastruktuur

Vallavalitsuse andmetel on Kadrina vallas 2025.a augusti seisuga 1439 elamut, 11 paarismaja, 105 korter- ja ridaelamut ning 51 suvilat. See teeb kokku umbes 1610 jäätmevaldajat eramajapidamiste sektoris. Ettevõtete sektorisse (sh avaliku sektori alla kuuluvad asutused) kuulub jäätmevaldajaid ca 1540. Üle viie korteriga kortermajad paiknevad Arbavere, Loobu, Härjadi, Kihlevere, Kiku, Leikude, Neeruti, Vohnja, Ridaküla, Salda ja Viitna külades ning Kadrina ja Hulja alevikes.

Kadrina vallas on tsentraalse soojusega varustatud kaks asulat – Kadrina alevik ja osaliselt Hulja alevik. Soojatootmise ja soojaenergia ülekande teenust osutab Kadrina valla elanikele, vallavalitsuse hallatavatele asutustele ja valla territooriumil asuvatele ettevõtetele AS Kadrina Soojus, kes on 100% valla omanduses. Põhikütusena kasutatakse hakkepuitu. AS-le Kadrina Soojus omistati 2019. aastal Eesti Jõujaamade ja Kaugkütte Ühingu poolt ka „Tõhus Kaugküte“ märgis, mis tõendab, et kohalik kaugküttevõrk vastab energiatõhususe nõuetele. Piirkondades, kus kaugküttevõrk puudub, kasutatakse individuaalkütet, näiteks puit-, elektri- ja maaküte.

Veevarustus- ja kanalisatsiooniteenuseid osutab Kadrina valla elanikele ja valla territooriumil asuvatele ettevõtetele samuti AS Kadrina Soojus, mis lisaks soojatootmisele tegeleb ka veevarustuse ja heitvee ärajuhtimise teenuste osutamisega. Kadrina vallas on ühisveevarustus ja -kanalisatsioon olemas Kadrina ja Hulja alevikes ning Kihlevere, Ridaküla, Viitna, Vohnja ja Salda külades. Kiku, Leikude ja Neeruti külades on olemas ühisveevärk, kuid puudub ühiskanalisatsioon. Piirkondades, kus ühisveevärk ja -kanalisatsioon puuduvad, kogutakse reovesi peamiselt lokaalsetesse imbsüsteemidesse või kogumiskaevudesse.

Kadrina Vallavalitsuse hallatavate asutuste hulgas on Kadrina Keskkool, Vohnja Lasteaed-Algkool, Kadrina Lasteaed Sipsik (Kadrina ja Hulja majad), Kadrina Kunstidekool, Kadrina Kultuurikoda (huvikeskus, noortekeskus, Kadrina rahvamaja, Läsna rahvamaja) ja Kadrina raamatukogu koos kolme filiaaliga (Hulja, Kihlevere, Vohnja). Valla osalusega ettevõtted on AS Kadrina Soojus, SA Kadrina Spordikeskus, OÜ Kadrina Kommunaal ning mittetulundusühingud: Eesti Linnade ja Valdade Liit (ELVL), Lääne-Viru Omavalitsuste Liit (VIROL), MTÜ Rakvere Haigla, MTÜ Lääne-Virumaa Jäätmekeskus, MTÜ Eesti Muusikakoolide Liit, MTÜ Arenduskoda, MTÜ Põhja-Eesti Ühistranspordikeskus, Lääne-Virumaa Koduloomade Varjupaik MTÜ.

## Ettevõtlus

Statistikaameti andmebaasi[[1]](#footnote-2) alusel oli Kadrina valla statistilisse profiili kuuluvatest ettevõtetest 2024. aastal registreeritud 414 ettevõtet ning viimase viie aasta jooksul on ettevõtete arv suurenenud. 2024. aasta andmete alusel oli mikroettevõtteid ehk alla 10 töötajaga ettevõtteid Kadrina vallas 392 ehk ligi 95%. Ettevõtteid, mille töötajate arv jääb vahemikku 10-49 ehk väikeettevõtteid oli 20 ning keskmisi ettevõtteid (töötajate arvuga 50-249) oli kaks. Suurettevõtted 250 ja enama töötajaga Kadrina vallas puuduvad. Suurim tööandja vallas on Aru Grupp AS.

Kadrina valla ettevõtlust ilmestavad tööstuslik tootmine, põllumajandus ja metsandus, teeninduse valdkonnas kaubandus ning vähemal määral puhkemajandus. Tööstuslik tootmine toimub Kadrinas, Huljal, vähem Vohnjas ja Kihleveres. Üksikuid väikeettevõtteid asub ka mujal külades. Tööstuses on esikohal puitu ja metalli töötlevad ettevõtted. Põllumajanduslik tootmine on hajutatud üle valla territooriumi. Tootmine on aktiivne eelkõige teraviljakasvatuse, veise- ja seakasvatuse alal. Puhkemajanduse võib siduda vallas eelkõige Viitna, Neeruti, Ohepalu ning ka teiste maastikuliste nn miljööväärtuslike piirkondadega. Teenindus- ja kaubandusvaldkondades on oluline, et esmavajalikud teenused oleksid kättesaadavad kõigile valla elanikele. Käesoleval ajal on teenuste olemasolu parem keskustes ja paremini kättesaadav nendes piirkondades, kus on paremad liiklusolud (sh ühistransport).[[2]](#footnote-3)

## Looduskeskkond

Kadrina valla haldusterritooriumile jäävad mitmed looduskaitselist väärtust omavad alad ja objektid. Osaliselt või täielikult jääb valla piiridesse kaks looduskaitseala – Tirbiku ja Ohepalu, kolm maastikukaitseala – Viitna, Kallukse ja Neeruti, üks hoiuala - Loobu jõe hoiuala, seitse kaitsealust parki – Arbavere, Kolu, Loobu, Neeruti, Udriku, Undla ja Vohnja mõisade pargid ning üks kaitsealune puistu – Jõepere põlispuud. Valla territooriumile jääb osaliselt ka Lahemaa Rahvuspark.

Maakatastrisse kantud kõlvikutest ligi 40% moodustab metsamaa, haritavat maad on umbes 29%, looduslik rohumaa moodustab ligi 6%, õuemaa veidi üle 1% ja muu maa ligi 11% valla pindalast. Maa sihtotstarbe järgi on ligi 83% maatulundusmaa ning 1,7% elamumaa.[[3]](#footnote-4)

Seisuga 17.08.2025.a on vallas kokku 16 looduslikku järve, üheksa paisjärve ja kolm tehisjärve. Suurimad järved on Ohepalu järv (68,2 ha), Suurjärv (23,7 ha) ning Pikkjärv (16,1 ha). Kadrina valla territooriumi läbivad Läsna jõgi/Nõmmoja, Valgejõgi, Loobu jõgi ja Selja jõgi.

# Ringmajanduse ja jäätmehoolduse õiguslikud alused ja arengudokumendid

## Jäätmehoolduse õiguslikud alused

Kadrina valla jäätmekava tugineb mitmetele rahvusvahelistele, riiklikele ja omavalitsuse tasandi dokumentidele, mida on jäätmekava koostamisel analüüsitud.

### Euroopa Liidu õigusaktid

Euroopa Liidu keskkonnapoliitika koosneb mitmesajast seadusandlikust aktist, jäätmehoolduse seisukohalt on olulisemad järgmised raamküsimusi käsitlevad õigusaktid:

1. Euroopa Parlamendi ja nõukogu direktiiv 2008/98/EÜ (jäätmete raamdirektiiv), millega kehtestatakse õiguslik raamistik jäätmete käitlemiseks ühenduses;
2. Euroopa Parlamendi ja nõukogu määrus 1013/2006 (jäätmeveo määrus), millega kehtestatakse menetlused ja kontrollimeetmed jäätmesaadetistele olenevalt nende päritolust, sihtkohast ja marsruudist, veetavate jäätmete liigist ja käitlusviisist sihtkohas;
3. Euroopa Komisjoni otsus 2014/955/EL, millega kehtestatakse jäätmenimistu.

Jäätmekäitlust käsitlevad Euroopa Liidu tasandil järgmised õigusaktid:

1. Euroopa Parlamendi ja nõukogu direktiiv 2018/850 (prügiladirektiiv), millega sätestatakse tehnilised nõuded prügilatele ja erinõuded prügi vastuvõtmisele prügilates ning kehtestatakse prügilate kategooriad ladestatavate jäätmete tüübi alusel;
2. Euroopa Parlamendi ja nõukogu direktiiv 2019/883, millega sätestatakse nõuded laevajäätmete üleandmiseks sadamates;
3. Euroopa Parlamendi ja nõukogu direktiiv 2010/75/EL tööstusheidete kohta, millega sätestatakse nõuded õhku, vette või pinnasesse juhitava heite vältimiseks ja piiramiseks ning jäätmete tekke vältimiseks suurtes tööstuskäitistes.

Jäätmevooge käsitlevad Euroopa Liidu tasandil järgmised õigusaktid:

1. Euroopa Parlamendi ja nõukogu direktiiv 2018/852 (pakendidirektiiv), millega sätestatakse nõuded pakendijäätmete vältimise, taaskasutamise ja ringlussevõtu ning pakendite korduskasutamise kohta;
2. Euroopa Parlamendi ja nõukogu direktiiv 2006/66/EÜ, mis käsitleb patareisid ja akusid ning patarei- ja akujäätmeid;
3. Euroopa Parlamendi ja nõukogu direktiiv 2000/53/EÜ kasutuselt kõrvaldatud sõidukite kohta;
4. Euroopa Parlamendi ja nõukogu direktiiv 2012/19/EL elektri- ja elektroonikaseadmetest tekkinud jäätmete (elektroonikaromude) kohta;
5. Nõukogu direktiiv 96/59/EÜ polüklooritud bifenüülide ja polüklooritud terfenüülide (PCB/PCT) kõrvaldamise kohta;
6. Euroopa Parlamendi ja nõukogu määrus 2019/1021 püsivate orgaaniliste saasteainete kohta;
7. Euroopa Parlamendi ja nõukogu määrus 528/2012, milles käsitletakse biotsiidide turul kättesaadavaks tegemist ja kasutamist;
8. Nõukogu direktiiv 87/217/EMÜ asbestist põhjustatud keskkonnareostuse vältimise ja vähendamise kohta;
9. Euroopa Parlamendi ja nõukogu direktiiv 2006/21/EÜ kaevandustööstuse jäätmete käitlemise kohta;
10. Euroopa Parlamendi ja nõukogu määrus 1257/2013 laevade ringlussevõtu kohta.

### Eesti õigusaktid

Peamine õigusakt, mis reguleerib Eesti Vabariigis jäätmemajandusega seonduvat, on jäätmeseadus, milles on püstitatud üleriigilised jäätmehoolduse arendamise eesmärgid ja põhimõtted. Jäätmeseadusega määratud eesmärkide saavutamiseks ja jäätmemajanduse planeerimiseks koostatakse riigi ning kohaliku omavalitsuse üksuse jäätmekavad. Vastavalt jäätmeseadusele on jäätmekäitluse planeerimine ja suunamine oma haldusterritooriumil omavalitsuste ülesanne.

Lisaks jäätmeseadusele reguleerib jäätmete käitlemist pakendiseadus.Pakendi ja pakendijäätmete taaskasutussüsteem peab olema kohaliku omavalitsuse tasandil korraldatud selliselt, et saavutatakse pakendiseaduses toodud pakendi ja pakendijäätmete kogumise ning taaskasutuse eesmärgid ja kehtestatud sihtarvud. Pakendiseadus sätestab pakendile ja pakendi kasutamisele esitatavad üldnõuded, pakendi ja pakendist tekkivate jäätmete vältimise ja vähendamise meetmed, pakendi ja pakendijäätmete taaskasutussüsteemi korralduse ning vastutuse kehtestatud nõuete täitmata jätmise eest.

Jäätmekäitluse järelevalve toimimist reguleerib keskkonnajärelevalve seadus, mis kehtestab riiklikku keskkonnajärelevalvet teostavate ja juhtivate ning riiklikule järelevalvele allutatud isikute õigused ja kohustused. Keskkonnajärelevalve seaduse järgselt on kohalik omavalitsusorgan või -asutus üks keskkonnajärelevalve teostajatest.

#### Kavandatav jäätmereform

Aastal 2025 jõustuvad olulised muudatused nii jäätmeseaduses kui pakendiseaduses, mis toovad kohalikele omavalitsusüksustele kaasa täiendavaid tingimusi oma haldusterritooriumil jäätmemajanduse korraldamisel. Üleminekuperiood kestab kuni 31. detsembrini 2030.

Üheks peamiseks muudatuseks on korraldatud jäätmeveo teenuse tellimise korraldamine viisil, kus tasu maksjaks jäätmeid vedavale ettevõtjale on kohaliku omavalitsuse üksus ning jäätmevaldajate üle arvestuse pidamise ja nendega arveldamise kohustus on kohaliku omavalitsuse üksusel. Samuti tuleb jäätmekäitlus tellida eraldi korraldatud jäätmeveo tellimisest ning sõlmida eraldi ka hankelepingud. Seega peab tulevikus toimuma jäätmete vedamine ja nende edasine käitlus kahe erineva hankena.

Teine oluline muudatus on seotud jäätmehoolduse rahastamisega. Seadusega nähakse ette, et omavalitsusüksustel tekib võimalus koguda jäätmevaldajatelt tasu jäätmehoolduskulude katteks. Kohalik omavalitsus võib tasu kogumise delegeerida ka teisele isikule (nt enda allasutusele või jäätmevedajale). Jäätmehoolduskulude katteks kogutavat tasu on õigus kasutada vaid jäätmehoolduse korraldamiseks ning kulu peab olema vajalik ja põhjendatud.

Pakendiseaduse uutest tingimustest tulenevalt on kohalikel omavalitsusüksustel kohustus liita pakendijäätmed korraldatud jäätmeveo teenusega. Tiheasustusalal tuleb nii korteriühistute kui ka eramajade, ettevõtete ja asutuste juures eraldi kahte mahutisse koguda järgmised pakendijäätmed:

1) paber- ja kartongpakendijäätmed koos paberi- ja kartongjäätmetega (nn vanapaber);

2) joogikartong koos plast- ja metallpakendi jäätmetega.

Klaaspakendijäätmed kogutakse tiheasustusalal liigiti kas avalikku klaaspakendijäätmete konteinerisse või tekkekohal klaaspakendijäätmete mahutisse.

Seega on tiheasustusaladel uueks miinimumstandardiks 4 konteinerit – eelnevalt mainitud paber- ja kartongpakend koos vanapaberiga, joogikartong koos plast ja metallpakenditega, biojäätmete konteiner (juhul kui tekkekohal kompostimist ei rakendata) ning segaolmejäätmete konteiner.

Väljaspool tiheasustusala korraldab kohaliku omavalitsuse üksus olmes tekkivate tagatisrahata pakendi jäätmete kogumise kas tekkekohal või avalike konteinerite kaudu eraldi kogumismahutisse järgmiselt:

1) paber- ja kartongpakendijäätmed koos paberi- ja kartongijäätmetega;

2) joogikartong koos plast- ja metallpakendijäätmetega;

3) klaaspakendijäätmed.

Jäätmereformi üheks eesmärgiks on tugevdada kohaliku omavalitsuse rolli jäätmehoolduse ja jäätmevaldkonna konkurentsitiheda turu korraldamisel. Kõigile omavalitsustele seatakse konkreetne tulemusnäitaja olmejäätmete liigiti kogumise sihtarvuna, et tagada olmejäätmete liigiti kogumise kõrge tase, millel on otsene seos ringlussevõtuga. See tähendab, et kõik omavalitsusüksused peavad saavutama korraldatud jäätmeveo ja avaliku kogumisvõrgu abil olmejäätmete liigiti kogumise sihtarvu, milleks on 2025.a 65% ja antud protsent suureneb 1% võrra igal järgneval aastal kuni 75%-ni 2035. aastal.

### Kadrina valla jäätmekäitlusalased õigusaktid

Kohaliku omavalitsusüksuse erinevate õigusaktidega täpsustatakse jäätmehoolduse arendamise erinevaid aspekte. Peamiseks jäätmekäitlusalaseks õigusaktiks omavalitsuses on jäätmehoolduseeskiri.

Kadrina Vallavolikogu 26.01.2022 määrusega nr 3 on vastu võetud "Kadrina valla jäätmehoolduseeskiri“ (viimase redaktsiooni jõustumine 11.04.2025). Kadrina valla jäätmehoolduseeskiri  sätestab jäätmehoolduse korraldamise nõuded, korraldatud jäätmeveoga hõlmatud jäätmeliigid, veopiirkonna, vedamise sageduse ja aja, jäätmeveo teenustasu suuruse määramise korra, jäätmekäitluse üle järelevalve teostamise ning jäätmekäitluse arendamise Kadrina vallas.

Eeskiri on täitmiseks kohustuslik kõigile valla haldusterritooriumil asuvatele või elavatele füüsilistele ja juriidilistele isikutele ning isikutele, kellele kuulub valla territooriumil kinnisasi, millel toimuvast tegevusest tekivad jäätmed.

## Ringmajanduse ja jäätmehooldusearengudokumendid

### Euroopa Liidu arengudokumendid

Kui varasemalt oli Euroopa Liidu jäätmepoliitika põhitähelepanu suunatud eelkõige jäätmehierarhia põhimõtete edendamisele, siis vastavalt 2020. aastal Euroopa Komisjoni poolt vastu võetud ringmajanduse tegevuskavale on see integreeritud laiemasse ringmajanduse edendamise konteksti. Euroopa Liidu ringmajanduse tegevuskava on üheks Euroopa Liidu rohelise kokkuleppe nurgakiviks ning selle eesmärk on saavutada ressursitõhusa ja konkurentsivõimelise majandusega Euroopa, kus aastaks 2050 on saavutatud kliimaneutraalsus ja ressursside jätkusuutlik kasutus ning tagatud piisav majanduskasv. Seejuures tuleb kaitsta ja säilitada ELi looduskapitali ning kaitsta kodanike tervist ja heaolu keskkonnasaastega seotud ohtude ja mõjude eest. EL ringmajanduse tegevuskava keskendub eelkõige jäätmetekke vältimisele ja vähendamisele, ringmajanduslikule tootedisainile ja ringsele tootmisele, et hoida kasutatud ressursse EL-i majanduses võimalikult kaua. Euroopa Komisjoni tegevuskavas on välja toodud seitse ringmajanduse edendamise seisukohast olulist valdkonda – pakendid; plast; tekstiil; elektroonikaromud; patareid, akud ja sõidukid; toit, vesi ja toitained; hooned ja ehitus. Antud valdkondadele tuleb senisest enim tähelepanu pöörata ning töötada välja eraldi meetmed ja eesmärgid (sh nende rakendamiseks vajalik õiguslik raamistik).

Euroopa Liidu toimimise lepingu (ELTL) artikli 191 lõike 2 kohaselt seab Euroopa Liidu keskkonnapoliitika eesmärgiks kaitstuse kõrge taseme, võttes seejuures arvesse liidu eri piirkondade olukorra mitmekesisust. ELTL rajaneb nii ettevaatusprintsiibil kui ka põhimõtetel, mille järgi tuleb kasutusele võtta ennetusmeetmeid ja keskkonnakahjustus tuleb heastada eeskätt kahjustuse kohas. Saastaja peab aga saastamise eest maksma.

ELTL toob välja järgmised põhimõtted, mida tuleb keskkonnakaitse meetmete (sh jäätmekäitluse) kujundamisel rakendada - kaitstuse kõrge tase; ettevaatuspõhimõte; vältimispõhimõte; saastaja vastutuse põhimõte.

Neid põhimõtteid täiendab omakorda Euroopa Parlamendi ja Nõukogu direktiiv 2008/98/EÜ (jäätmete raamdirektiiv), mis käsitleb jäätmeid ja millega tunnistatakse kehtetuks teatud direktiivid, millest tulenevad järgmised põhimõtted:

* viieastmeline jäätmehierarhia ja jäätmete vältimise põhimõte – esmajärjekorras tuleb jäätmeteket vältida. Jäätmete käitlemisel tuleb eelistada nende korduskasutust, kui see ei ole võimalik, siis materjalina ringlussevõttu. Vähem tuleb eelistada muud taaskasutamist ning vähim eelistatud võimalus on jäätmete kõrvaldamine, sh ladestamine;
* iseseisvuse ja läheduse põhimõte – jäätmehoolduse kavandamisel ja muus jäätmehooldust suunavas tegevuses juhinduvad haldusorganid põhimõttest, et jäätmekäitluskohtade võrgustik peab olema lõimitud nii, et oleks tagatud segaolmejäätmete käitlemine tekkekohale võimalikult lähedal, samuti kõigi tekkinud jäätmete kõrvaldamine, arvestades jäätmekäitluse hierarhia põhimõtet, parimat võimalikku tehnikat, geograafilisi olusid ja vajadust spetsialiseeritud rajatiste järele seoses teatavate jäätmeliikidega;
* laiendatud tootjavastutuse põhimõte – tootja on kohustatud tagama tema turule lastud tootest tekkivate jäätmete kogumise ja nende taaskasutamise või kõrvaldamise ning katma nende tegevustega seotud kulud (sh peab olema selle kohustuse täitmiseks piisav tagatis). Sealjuures võib tootja valida, kas ta täidab kohustused individuaalselt, annab need kirjaliku lepinguga üle tootjate ühendusele või ühineb tootjate ühendusega.
* ringmajanduse põhimõte – lineaarse majandusmudeli asendamine ringmajandusega, mille eesmärgiks on säilitada materjalide ja toodete väärtust võimalikult kaua. Jäätmeteket ja materjalikasutust on kavas vähendada miinimumini ning kui toote kasutusaeg on jõudnud lõpule, hoitakse materjal tootmises ja kasutatakse seda üha uuesti, et luua rohkem lisaväärtust.

### Eesti arengudokumendid

Eesti jäätmehoolduse eesmärgid toetuvad eeskätt Euroopa Liidu ringmajanduse tegevuskavas ja jäätmealastes õigusaktides toodud nõuetele ja eesmärkidele, mis tuleb üle võtta ka Eesti seadusandlusse. Eesti jäätmehooldust reguleerivad peale siseriiklike, sh kohaliku omavalitsuse õigusaktide ka erinevad suunava põhimõttega riiklikud ja kohaliku omavalitsuse arengudokumendid.

Eesti keskkonnastrateegia aastani 2030 on riigi keskkonnaalase tegevuse kavandamise ja rahvusvahelise koostöö arendamise alus, mille eesmärk on määratleda pikaajalised arengusuunad looduskeskkonna hea seisundi hoidmiseks, lähtudes samas keskkonna valdkonna seostest majandus- ja sotsiaalvaldkonnaga ning nende mõjudest ümbritsevale looduskeskkonnale ja inimesele.

Jäätmete osas on keskkonnastrateegias püstitatud eesmärk, et aastal 2030 peab olema tekkivate jäätmete ladestamine vähenenud 30% ning oluliselt peab olema vähendatud tekkivate jäätmete ohtlikkust.

Kuivõrd keskkonnastrateegia dokument on koostatud 2007. aastal, ei käsitle see enam kõiki keskkonnavaldkonna jaoks aktuaalseid tegevussuundi ehk ei kata terviklikult kogu tulemusvaldkonda „Keskkond“. Sellest ajendatuna algatas Vabariigi Valitsus 2019. aastal Keskkonnavaldkonna arengukava „KEVAD“ koostamise, mis käesoleval hetkel ei ole veel vastu võetud. KEVAD seab Eestile keskkonnavaldkonna visiooni, eesmärgid ja alaeesmärgid koos olulisemate poliitikainstrumentidega aastani 2030 ning korrastab selle valdkonna strateegilist planeerimist. Jäätmekäitluse korraldamise valdkonna eesmärk aastaks 2030 on: „Jäätmetekke vältimine ja toodete korduskasutamine ning parandamine on igapäevase käitumise osa ning jäätmetest luuakse uut väärtust toormena“. Jäätmetekke vältimise raames tarbitakse mõistlikult ning vajaduspõhiselt keskkonnahoidlikke tooteid ja teenuseid, tekkekohal kogutakse jäätmeid liigiti, jäätmeid käsitletakse kui väärtuslikku ressurssi. Jäätmekorraldus lähtub jäätmehierarhiast, kus eelistatuim on jäätmetekke vältimine. Kus jäätmete vältimine on võimatu, tuleb toetada toodete korduskasutust ja jäätmete korduskasutuseks ettevalmistamist. Toodete parandamine ja remontimine on võimalik, lihtne ja mugav ning majanduslikult mõttekas. Kasutades tekkinud jäätmeid kui ressurssi on võimalik saada loodusvaradest maksimaalset väärtust ja vähendada nõudlust uute loodusvarade järele. Kui ringlussevõtt pole võimalik, siis tuleb eelistada muul viisil taaskasutamist, sh sektoriülest ressursside ristkasutamist, et võimalikult vähe suunata jäätmeid põletusse või ladestada neid prügilasse. Jäätmetest toormena väärtuse loomine asendab toormaterjali kasutuselevõttu.

Kohalike omavalitsuste jäätmekavade koostamise aluseks on riigi jäätmekava.

Riigi jäätmekava 2023-2028 lähtub kolmest strateegilisest eesmärgist:

* kestlik ja teadlik tootmine ja tarbimine ning jäätmetekke vältimise ja korduskasutuse edendamine;
* ohutu materjaliringluse suurendamine;
* jäätmekäitlusest tulenevate mõjudega arvestamine ning nende vähendamine nii inim- kui ka looduskeskkonnale tervikuna.

Lisaks täidab jäätmekava mitmeid ÜRO kestliku arengu eesmärke ja arvestab pikaajalises arengustrateegias „Eesti 2035“ esile toodud arenguvajadustega ning toetab otseselt majanduse ja elukeskkonna strateegilist sihti.

### Kadrina valla arengdokumendid

#### Kadrina valla arengukava 2024-2035

Kohaliku omavalitsuse korralduse seaduse §37 kohaselt peab igal omavalitsusüksusel olema arengukava, milles määratletakse lühi- ja pikaajalise arengu eesmärgid ning nende saavutamiseks kavandatavad tegevused.

Kadrina valla arengukava 2024-2035 on vastu võetud 01.11.2023. a Kadrina Vallavolikogu otsusega nr 23 ning dokument on aluseks kavandatavatele investeeringuotsustele ja elluviidavatele arengutegevustele.

~~Kadrina valla arengukava ei määra jäätmekäitlusalaseid eesmärke ega arengusuundi. Jäätmekäitlusena seonduvalt tuuakse välja vajadust lagunenud ja maastikupilti kahjustavate hoonete kaardistamiseks ja lammutamiseks.~~

Kadrina valla arenguvisiooniks on „Täisväärtuslik ja aktiivne elu turvalises keskkonnas“

Kokku on arengukavas seatud 9 valdkondlikku arengusuunda:

1. Haridus ja noored – Tegus noor ja nüüdisaegne kool;
2. Taristu ja liikuvus – Kogukonna vajadustele vastav taristu;
3. Turvalisus – Turvaline elukeskkond ja kriisidega toimetulev kogukond;
4. Sotsiaalne heaolu – Toimetulev, terve ja elujõuline inimene;
5. Keskkond – Keskkonnateadlik ja ümbritsevat loodust väärtustav elanik;
6. Kultuur, kogukond ja identiteet – Kultuurilembene ja teotahteline kogukond;
7. Sport – Aktiivne elanik ja mitmekesised sportimisvõimalused;
8. Ettevõtlus – Tugevad ettevõtted ja tasuvad töökohad;
9. Juhtimine ja koostöö – Avatud juhtimine ja valla arengusse panustav kogukond.

Jäätmemajandust on kajastatud arengusuuna nr 5 all, mille jäätmemajandust kajastavaks arengueesmärgiks on lihtne ja mugav jäätmekäitlus. Loodus- ja elukeskkonna säästmise eesmärgil jäätmekoguste vähendamine nende sortimise võimaluste parandamisega, sh kogukonna teadlikkuse tõstmine. Avaliku ruumi heakorrastamiseks jäätmemajade rajamine.

Tegevused eesmärgi saavutamiseks on järgmised:

* Jäätmemajade rajamine;
* Jäätmete liigiti kogumise teadlikkuse tõstmine kogukonnas sotsiaalmeedia kaudu.

# Jäätmekava rakendamisega kaasnev keskkonnamõju

Jäätmeseaduse kohaselt on jäätmehoolduse arendamine oma haldusterritooriumil kohaliku omavalitsuse üks ülesannetest. Jäätmekavas püstitatud eesmärkide realiseerimine on kindlasti positiivse mõjuga ümbritsevale keskkonnale, kuna kavas loetletud tegevused aitavad korrastada jäätmekäitlust, suurendada jäätmete liigiti kogumist ja taaskasutust, vähendada prügilasse ladestatavate jäätmete koguseid, seega ka ohtlike jäätmete sattumist keskkonda.

Järelevalve tõhustamise, korraldatud jäätmeveo toimimise ja sihipärase teavitustööga on võimalik vähendada prügi omavoliliste mahapaneku kohtade tekkimist ja muud seadusevastast jäätmete kõrvaldamist nagu näiteks jäätmete põletamist või matmist.

Vältimaks negatiivset keskkonnamõju on tähtis pakkuda elanikele liigiti kogutud jäätmete üleandmiseks mugavamaid võimalusi võimalikelt kodulähedaste üleandmisvõimaluste näol. See suurendab jäätmete liigiti kogumist ja vähendab ladestatavate jäätmete hulka, sealhulgas koormust keskkonnale.

Keskkonnamõju hindamise ja keskkonnajuhtimissüsteemi seaduse (edaspidi *KeHJS*) § 33 lõige 1 kohaselt on keskkonnamõju strateegiline hindamine kohustuslik kui strateegilise planeerimisdokumendi alusel kavandatakse KeHJS seaduse § 6 lõikes 1 nimetatud tegevust või kavandatav tegevus on eeldatavalt olulise keskkonnamõjuga, lähtudes KeHJS seaduse § 6 lõigetes 2–4 sätestatust. Jäätmekavaga ei kavandata KeHJS § 6 lõikes 1 nimetatud tegevust. Jäätmekavaga kavandatakse laiendada Kadrina jäätmejaama, mis kuulub KeHJS § 6 lõikes 2 nimetatud tegevuse alla. Seega tuleb enne jäätmejaama laiendamist läbi viia vähemalt keskkonnamõju hindamise eelhindamine, selgitamaks välja, kas tegevusega võib kaasneda oluline keskkonnamõju.

Jäätmekavaga ei kavandata selliseid tegevusi, mis võiksid avaldada olulist negatiivset mõju või põhjustada keskkonnas pöördumatuid muutusi, seada ohtu inimese tervist, heaolu, kultuuripärandit või vara. Kavandatavate tegevustega ei kaasne mõjusid Natura 2000 võrgustiku alale või mõnele muule kaitstavale loodusobjektile.

Jäätmekavas kavandatavate tegevuste keskkonnamõju olulisus (nt jäätmejaama laiendus) selgitatakse tegevuste edasisel kavandamisel ning kui tuvastatakse olulise keskkonnamõju esinemise võimalus, viiakse läbi keskkonnamõju strateegilised hindamised või keskkonnamõju hindamised vastavate detailplaneeringute, projektide või tegevusloa taotluste tasandil.

# Hetkeolukord jäätmete kogumisel ja käitlusel jäätmeliikide lõikes

## Tekkivate jäätmete kogused liikide ja päritolu kaupa

Käesolevas jäätmekavas on olemasoleva olukorra kirjeldamisel kasutatud Kadrina Vallavalitsuse käsutuses olevat teavet ja riikliku jäätmestatistika andmeid. Riiklik jäätmestatistika andmebaas („Jäätmete infopäring alates 2020“) koondab kokku tekitatud, kogutud ning käideldud jäätmekogused jäätmekäitlejate esitatud jäätmearuannete põhjal alates 2020. aastast. Antud andmestik võimaldab anda ülevaadet, kui suur osa tekkivatest jäätmetest taaskasutatakse või kõrvaldatakse. Statistikat kogutakse jäätmeliikide kaupa omavalitsuse täpsusega ning võimalik on eraldi käsitleda tekkivaid jäätmekoguseid ettevõtetes ja majapidamistes.

Jäätmestatistika võimaldab mõningaid andmeid ka jäätmete käitluse kohta, kuid kahjuks ei peegelda need täielikult tegelikku jäätmemajanduse olukorda omavalitsusüksustes. Peamine põhjus on, et jäätmekäitlejatel on küll kohustus pidada arvestust, millistest omavalitsustest jäätmeid vastu võetakse, kuid neil ei ole kohustust pidada eraldi arvestust selle kohta, millise omavalitsuse jäätmeid, millises koguses ja kuidas nad taaskasutavad. Taaskasutus jäätmeliikide lõikes kajastub jäätmekäitlejate jäätmevoogudes summaarselt, mitte üksikute omavalitsuste kaupa.

Kadrina valla jäätmete koguteke on olnud perioodil 2020-2022 tugevas tõusutrendis, kuid aastal 2023 langenud märgatavalt. Kui 2021. aastal mõjutas statistiliselt jäätmekoguste suurenemist enim ettevõtetelt kogutud pakendijäätmed ja ehitusjäätmed, siis 2022. aastal moodustasid 50% tekkinud jäätmetest reovee kohtpuhastussetted. Seejuures ülejäänud aastatel on üleantud reoveesetteid väga väikeses koguses. Valdav osa tekkinud jäätmeid transporditakse vallast välja edasise käitlemise eesmärgil. Kadrina vallas taaskasutatakse tekkivatest jäätmetest peamiselt eri liiki metallijäätmeid ning plasti höövli- ja treilaastusid.

Olmejäätmete osakaal kogu 2023. aasta jäätmetekkest moodustas ligi 35%, ehitusjäätmete osakaal ligi 27% ning pakendijäätmete osakaal ligi 11%.

Tabel . Jäätmete teke ja käitlemine (kõik jäätmeliigid) Kadrina vallas aastatel 2020-2023 tonnides. Allikas: Keskkonnaagentuur.

|  |  |  |  |  |  |
| --- | --- | --- | --- | --- | --- |
| Aasta | Koguteke (sh kogutud) | Transport sisse | Taas-kasutatud | Määratlemata käitlemine | Transport välja |
| 2020 | 2613,3 | 8,0 | 23,8 | 8,5 | 2588,9 |
| 2021 | 3677,2 | 0,1 | 194,4 | 0,9 | 3483,4 |
| 2022 | 5061,8 | 0,0 | 205,5 | 0,0 | 4856,4 |
| 2023 | 2577,9 | 144,1 | 200,5 | 143,7 | 2375,0 |

## Olmejäätmed

Olmejäätmed (jaotisekoodiga 20) on kodumajapidamiste jäätmed ja samalaadsed kaubandus-, tööstus- ja ametiasutusjäätmed, sealhulgas liigiti kogutud jäätmed. Olmejäätmetes võib sisalduda nii tava- kui ka ohtlikke jäätmeid. Olmejäätmed ei ole koostiselt ühtsed. Jäätmete koostise määravad paljud tegurid, nagu tarbimisharjumused, kohapealne sorteerimismäär, aastaaeg, elamutüüp, elanike sorteerimisteadlikkus jne.

Riigi jäätmekava 2023-2028 alusel mõjutab olmejäätmete teket kõige enam majandusolukord ja tarbimise tase. Olmejäätmete tekke vältimisel on peamine roll täita elanikkonnal, kelle teadlikkusest ja tarbimisharjumustest sõltub suuresti nii pakendijäätmete, toidujäätmete kui ka muude olmejäätmete tekke vähendamine. Vastavalt jäätmeseaduses püstitatud eesmärkidele peab olmejäätmete ringlussevõtu osakaal olmejäätmete kogumassist olema 2030. aastaks 60%. 2020. aastal oli nimetatud näitaja Eesti keskmisena reaalselt 29% (arvestatud IV meetodit, mille alusel toimub alates 2025. aasta andmete kohta Euroopa Komisjoni statistikaametile ehk Eurostatile andmete esitamine). Seega Eesti seadusandluses sätestatud riigi eesmärkide saavutamiseks on vaja teha suuri jõupingutusi nii Kliimaministeeriumil (ja tema valitsemisalasse kuuluvatel asutustel), kohalikel omavalitsusüksustel, erinevatel tootjate ühendustel, teadusasutustel, jäätmekäitlejatel, tootjatel, elanikel jne.[[4]](#footnote-5).

Jäätmeseaduse § 66 lõige 2 sätestab, et kohaliku omavalitsuse üksus korraldab oma haldusterritooriumil olmejäätmete, eelkõige prügi ehk segaolmejäätmete, biojäätmete ja olmes tekkivate tagatisrahata pakendijäätmete kogumise ja veo.

Kadrina valla haldusterritooriumilt kogutud olmejäätmete kogused jäätmeliikide ja koguste kaupa on esitatud tabelis 3.

Jäätmearuandluse põhjal on Kadrina valla olmejäätmete koguteke perioodil 2020-2023 näidanud kerget langustrendi. Suurem osakaal olmejäätmeid tekib majapidamistes. Olmejäätmete koguteke on jäänud vaadeldaval perioodil suurusjärku 896-994 tonni aastas.

Joonis . Olmejäätmete koguteke Kadrina valla haldusterritooriumil aastatel 2020-2023 tonnides. Allikas: Keskkonnaagentuur.

Eurostati[[5]](#footnote-6) andmetel tekkis 2023. aastal Eestis elaniku kohta keskmiselt 373 kilogrammi olmejäätmeid. Kadrina vallas kogutud olmejäätmete kogused ühe elaniku kohta on olnud viimasel neljal aastal vahemikus 187-208 kg/in ning on seejuures võrreldes perioodi algusega mõnevõrra langenud. Võrreldes Eesti keskmisega on see väga hea näitaja.

Tabel . Olmejäätmete teke (sealhulgas kogutud) Kadrina valla haldusterritooriumi ettevõtetes (E) ja majapidamistes (M) aastatel 2020-2023 tonnides. Allikas: Keskkonnaagentuur

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | 2020 | | 2021 | | 2022 | | 2023 | |
| Jäätmeliik | **Jäätmeliigi nimetus** | **E** | **M** | **E** | **M** | **E** | **M** | **E** | **M** |
| 20 01 01 | Paber ja kartong | 8,8 | 4,3 | 1,7 | 13,2 | 5,7 | 8,1 | 6,9 | 17,0 |
| 20 01 02 | Klaas | 2,7 | 0,0 | 10,1 | 0,0 | 0,1 | 0,0 | 0,0 | 0,0 |
| 20 01 08 | Biolagunevad köögi- ja sööklajäätmed | 0,0 | 0,0 | 0,0 | 0,0 | 1,9 | 13,2 | 9,1 | 43,4 |
| 20 01 10 | Rõivad | 2,1 | 13,3 | 0,0 | 0,0 | 0,0 | 14,0 | 0,0 | 0,0 |
| 20 01 11 | Tekstiilid | 2,2 | 0,0 | 0,0 | 0,0 | 0,0 | 1,1 | 0,0 | 0,0 |
| 20 01 13\* | Lahustid | 0,0 | 0,0 | 0,0 | 0,0 | 0,0 | 0,0 | 0,0 | 0,2 |
| 20 01 14\* | Happed | 0,0 | 0,1 | 0,0 | 0,0 | 0,0 | 0,0 | 0,0 | 0,0 |
| 20 01 17\* | Fotokemikaalid | 0,0 | 0,0 | 0,0 | 0,0 | 0,0 | 0,0 | 0,0 | 0,0 |
| 20 01 19\* | Pestitsiidid | 0,0 | 0,1 | 0,0 | 0,0 | 0,0 | 0,1 | 0,0 | 0,2 |
| 20 01 21\* | Luminestsentslambid ja muud elavhõbedat sisaldavad jäätmed | 0,0 | 0,1 | 0,0 | 0,1 | 0,2 | 0,0 | 0,0 | 0,1 |
| 20 01 23 12\* | Klorofluorosüsivesinikke sisaldavad kasutuselt kõrvaldatud suured seadmed (mille mis tahes väline mõõde on üle 50 cm) | 0,0 | 0,2 | 0,0 | 0,0 | 0,0 | 0,0 | 0,0 | 0,0 |
| 20 01 23\* | Klorofluorosüsivesinikke sisaldavad kasutuselt kõrvaldatud seadmed | 0,0 | 10,3 | 0,0 | 0,0 | 0,0 | 3,5 | 0,0 | 4,8 |
| 20 01 26\* | Õli ja rasv, mida ei ole nimetatud koodinumbriga 20 01 25 | 0,0 | 0,0 | 0,0 | 0,5 | 0,0 | 0,9 | 0,0 | 0,3 |
| 20 01 27\* | Ohtlikke aineid sisaldavad värvid, trükivärvid, liimid ja vaigud | 0,7 | 4,4 | 3,0 | 7,5 | 0,3 | 4,6 | 0,9 | 5,6 |
| 20 01 29\* | Ohtlikke aineid sisaldavad pesuained | 0,0 | 0,1 | 0,0 | 0,1 | 0,0 | 0,1 | 0,0 | 0,1 |
| 20 01 33\* | Koodinumbritega 16 06 01\*, 16 06 02\* ja 16 06 03\* nimetatud patareid ja akud ning sortimata patarei- ja akukogumid, mille hulgas on selliseid patareisid või akusid | 0,0 | 0,2 | 0,0 | 0,0 | 0,0 | 0,4 | 0,1 | 0,0 |
| 20 01 35 12\* | Ohtlikke osi1 sisaldavad kasutuselt kõrvaldatud ekraanid, kuvarid ja suurema kui 100 cm2 ekraaniga varustatud seadmed, mida ei ole nimetatud koodinumbritega 20 01 21\* ja 20 01 23\* | 0,0 | 8,0 | 0,0 | 6,5 | 0,0 | 5,4 | 0,0 | 5,3 |
| 20 01 35 14\* | Ohtlikke osi1 sisaldavad kasutuselt kõrvaldatud suured seadmed (mille mis tahes väline mõõde on üle 50 cm), mida ei ole nimetatud koodinumbritega 20 01 21\* ja 20 01 23\*, 20 01 35 11\* kuni 20 01 35 13\* | 0,0 | 0,1 | 0,0 | 0,1 | 0,0 | 3,0 | 0,0 | 5,3 |
| 20 01 35 15\* | Ohtlikke osi1 sisaldavad kasutuselt kõrvaldatud väikesed seadmed (mille ükski väline mõõde ei ületa 50 cm), mida ei ole nimetatud koodinumbritega 20 01 21\* ja 20 01 23\*, 20 01 35 11\* kuni 20 01 35 13\* | 0,0 | 2,5 | 0,0 | 1,2 | 0,0 | 3,1 | 0,0 | 3,8 |
| 20 01 35 16\* | Ohtlikke osi1 sisaldavad kasutuselt kõrvaldatud väikesed infotehnoloogia- ja telekommunikatsiooniseadmed (mille ükski väline mõõde ei ületa 50 cm), mida ei ole nimetatud koodinumbritega 20 01 21\* ja 2 | 0,0 | 0,8 | 0,0 | 0,4 | 0,0 | 1,0 | 0,0 | 0,7 |
| 20 01 35\* | Ohtlikke osi sisaldavad kasutuselt kõrvaldatud elektri- ja elektroonikaseadmed, mida ei ole nimetatud koodinumbritega 20 01 21\* ja 20 01 23\* | 0,0 | 17,5 | 0,0 | 17,5 | 0,0 | 8,6 | 0,1 | 0,0 |
| 20 01 36 | Kasutuselt kõrvaldatud elektri- ja elektroonikaseadmed, mida ei ole nimetatud koodinumbritega 20 01 21\*, 20 01 23\* ja 20 01 35\* | 0,5 | 0,0 | 0,0 | 0,0 | 0,0 | 0,0 | 0,1 | 2,6 |
| 20 01 38 | Puit, mida ei ole nimetatud koodinumbriga 20 01 37\* | 0,0 | 0,0 | 0,0 | 0,0 | 0,0 | 0,0 | 0,0 | 31,6 |
| 20 01 39 | Plastid | 0,0 | 0,0 | 0,0 | 0,0 | 1,3 | 0,0 | 0,0 | 0,0 |
| 20 01 40 | Metallid | 0,0 | 0,0 | 0,3 | 0,0 | 0,0 | 0,0 | 0,0 | 0,0 |
| 20 01 40 01 | Mustmetall | 0,0 | 0,8 | 0,0 | 0,0 | 0,0 | 0,0 | 0,0 | 0,0 |
| 20 01 98\* | Sortimata ravimikogumid | 0,0 | 0,2 | 0,0 | 0,0 | 0,0 | 0,3 | 0,0 | 0,1 |
| 20 01 99 | Nimistus mujal nimetamata muud jäätmed | 0,4 | 0,9 | 0,3 | 0,2 | 0,0 | 0,1 | 0,0 | 0,3 |
| 20 02 01 | Biolagunevad jäätmed | 7,5 | 0,0 | 13,0 | 0,0 | 47,7 | 0,0 | 13,5 | 0,0 |
| 20 02 03 | Muud jäätmed, mis ei ole biolagunevad | 0,4 | 0,0 | 0,0 | 0,0 | 0,0 | 0,0 | 0,0 | 0,0 |
| 20 03 01 | Prügi (segaolmejäätmed) | 232,3 | 614,0 | 241,3 | 620,7 | 228,6 | 561,6 | 213,2 | 504,9 |
| 20 03 07 | Suurjäätmed | 2,9 | 26,4 | 1,7 | 54,7 | 1,0 | 0,4 | 1,8 | 23,6 |

Segaolmejäätmed on viimasel neljal aastal moodustanud kogu olme- ja pakendijäätmete tekkest 51-75% ning viie aasta keskmisena ligi 64%. Seega julgelt üle poole Kadrina valla haldusterritooriumil tekkivatest olmejäätmetest moodustavad segaolmejäätmed. Joonisel 3 kajastatud info alusel võib järeldada, et olmejäätmete liigiti kogumine liigub tasapisi paremuse suunas.

Liigiti kogutud olmejäätmete osakaal (arvestades olmejäätmete hulka ka pakendijäätmed) on viimase nelja aasta keskmisena moodustanud ligi 37%[[6]](#footnote-7). Arvestades et 2020. aastal oli Eesti keskmine liigiti kogutud olmejäätmete osakaal 38%, võib järeldada, et Kadrina vallas püsib olmejäätmete liigiti kogumine samal tasemel Eesti keskmisega.

Joonis . Olmejäätmete ja segaolmejäätmete kogus elaniku kohta Kadrina valla haldusterritooriumil perioodil 2020-2023. Allikas: Keskkonnaagentuur

Kadrina valla ettevõtete ja majapidamiste paber- ja kartongijäätmete tekkekogused on kajastatud joonisel 4, millest nähtub, et valdav osa tekkivatest paber- ja kartongijäätmetest pärinevad majapidamistelt (v.a 2020. aastal). Üleüldiselt on vaadeldaval perioodil paber- ja kartongijäätmete koguteke suurenenud, jäädes vahemikku 13-24 tonni aastas.

Joonis . Kadrina valla haldusterritooriumilt kogutud paber- ja kartongijäätmed aastatel 2020-2023 tonnides. Allikas: Keskkonnaagentuur

Tuginedes riiklikule jäätmestatistikale ei toimu Kadrina vallas olmejäätmetele taaskasutust. Kõik tekkinud olmejäätmed transporditakse omavalitsusest välja edasiseks käitlemiseks.

Liigiti kogutud olmejäätmete osakaal nende arvutuslikust kogutekkest 2023. aasta andmete alusel on esitatud tabelis 4. Enamiku liigiti kogutud jäätmetest moodustavad pakendid, sellele järgnevad biolagunevad jäätmed, puit, ohtlikud jäätmed ning paber ja kartong. Ülejäänud jäätmeliikide osakaal liigiti kogutud jäätmetest on alla 1%.

Tabel . Liigiti kogutud olmejäätmete osakaal nende arvutuslikust kogutekkest Kadrina vallas 2023. aastal.

|  |  |  |  |  |  |
| --- | --- | --- | --- | --- | --- |
| Jäätmeliik | Liigiti kogutud 2023. aastal tonnides | Liigiti kogutud jäätmete osakaal % | Arvestuslik % segaolme-jäätmetes | Arvutuslik kogus segaolme-jäätmete hulgas, tonnides | Koguteke (teoreetiliselt olmejäätmete hulgas + liigiti kogutud), tonnides |
| Plast | 0,0 | 0,0 | 13,82 | 99,2 | 99,2 |
| Tekstiil ja rõivad | 0,0 | 0,0 | 5,41 | 38,8 | 38,8 |
| Biolagunevad jäätmed | 66,0 | 14,5 | 37,61 | 270,1 | 336,1 |
| Klaas | 0,0 | 0,0 | 5,83 | 41,9 | 41,9 |
| Paber ja kartong | 23,9 | 5,3 | 14,33 | 102,9 | 126,8 |
| Puit | 31,6 | 7,0 | 0,6 | 4,3 | 35,9 |
| Metallid | 0,0 | 0,0 | 2,07 | 14,9 | 14,9 |
| Elektroonika | 2,7 | 0,6 | 0,98 | 7,0 | 9,8 |
| Ohtlikud jäätmed | 27,7 | 6,1 | 0,01 | 0,1 | 27,7 |
| Pakendid | 276,8 | 60,9 | 26,28 | 188,7 | 465,5 |

Olmejäätmete liigiti kogumisel tekkekohas tuleb vastavalt keskkonnaministri 03.06.2022 määrusele nr 28 " Olmejäätmete liigiti kogumise ja sortimise nõuded ja kord ning sorditud jäätmete liigitamise alused" liigiti koguda vähemalt järgmised jäätmeliigid vastavalt jäätmenimistu jäätmeliikide või alajaotiste koodidele:

1. paber ja kartong (20 01 01);
2. plastid (20 01 39);
3. metallid (20 01 40);
4. klaas (20 01 02);
5. biolagunevad aia- ja haljastujäätmed (20 02 01);
6. biolagunevad köögi- ja sööklajäätmed (20 01 08);
7. bioloogiliselt mittelagunevad aia- ja haljastujäätmed (20 02 02, 20 02 03);
8. pakendid (15 01), sealhulgas paber- ja kartongpakendid (15 01 01), plastpakendid (15 01 02), puitpakendid (15 01 03), metallpakendid (15 01 04), komposiitpakendid (15 01 05), klaaspakendid (15 01 07), tekstiilpakendid (15 01 09) ja muud jäätmeseaduse §-s 7 esitatud olmejäätmete mõistele vastavad pakendid;
9. puit (20 01 38);
10. tekstiil (20 01 10, 20 01 11);
11. suurjäätmed (20 03 07);
12. probleemtoodete jäätmed (20 01 21\*, 20 01 23\*, 20 01 34, 20 01 35\*, 20 01 36);
13. ravimijäätmed (20 01 32, 20 01 31\*, 20 01 95\*, 20 01 96\*, 20 01 97\*, 20 01 98\*)
14. ohtlikud jäätmed (jäätmenimistu alajaotises 20 01 tärniga "\*" tähistatud jäätmed) ning olmes tekkinud ohtlikke aineid sisaldavad või nendega saastunud pakendid jäätmekoodiga 15 01 10\*.

Kohaliku omavalitsuse üksus peabkeskkonnaministri 03.06.2022 määruse nr 28 §3 lg 1järgi korraldama kõikide eelnimetatud jäätmeliikide liigiti kogumise. Riikliku jäätmestatistika andmete kohaselt ei ole 2023. aastal Kadrina valla haldusterritooriumilt kogutud majapidamistes tekkivaid tekstiili- ja rõivajäätmeid, plasti-, klaasi- ja metallijäätmeid. Samas võib siinkohal tegemist olla ka statistilise eripäraga, kus olmes tekkivaid teatud liiki jäätmeid võetakse vastu mõne muu koodiga, mis ei kvalifitseeru olmejäätmete alla.

### Olmejäätmete kogumissüsteem

Kadrina valla haldusterritoorium on hõlmatud korraldatud jäätmeveoga ühe jäätmeveopiirkonnana. Korraldatud jäätmeveoga hõlmatud jäätmeliikideks on segaolmejäätmed, biolagunevad köögi- ja sööklajäätmed, biolagunevad aia- ja haljastujäätmed, paber- ja kartong, ning suurjäätmed. Jäätmete vedamise ainuõigus on perioodil 01.05.2022 – 30.04.2027 ettevõttel Ragn-Sells AS. Jäätmeveo ainuõigus tähendab seda, et veopiirkonnas võib olmejäätmete kogumise ja äraveo teenust osutada üksnes ainuõiguse saanud jäätmevedaja ning teised jäätmevedajad ei tohi antud veopiirkonnas teenuseid osutada. Korraldatud jäätmeveoga loetakse automaatselt liitunuks kõik piirkonnas asuvad jäätmevaldajad, nii eramajade omanikud, korteriühistud kui ka ettevõtjad.

Jäätmeliike, mis ei ole hõlmatud korraldatud jäätmeveo teenusega, on võimalik üle anda Kadrina jäätmejaama Kadrina alevikus, Raua tn 2 või maakonnapõhiselt toimivale MTÜ-le Lääne-Virumaa Jäätmekeskus, mis asub Vinni vallas, Piira külas, Paemurru tee 12.

Patareisid on võimalik üle anda lisaks jäätmejaamadele kauplustes asuvatesse kogumiskastidesse ning ravimijäätmeid saab lisaks jäätmejaamadele üle anda ka apteekidesse.

Vastavalt vajadusele korraldatakse üks kord aastas ka eterniidijäätmete kogumist, kus elanikel on teatud perioodi jooksul võimalik eterniidijäätmed tasuta üle anda Lääne-Viru Jäätmekeskusesse.

## Pakend

Pakend on mis tahes materjalist valmistatud toode, mida kasutatakse kauba mahutamiseks, kaitsmiseks, käsitsemiseks, kättetoimetamiseks või esitlemiseks selle kauba olelusringi vältel: toormest kuni valmiskaubani ning tootja käest tarbija kätte jõudmiseni. Pakendiks loetakse ka samal eesmärgil kasutatavaid ühekorrapakendeid. Pakendijääde on mis tahes pakend või pakendimaterjal, mis muutub pärast pakendi kasutamist jäätmeks. Pakendijäätmeteks ei loeta pakendi ja pakendimaterjali tootmisel tekkinud jääke.

Pakendiseadus kehtestab üldnõuded pakendile ja pakendi kasutamisele, meetmed pakendi ja pakendist tekkivate jäätmete vältimiseks ja vähendamiseks, pakendi ja pakendijäätmete taaskasutussüsteemi korralduse ning ringlussevõtu sihtarvud. Pakendid ja nendest tekkivate jäätmete kogused on üha kasvava trendiga, mistõttu tuleb neile järjest enam tähelepanu pöörata.

Eestis on korraldatud alkoholi- ja joogipakendite (klaas-, plast- ja metallpakendite) kogumine, sorteerimine ja taaskasutamine, millele andis tõuke pakendiaktsiisi seadus ja pakenditele kehtestatud tagatisraha süsteem (niinimetatud pandipakendid).

Pakendijäätmed moodustavad suure osa olmejäätmetest ja tarbimise kasvuga tõuseb ka pakendijäätmete osakaal. Sihtasutus Stockholmi Keskkonnainstituudi Tallinna Keskuse uuringutulemuste põhjal arvutatud Kadrina valla pakendijäätmete sisaldus segaolmejäätmetes on ~~27,6%~~ 26,28%. Pakendijäätmete arvutuslik koguteke Kadrina valla haldusterritooriumil (liigiti kogutud + segaolmejäätmete hulgas olevad pakendijäätmed) oli sellest lähtuvalt ~~2018. aastal olnud 306 tonni~~ 2023. aastal 466 tonni.

Kadrina valla haldusterritooriumilt koguti ~~2018. aastal pakendijäätmeid 164 tonni~~ 2023. aastal pakendijäätmeid ligi 277 tonni. Pakendijäätmete osakaal kõigist liigiti kogutud olme- ja pakendijäätmetest moodustas 2023. aastal u 61% üle poolte liigiti kogutud olmejäätmetest moodustasid pakendijäätmed. Eriliigiliste pakendite hulk moodustas kogu liigiti kogutud pakendijäätmete hulgast 2023. aastal 81% ning on seejuures võrreldes perioodi algusega tõusnud.

Joonis . Kadrina valla haldusterritooriumilt kogutud pakendijäätmed aastatel 2020–2024 tonnides. Allikas: Keskkonnaagentuur

Jooniselt 5 nähtub, et eraldi kogutud pakendijäätmete tekkekogus on Kadrina valla haldusterritooriumil nelja aasta jooksul mõnevõrra tõusnud. Märkimisväärselt rohkem on pakendeid kogutud 2021. aastal ettevõtetelt, mil ainuüksi paber- ja kartongpakendeid koguti 421 tonni ning plastpakendeid 186 tonni. Üleüldiselt näitab trend, et pakendijäätmeid kogutakse rohkem ettevõtetelt ja vähem majapidamistelt.

Kadrina valla haldusterritooriumilt kogutud pakendijäätmete kogused pakendiliikide ja koguste kaupa on esitatud tabelis 5.

Tabel . Pakendijäätmete teke (sealhulgas kogutud) Kadrina valla haldusterritooriumi ettevõtetes (E) ja majapidamistes (M) aastatel 2020–2024 tonnides. Allikas: Keskkonnaagentuur

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | 2020 | | 2021 | | 2022 | | 2023 | |
| Jäätmeliik | **Jäätmeliigi nimetus** | **E** | **M** | **E** | **M** | **E** | **M** | **E** | **M** |
| 15 01 01 | Paber- ja kartongpakendid | 35,9 | 0,0 | 421,2 | 0,0 | 11,0 | 7,6 | 25,5 | 7,0 |
| 15 01 02 | Plastpakendid | 37,6 | 0,0 | 186,1 | 0,0 | 69,0 | 1,0 | 72,7 | 0,0 |
| 15 01 03 | Puitpakendid | 6,2 | 0,0 | 0,0 | 0,0 | 45,6 | 0,0 | 44,2 | 0,0 |
| 15 01 04 | Metallpakendid | 7,7 | 3,5 | 8,6 | 5,5 | 8,7 | 15,3 | 8,7 | 7,0 |
| 15 01 06 | Segapakendid | 0,4 | 51,8 | 0,5 | 53,1 | 0,3 | 57,7 | 4,6 | 47,8 |
| 15 01 07 | Klaaspakendid | 13,5 | 0,0 | 15,9 | 2,2 | 19,1 | 22,1 | 18,2 | 39,2 |
| 15 01 10 01\* | Ohtlikke aineid sisaldavad või nendega saastunud metallpakendid | 8,3 | 0,0 | 7,7 | 0,0 | 2,6 | 0,0 | 1,6 | 0,0 |
| 15 01 10\* | Ohtlikke aineid sisaldavad või nendega saastatud pakendid | 0,1 | 0,0 | 0,1 | 0,1 | 0,8 | 0,3 | 0,5 | 0,0 |

### Pakendijäätmete kogumis- ja käitlussüsteem

Pakendiseadus lähtub tootjavastutuse põhimõttest, mis tähendab, et pakendiettevõtjad (pakendajad, maaletoojad, sisuliselt ka kaubandus) on kohustatud tasuta tagasi võtma kõik pakendid, mis on turule toodud. Ettevõte võib pakendijäätmete kogumist ja taaskasutamist korraldada ise või delegeerida oma kohustused akrediteeritud tootjavastutusorganisatsioonidele, kes korraldavad pakendikonteinerite paigalduse ja tühjendamise.

Pakendiseaduse kohaselt on tarbija kohustatud pakendi ja pakendijäätmed tagastama tühjalt ja liigiti sordituna vastavalt kohaliku omavalitsuse jäätmehoolduseeskirjas kehtestatud korrale ja pakendiettevõtja või taaskasutusorganisatsiooni nõuetele.

Pakendiseaduse alusel on akrediteeritud üks tagatisrahaga pakendite kogumisega tegelev taaskasutusorganisatsioon (Eesti Pandipakend OÜ) ja kolm muu müügipakendiga tegelevat taaskasutusorganisatsiooni - MTÜ Eesti Taaskasutusorganisatsioon (ETO), MTÜ Eesti Pakendiringlus (EPR) ja Tootjavastutusorganisatsioon OÜ (TVO).

Eesti Pandipakendi andmetel (seisuga 07.07.2025) asuvad pandipakendi tagastuspunktid Kadrina valla haldusterritooriumil järgmistes asukohtades:

* Kadrina Konsum (JÄRVA TÜ);
* Kadrina kauplus (OG ELEKTRA AS);
* Kadrina pood (RR LEKTUS AS);
* Reeda pood (RAINERI GRUPP OÜ);

Kadrina vallas asuvate avalike pakendikonteinerite asukohad on esitatud tabelis 6. Pakendikonteinerite asukohad on võetud taaskasutusorganisatsioonide veebilehekülgedelt seisuga 01.07.2025.

Tabel . Pakendikonteinerite paiknemine Kadrina vallas (seisuga 01.07.2025)

|  |  |  |
| --- | --- | --- |
| Objekti aadress | Konteineri maht (m3) | Liik |
| Tootjavastutusorganisatsioon (TVO) | | |
| Hulja alevik, Tõnismäe tee 17 | 1,1 (6tk) | Segapakend |
| Saukse küla, Jaani-Hansu (külaelanike ühise jäätmemahuti kõrval) | 0,6 | Segapakend |
| Kadrina alevik, Kalevipoja tänav (viiekordsed majad) | 1,1 (4tk) | Segapakend |
| Kiku küla, Kiku tee | 0,6 (2tk) | Segapakend |
| Kihlevere küla, Külavahe tee 2 | 0,6 (2tk) | Segapakend |
| Ridaküla, Ridaküla tee (ridaelamute juures) | 1,1 (2tk) | Segapakend |
| Salda küla, Teeääre (ridaelamute juures) | 0,6 | Segapakend |
| Eesti Taaskasutusorganisatsioon (ETO) | | |
| Hulja alevik, Hulja kauplus | 2,5 | Segapakend |
| Kadrina alevik, Neeruti tee/Aia tn nurgal | 2,5 (3tk) | Segapakend |
| Kadrina alevik, Pargi tn 26 | 3 | Klaaspakend |
| Kadrina alevik, Viitna tee 4 (Kadrina konsum) | 2,5 (2tk) | Segapakend |
| Kadrina alevik, Viru tn 14 (Grossi poe vastas parklas) | 3 (2tk) | Klaaspakend |
| Kadrina alevik, Viru tn 14 (Grossi poe vastas parklas) | 1,1 (5tk) | Segapakend |
| Rõmeda küla teerist (postkastide juures) | 1,1 | Segapakend |
| Ridaküla seltsimaja, Vanamõisa tee lõpp | 1,1 | Segapakend |
| Neeruti küla (eramajade piirkond) | 1,1 | Segapakend |
| Vohnja mõis | 1,1 | Segapakend |
| Ama küla („antsude“ juures) | 1,1 | segapakend |
| Eesti Pakendiringlus (EPR) | | |
| Hulja alevik, Vandu tee L1 | 4,5 (2tk) | segapakend |
| Hulja alevik, Tõnismäe tee 17 | 3 | klaaspakend |
| Kadrina alevik, Rakvere tee 4, Pargi tänava parklas | 4,5 | segapakend |
| Kadrina alevik, Aasa tänav 13 | 1,1 (3tk); 4,5 | segapakend |
| Kadrina alevik, Raua tänav 4 | 4,5 | segapakend |
| Kadrina alevik, Tapa tee 14 | 4,5 | segapakend |
| Kadrina alevik, Kalevipoja 8 | 4,5 (2tk) | paber- ja kartongpakend |
| Kihlevere küla, Külavahe tee 2 | 3 | klaaspakend |
| Loobu küla, Loobu metskond 197 | 4,5 | segapakend |
| Kadrina alevik, Rakvere tee 4, Pargi tänava parklas | 4,5 | paber- ja kartongpakend |
| Ohepalu küla, Terreski | 1,1 | segapakend |
| Kadrina alevik, Rakvere tee 3 | 3,0 | klaaspakend |
| Kadrina alevik, Rakvere tee 3 | 4,5 | paber- ja kartongpakend |
| Kadrina alevik, Rakvere tee 3 | 4,5 | segapakend |
| Viitna küla, Viitna parkla | 3 | klaaspakend |
| Viitna küla, Viitna parkla | 4,5 | segapakend |
| Vohnja küla (kortermajade juures – Ringi tee 3) | 4,5 | segapakend |
| Võipere küla, Rukkilille | 2,5 | segapakend |

2025. aasta juuli seisuga on taaskasutusorganisatsioonide andmetel Kadrina valla haldusterritooriumil pakendijäätmete taaskasutusse suunamiseks paigaldatud Pakendiseadusele vastavaid kogumiskohti järgnevalt:

* Tootjavastutusorganisatsioon (TVO): 7 kogumiskohta (kõik segapakenditele);
* Eesti Taaskasutusorganisatsioon (ETO): 9 kogumiskohta (neist 1 kogumiskohas on lisaks segapakendite konteinerile olemas ka klaaspakendikonteiner). Lisaks on ETO paigaldanud Kadrina valla haldusterritooriumile täiendavalt veel ühe 1 klaaspakendikonteineri.
* Eesti Pakendiringlus (EPR): 11 kogumiskohta (neist 1 kogumiskohas on lisaks segapakendite konteinerile olemas ka klaaspakendi- ning paber- ja kartongpakendikonteiner ning 1 kogumiskohas on lisaks segapakendite konteinerile olemas klaaspakendikonteiner). Lisaks on EPR paigaldanud Kadrina valla haldusterritooriumile täiendavalt 2 klaaspakendikonteinerit ning 2 paber- ja kartongpakendikonteinerit, mis Pakendiseaduse mõistes ei moodusta eraldi kogumiskohta, kuid aitab täiendavalt pakendijäätmeid kokku koguda ja taaskasutusse suunata.

Lisaks eelnevale on Kadrina valla elanikel võimalik tellida pakendikoti ja/või individuaalse kogumismahuti teenus, mis on mõeldud pakendijäätmete kogumiseks eramajades või korteriühistutes.

## Biolagunevad jäätmed (sh kalmistujäätmed)

Biolagunevad jäätmed on aeroobselt või anaeroobselt lagunevad jäätmed, nagu toidujäätmed, paber ja papp ning biojäätmed, mille alla kuuluvad aia- ja haljastujäätmed ning kodumajapidamises, jaemüügikohas, toitlustusasutuses ja toiduainetööstuses tekkinud toidu- ja köögijäätmed.

SA Stockholmi Keskkonnainstituudi Tallinna Keskuse läbiviidud uuringu tulemuste kohaselt moodustas 2020. aastal biojäätmete sisaldus segaolmejäätmetes Eesti keskmisena 31.74%. Biolagunevate jäätmete koguste vähendamiseks olmejäätmete hulgast tuleb biojäätmed eraldi koguda ning suunata kompostimisele.

Biolagunevate jäätmete ringlussevõtuks ei ole seni seatud Eesti ega Euroopa Liidu tasandil sihtarve.[[7]](#footnote-8) Sihtarv on kehtestatud olmejäätmetele, mille hulka kuuluvad ka biolagunevad köögi- ja sööklajäätmed ning aia- ja haljastujäätmed. Jäätmeseadusega on seatud piirang biolagunevate jäätmete ladestamisele. Jäätmeseaduse §134 alusel ei tohi alates 2020. aastast prügilasse ladestatavate olmejäätmete hulgas olla biolagunevaid jäätmeid üle 20 massiprotsendi.

Tabel . Kadrina valla haldusterritooriumi ettevõtetelt (E) ja majapidamistelt (M) kogutud biojäätmed aastatel 2020-2023 tonnides. Allikas: Keskkonnaagentuur

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | 2020 | | 2021 | | 2022 | | 2023 | |
| Jäätmeliik | **Jäätmeliigi nimetus** | **E** | **M** | **E** | **M** | **E** | **M** | **E** | **M** |
| 20 01 08 | Biolagunevad köögi- ja sööklajäätmed | 0,0 | 0,0 | 0,0 | 0,0 | 1,9 | 13,2 | 9,1 | 43,4 |
| 20 02 01 | Biolagunevad jäätmed | 7,5 | 0,0 | 13,0 | 0,0 | 47,7 | 0,0 | 13,5 | 0,0 |

Riikliku jäätmestatistika alusel on Kadrina valla haldusterritooriumilt liigiti kogutud biolagunevate köögi- ja sööklajäätmete ning aia- ja haljastujäätmete kogus viimase nelja aasta lõikes märgatavalt kasvanud. Alates 2022. aastast on nii ettevõtetelt kui majapidamistelt kogutud biolagunevaid köögi- ja sööklajäätmeid ning koguseid võib pidada üsna märkimisväärseks. Kogumise põhjuseks on biojäätmete liitmine korraldatud jäätmeveo teenusega alates 01.05.2022. Biojäätmete kogus viimasel neljal aastal on olnud Kadrina valla haldusterritooriumil vahemikus 7,5 - 66 tonni.

Tõenäoliselt on siiski Kadrina valla haldusterritooriumil tekkivate biojäätmete kogus suurem, sest kohalik majapidamistes toimuv kompostimine ei kajastu jäätmestatistikas. 21.09.2025 seisuga on kompostimistaotlusi esitatud Kadrina Vallavalitsusele kokku 666, mis moodustab u 21% jäätmevaldajatest.

Kalmistutel tekkivad jäätmed sisaldavad samuti väga suures ulatuses biolagunevaid haljastujäätmeid. Kadrina valla haldusterritooriumil asub kaks kalmistut – Kadrina kirikuaed ja kalmistu ning Hulja kalmistu. Kadrina alevikus asuval kalmistul on eraldi konteinerid segaolmejäätmete kogumiseks. Hulja kalmistu haljastusjäätmed kompostitakse kohapeal ning Kadrina kalmistult kokku kogutud haljastusjäätmed viiakse MTÜ Lääne-Viru Jäätmekeskusesse.

### Biolagunevate jäätmete kogumis- ja käitlussüsteem

~~Kadrina vallas puudub aia- ja haljastusjäätmete kohapealne üleandmisvõimalus ning võimalus haljastusjäätmete kompostimiseks. Lähim üleandmispunkt on MTÜ Lääne-Viru Jäätmekeskus, mis asub Piira külas, Vinni vallas.~~

~~Jäätmehoolduseeskirja kohaselt on ühepereelamutes tekkivate biolagunevate jäätmete kompostimine lubatud oma kinnistu piirides. Väljaspool oma kinnistut on biolagunevaid jäätmeid lubatud kompostida ainult jäätmeloaga jäätmekäitluskohas. Korterelamutes tuleb võimalusel koguda eraldi biolagunevaid köögijäätmeid, mis ei tohi sisaldada vedelaid jäätmeid. Biolagunevad köögijäätmed paigutatakse spetsiaalsetesse kottidesse pakitult. Biolagunevate jäätmete mahutisse ei tohi visata kilekotte või muid kompostimiseks kõlbmatuid jäätmeid. Määrdumise vältimiseks tuleb biolagunevate jäätmete mahuti katta seestpoolt paberi- või mõnest muust biolagunevast materjalist kotiga või pesta mahutit pärast tühjendamist.~~

~~Kadrina valla hajaasustusega osades on tegemist valdavalt ühepereelamutega ning eeldatavalt toimub nende juures vähemalt osaliselt biolagunevate jäätmete kompostimine. Samas korterelamute piirkondades vajab biolagunevate jäätmete kogumissüsteem täiendamist.~~

Kadrina valla elanikel on võimalik biolagunevaid köögi- ja sööklajäätmeid ning biolagunevaid aia- ja haljastujäätmeid üle anda korraldatud jäätmeveo raames, mille minimaalseks veosageduseks on kaks nädalat. Eramajades ja kuni kaheksa korteriga majades on lubatud ka tekkekohal kompostimine, sh tiheasustusalal on köögi- ja sööklajäätmeid lubatud kompostida üksnes kinnises kompostris, hajaasustuses võib köögi- ja sööklajäätmeid kompostida lahtiselt kompostimisaunades koos aia- ja haljastusjäätmetega, kui jäätmed ei reosta ümbruskonda ning ei häiri naaberkinnistute elanikke.

Aia- ja haljastujäätmete vedu on vabatahtlik ning vedu toimub perioodil 01.04-30.11 üks kord kahe nädala jooksul. Haljastujäätmed peavad olema pakitud pealt suletavatesse ja kergesti teisaldatavatesse 150L läbipaistvatesse kilekottidesse (kaal täidetuna kuni 10kg).

Kaks korda aastas (kevadel nelja nädala jooksul ja sügisel nelja nädala jooksul) on võimalik Kadrina jäätmejaama juures üle anda eraldi sorteeritult oksajäätmed ning aia- ja haljastujäätmed, mis kokku kogutult viiakse MTÜ Lääne-Viru Jäätmekeskusesse.

## Ehitus- ja lammutusjäätmed

Ehitus- ja lammutusjäätmed on jäätmed, mis tekivad ehitiste või nende osade rajamisel, lammutamisel, renoveerimisel või restaureerimisel.

Ehitusjäätmete hulka kuuluvad puidu, metalli, betooni, telliste, ehituskivide, klaasi ja muude ehitusmaterjalide jäätmed, sealhulgas need, mis sisaldavad asbesti ja teisi ohtlikke jäätmeid ning väljaveetav pinnas, mis tekib ehitamisel ja remontimisel (edaspidi ehitamisel) ning mida ehitusobjektil tööde tegemiseks ei kasutata.

Euroopa Komisjoni poolt on liikmesriikidele seatud sihtarv, mille kohaselt tuleb alates 1. jaanuarist 2020 taaskasutada 70% tekkinud ehitus- ja lammutusjäätmetest. Tegu on ühega vähestest riiklikutest jäätmemajanduslikest eesmärkidest, mis on täidetud (2020. aastal oli näitaja 84%).

Kadrina valla haldusterritooriumil on liigiti kogutud ehitusjäätmed viimase nelja aasta keskmisena kogu ehitusjäätmete tekkest moodustanud 60%. Tegemist on üsna kesise näitajaga. Ehitus- ja lammutusjäätmete tekitajateks on eelkõige ettevõtted ning nende teke on aastate lõikes olnud üsna kõikuv. Aastane jäätmekogus on jäänud viimasel neljal aastal vahemikku 696 - 1306 tonni.

Jäätmearuannete kohaselt Kadrina vallas tekkinud (sealhulgas kogutud) ehitus- ja lammutusjäätmete liigid ja kogused on esitatud tabelis 8.

Tabel . Ehitus- ja lammutusjäätmete teke (sealhulgas kogutud) Kadrina valla haldusterritooriumi ettevõtetes (E) ja majapidamistes (M) aastatel 2020–2023 tonnides. Allikas: Keskkonnaagentuur

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | 2020 | | 2021 | | 2022 | | 2023 | |
| Kood | **Jäätmeliik** | **E** | **M** | **E** | **M** | **E** | **M** | **E** | **M** |
| 17 01 | Betoon, tellised, plaadid ja keraamikatooted | 0,8 | 0,0 | 113,2 | 0,0 | 12,8 | 0,7 | 39,7 | 0,0 |
| 17 02 01 | Puit | 12,8 | 3,0 | 43,4 | 0,0 | 1,5 | 0,0 | 48,1 | 0,0 |
| 17 02 02 | Klaas | 0,0 | 8,0 | 0,0 | 19,5 | 0,0 | 0,0 | 0,0 | 11,0 |
| 17 02 03 | Plastid | 2,5 | 0,0 | 0,1 | 0,0 | 8,2 | 0,0 | 0,2 | 0,0 |
| 17 03 | Bituumenitaolised segud, mida ei ole nimetatud koodinumbriga 17 03 01\* | 0,0 | 0,0 | 0,4 | 0,4 | 0,0 | 0,0 | 0,0 | 0,0 |
| 17 04 | Metallid (sealhulgas sulamid, kaablid ja elektrijuhtmed) | 21,1 | 202,4 | 51,7 | 360,3 | 14,1 | 199,3 | 20,6 | 237,4 |
| 17 05 | Pinnas, kivid ja süvenduspinnas (v.a ohtlik pinnas) | 334,4 | 0,0 | 300,8 | 0,0 | 14,2 | 0,0 | 8,6 | 0,0 |
| 17 06\* | Asbesti sisaldavad isolatsiooni- ja ehitusmaterjalid | 17,9 | 63,5 | 40,1 | 1,2 | 75,2 | 0,3 | 33,6 | 0,0 |
| 17 09 04 | Ehitus- ja lammutussegapraht, mida ei ole nimetatud koodinumbritega 17 09 01\*, 17 09 02\* ja 17 09 03\* | 348,8 | 6,9 | 374,5 | 0,5 | 386,2 | 5,7 | 292,7 | 0,3 |
|  | Ohtlikud ehitusjäätmed[[8]](#footnote-9) | 0,0 | 0,0 | 0,0 | 0,0 | 0,0 | 0,0 | 3,6 | 0,0 |

Võib eeldada, et tekkivad ehitus- ja lammutusprahi kogused on tegelikkuses suuremad kui ametlikus statistikas kajastub, kuna eeskätt majapidamistes tekkivatest ehitusjäätmetest käideldakse endiselt mingi osa segaolmejäätmetena või taaskasutatakse kohapeal.

Kuna ehitus- ja lammutusjäätmete teke sõltub suuresti ehitustegevuse aktiivsusest, mis on sõltuvuses majanduslikust heaolust, on oodata ka edaspidi ehitus- ja lammutusjäätmete koguse osas ebastabiilsust.

### Ehitus- ja lammutusjäätmete kogumis- ja käitlussüsteem

Kadrina valla elanikel on võimalik ehitus- ja lammutusjäätmeid üle anda Lääne-Viru Jäätmekeskusesse. Akna- ja lehtklaasi, metalli, puhast ehituspuitu ja jäätmemärgistusega plasti (nt penoplasti, kile jms) on võimalik üle anda ka Kadrina valla jäätmejaama.

Vastavalt Kadrina vallas kehtivale jäätmehoolduseeskirjale tuleb ehitus- ja lammutusjäätmed tekkekohas liigiti koguda. Ehitamisel tuleb eraldi koguda ohtlikud jäätmed, pakendid, vanapaber ja papp, puidujäätmed, metallijäätmed, plastijäätmed sh kile, püsijäätmed (kivid, ehituskivid ja tellised, krohv, betoon, kips, lehtklaas jne). Juhul, kui ehitusjäätmete tekkekohas puudub võimalus jäätmete sorteerimiseks või see osutub majanduslikult ebaotstarbekaks, tuleb jäätmed anda töötlemiseks vastavat õigust omavale jäätmekäitlejale. Liigiti kogutud ehitusjäätmed tuleb võimalusel taaskasutada või anda üle taaskasutamiseks või edasiseks käitlemiseks vastavat keskkonnaluba omavale jäätmekäitlusettevõttele.

Ohtlikud ehitusjäätmed (asbesti sisaldavad jäätmed, värvi-, laki-, liimi- ja vaigujäätmed ning neid sisaldanud tühi taara ja nendega immutatud materjalid, naftaprodukte sisaldavad jäätmed, saastunud pinnas, ohtlikke aineid sisaldav ehitusmaterjal) tuleb koguda liikide kaupa eraldi ja anda üle vastavate jäätmete käitlemise õigust omavale isikule, näiteks Kadrina jäätmejaama või Lääne-Viru Jäätmekeskusesse.

Ohtlikud jäätmed

Ohtlikud jäätmed on jäätmed, mis oma kahjuliku toime tõttu võivad olla ohtlikud tervisele, varale või keskkonnale. Ohtlike jäätmete ringlussevõtuks ei ole seni seatud Eesti ega Euroopa Liidu tasandil sihtarve.

Kadrina valla haldusterritooriumi ohtlike jäätmete teke ja käitlemine on kajastatud tabelis 9. Ohtlike jäätmete tekkekogus on viimase nelja aasta jooksul vähenenud. Kadrina vallas ei toimu ohtlike jäätmete taaskasutamist ning kõik tekkinud ohtlikud jäätmed transporditakse valla territooriumilt välja edasiseks käitlemiseks.

Tabel . Kadrina vallas kogutud ohtlikud jäätmed (kõik \* jäätmekoodid) aastatel 2020-2023 tonnides ning nende käitlemine. Allikas: Keskkonnaagentuur.

|  |  |  |
| --- | --- | --- |
| Aasta | Koguteke (sh kogutud) | Transport välja |
| 2020 | 194,5 | 194,5 |
| 2021 | 122,8 | 122,8 |
| 2022 | 166,7 | 166,7 |
| 2023 | 119,3 | 119,3 |

Tavaliselt kodumajapidamises tekkivad ohtlikud jäätmed on

1. aegunud ravimid;
2. elavhõbeda kraadiklaasid;
3. kodukemikaalid;
4. vanaõli, õlised kaltsud, õlifiltrid;
5. värvi-, laki-, liimi- ja lahustijäägid;
6. väetised ja pestitsiidid;
7. rotimürk jm biotsiidid;
8. kompaktlambid (ehk säästupirnid), päevavalguslambid;
9. patareid ja akud.

Kadrina vallas moodustasid 2023. aasta andmete alusel elanike ohtlikud jäätmed peamiselt romusõidukid, pliiakud ning ohtlikke aineid sisaldavad värvid, trükivärvid, liimid ja vaigud. Seoses teoreetiliselt elanike liigiti kogumise harjumuste järk-järgulise paranemisega võib oodata edaspidiseks perioodiks ohtlike jäätmete koguse pidevat vähest tõusu.

Vanaõli jäätmete teke on kajastatud tabelis 10. Vanaõli jäätmetele taaskasutust ei toimu ning need transporditakse valla territooriumilt välja edasiseks käitlemiseks.

Tabel . Kadrina vallas kogutud vanaõli jäätmed aastatel 2020-2023 tonnides. Allikas: Keskkonnaagentuur.

|  |  |  |  |  |  |
| --- | --- | --- | --- | --- | --- |
| Kood | Jäätmeliik | 2020 | 2021 | 2022 | 2023 |
| 13 02 | Mootori-, käigukasti- ja määrde-õlijäätmed | 2,7 | 0,6 | 0,5 | 2,5 |
| 13 05 | Õlipüünisejäätmed | 0,0 | 1,8 | 1,6 | 2,0 |
| 13 08 | Nimistus mujal nimetamata õli-jäätmed | 0,0 | 0,0 | 0,4 | 0,0 |

Ohtlikke jäätmeid tuleb hoiustada nii, et need ei reostaks pinna- või põhjavett ega põhjustaks teisi keskkonnakahjustusi. Vedelaid ohtlikke jäätmeid peab säilitama kindlalt suletavates kogumismahutites, mis välistab nende sattumise maapinnale, põhjavette või kanalisatsiooni.

### Ohtlike jäätmete kogumis- ja käitlussüsteem

Kodumajapidamisest pärinevad ohtlikud jäätmed saab tasuta ära anda Kadrina valla jäätmejaama ning Lääne-Viru Jäätmekeskusesse. Vastavalt vajadusele korraldatakse üks kord aastas ka eterniidijäätmete kogumist, kus elanikel on eelnevalt registreerununa teatud perioodi jooksul võimalik eterniidijäätmed tasuta üle anda Lääne-Viru Jäätmekeskusesse.

## Probleemtooted

### Elektri- ja elektroonikaseadmed ning nende kogumis- ja käitlussüsteem

Elektri- ja elektroonikaseadmete romud on üks kiiremini kasvavaid jäätmevooge. Need jäätmeliigid sisaldavad väärtuslikke metalle, kuid samas hulgaliselt ka äärmiselt keskkonnaohtlikke komponente, nagu elavhõbe, tina, kaadmium, freoonid jne. Direktiiv nr 2012/19/EL artikkel 7 p 1 sätestab elektri- ja elektroonikaromude kogumise ning taaskasutamise sihtarvud. Alates 2019. aastast on igal aastal saavutatav minimaalne kogumise määr 65% asjaomases liikmesriigis kolmel eelneval aastal turule lastud elektri- ja elektroonikaseadmete keskmisest massist. Elektroonikaromude kogumise määr oli Keskkonnaagentuuri arvutuste kohaselt Eestis 2020. aastal 61.5%.

Tabel . Kadrina vallas kogutud elektri- ja elektroonikaseadmete jäätmed aastatel 2020-2023 tonnides. Allikas: Keskkonnaagentuur.

|  |  |  |  |  |
| --- | --- | --- | --- | --- |
| Elektri- ja elektroonikaseadmete ning muude seadmete ja aparaatide jäätmed - 16 02; 20 01 35\* ja 20 01 36 | 2020 | 2021 | 2022 | 2023 |
| Ettevõtted | 0,5 | 0,0 | 0,0 | 0,2 |
| Majapidamised | 32,0 | 30,0 | 21,8 | 18,1 |

Elektroonikaromude teke Kadrina vallas on viimase nelja aasta jooksul järk-järgult langenud, jäädes vahemikku 18,3 – 32,5 tonni aastas.

Elektri- ja elektroonikaseadmete romude koguste osas võib tõenäoliselt tulevikus oodata koguste kasvu vastavalt paranevale kogumissüsteemile kui ka elektroonikaseadmete suuremale kasutamisele ja sellega kaasnevale seadmete vananemisele.

Elektri- ja elektroonikaseadmetest tekkinud jäätmed tuleb koguda muudest jäätmetest eraldi ning viia elektri- või elektroonikaseadmete jäätmete kogumispunkti või uue toote ostmise korral müügikohta. Eestis korraldab elektri- ja elektroonikaseadmete ning patareide ja akude tootmise ja müügiga tegelevate ettevõtjate poolt neil lasuvate tootjavastutuse kohustuste täitmist MTÜ Eesti Elektroonikaromu ja MTÜ EES-Ringlus.

Käesoleval ajal saavad Kadrina valla elanikud oma elektri- ja elektroonikaseadmete jäätmed tasuta ära anda MTÜ EES-Ringlus kogumispunktidesse Kadrina jäätmejaamas ning Lääne-Viru Jäätmekeskuses.

Elektroonikajäätmete käitlemise maksavad kinni tootjavastutusorganisatsioonid.

### Patareid ja akud ning nende kogumis- ja käitlussüsteem

~~Eestis korraldab elektri- ja elektroonikaseadmete ning patareide ja akude tootmise ja müügiga tegelevate ettevõtjate poolt neil lasuvate tootjavastutuse kohustuste täitmist MTÜ Eesti Elektroonikaromu ja MTÜ EES-Ringlus.~~

~~Käesoleval ajal saavad valla elanikud oma elektri- ja elektroonikaseadmete jäätmed tasuta ära anda Kadrina jäätmejaama~~.

Patareide ja akude kogumise nõuded määrab Vabariigi Valitsuse 07.08.2008 määrus nr 124 „Patareidest ja akudest tekkinud jäätmete kogumise, tootjale tagastamise ning taaskasutamise või kõrvaldamise nõuded ja kord ning sihtarvud ja sihtarvude saavutamise tähtajad1“. Eestis on kehtestatud patareidele ja akudele minimaalne kogumise määr 45%. Aastal 2020 oli Eestis kogumise määr 39%, seega riiklikku jäätmemajanduslikku eesmärki ei ole olemasolevate andmete põhjal saavutatud.

Tabel . Kadrina vallas kogutud patarei- ja akujäätmed aastatel 2020-2023 tonnides. Allikas: Keskkonnaagentuur.

|  |  |  |  |  |
| --- | --- | --- | --- | --- |
| Patareid ja akud - 16 06; 20 01 33\* ja 20 01 34 | 2020 | 2021 | 2022 | 2023 |
| Ettevõtted | 0,0 | 0,1 | 9,2 | 0,2 |
| Majapidamised | 5,9 | 12,1 | 20,1 | 11,5 |

Kadrina vallas on patarei- ja akujäätmetest kogutud peamiselt pliiakusid, vähesel määral olmes tekkivaid patareisid ja akusid.

Eestis korraldab patareide ja akude tootmise ja müügiga tegelevate ettevõtjate poolt neil lasuvate tootjavastutuse kohustuste täitmist nagu elektroonikajäätmete puhulgi MTÜ Eesti Elektroonikaromu ja MTÜ EES-Ringlus. Kadrina valla elanikud saavad patarei- ja akujäätmeid viia MTÜ EES-Ringlus kogumispunktidesse Kadrina jäätmejaamas ja Lääne-Viru Jäätmekeskuses ning patarei- ja akujäätmete müügikohtades asuvatesse kogumiskastidesse. Viimaste puhul aga suure tõenäosusega ei kajastu aruandluses tagastatud toodete täpne omavalitsusüksus, mistõttu võivad Kadrina vallas liigiti kogutud patareide ja akude hulgad tegelikkuses erineda.

### Romusõidukid ning nende kogumis- ja käitlussüsteem

Keskkonnaministri 16. juuni 2011 määrus nr 33 "Romusõidukite käitlusnõuded" kehtestab nõuded romusõidukite lammutamiseks ja käitlemiseks ning seab tingimused lammutuskodadele. Mootorsõidukite tootja on kohutatud alates 1. jaanuarist 2015. a romusõidukitest taaskasutama vähemalt 95% romusõidukite aastasest keskmisest massist. Korduskasutusse ja ringlusse võetavate komponentide, materjalide ja ainete kogus peab olema vähemalt 85% romusõidukite aastasest keskmisest massist. Aastal 2020 oli Eestis romusõidukite taaskasutamise määr 91.3% ja ringlussevõtu määr 87.2%. Seega on romusõidukite osas riiklik ringlussevõtumäär saavutatud, kuid taaskasutamise määr on alla sihttaseme.

Mootorsõidukid ja nende osad kuuluvad jäätmeseaduse mõistes probleemtoodete hulka. Probleemtooted on tooted, mille jäätmed põhjustavad või võivad põhjustada nii ohtu tervisele kui ka keskkonnale, keskkonnahäiringuid või keskkonna ülemäärast risustamist.

Tabel . Kadrina vallas kogutud romusõidukid ning romusõidukite lammutamisel ja sõidukihooldusel tekkinud jäätmed aastatel 2020-2023 tonnides. Allikas: Keskkonnaagentuur-

|  |  |  |  |  |
| --- | --- | --- | --- | --- |
| Romusõidukid mitmesugustest liiklusvaldkondadest (sealhulgas liikurmasinad) ning romusõidukite lammutamisel ja sõidukihooldusel tekkinud jäätmed 16 01 (välja arvatud 16 01 03) | 2020 | 2021 | 2022 | 2023 |
| Ettevõtted | 0,5 | 2,3 | 0,8 | 26,4 |
| Majapidamised | 16,1 | 6,9 | 9,0 | 47,9 |

Tabelist 13 nähtub, et nii majapidamiste kui ettevõtete jaotuses on romusõidukite ja nende osade tekkekogus viimasel neljal aastal olnud selge trendita, kõikudes vahemikus 9-74 tonni aastas.

Romusõiduk tuleb üle anda tootja või tootja esindaja määratud kogumispunkti, sõiduki müügikohta või vanametalli kogumispunkti. EELIS andmetel asub Kadrina valla haldusterritooriumil Hulja alevikus autolammutuskoda, mida käitab Green Recycling OÜ. Lisaks on võimalik romusõidukeid viia ka erinevatesse kokkuostupunktidesse üle Eesti, näiteks Kuusakoskisse.

### Vanarehvid ning nende kogumis- ja käitlussüsteem

Vanade autorehvide kogumise nõuded määrab Vabariigi Valitsuse 17. juuni 2010 määrus nr 80 "Rehvidest tekkinud jäätmete kogumise, tootjale tagastamise ning taaskasutamise või kõrvaldamise nõuded ja kord", mille alusel on tootja kohustatud ringlusse võtma või taaskasutama kõik kogutud vanarehvid.

Vanad autorehvid on võimalik tasuta ära anda rehviettevõtetesse. Samuti on võimalik eraisikul rehve üle anda MTÜ Rehviringlus autorehvide kogumispunktidesse. Kadrina valla elanikud saavad vanarehve viia MTÜ Rehviringlus kogumispunktidesse Kadrina valla jäätmejaamas ja Lääne-Viru Jäätmekeskuses.

Tabel . Kadrina vallas kogutud vanarehvid aastatel 2020-2023 tonnides. Allikas: Keskkonnaagentuur.

|  |  |  |  |  |
| --- | --- | --- | --- | --- |
| Vanarehvid - 16 01 03 | 2020 | 2021 | 2022 | 2023 |
| Ettevõtted | 0,0 | 0,6 | 0,0 | 0,0 |
| Majapidamised | 17,2 | 0,0 | 9,0 | 36,0 |

Riiklikus jäätmestatistikas ei eristu kindlat trendi vanarehvide jäätmete tekkekoguse osas Kadrina vallas.

Seoses vanarehvide vastuvõtmise ja taaskasutamise süsteemi arenemisega Eestis, võib edaspidi oodata vanarehvide osas rehvide taaskasutamise suurenemist. Samas vanarehvide osakaalu konkreetselt Kadrina valla jäätmetekkes ei ole võimalik edasiseks perioodiks ette hinnata.

### Põllumajandusplast ning selle kogumis- ja käitlussüsteem

Põllumajandusplast on põllumajanduses või aianduses kasutatav silopallikile, silokattekile, kiletunnel, kattevõrk ja plastnöör või samal otstarbel kasutatav muu plast.

Põllumajandusplasti kogumise nõuded määrab Vabariigi Valitsuse 15.02.2013 määrus nr 30 "Põllumajandusplastist tekkinud jäätmete kogumise, tootjale tagastamise ning taaskasutamise või kõrvaldamisenõuded ja kord ning sihtarvud ja sihtarvude saavutamise tähtajad“.

Juba alates 1. jaanuarist 2013 on põllumajandusplasti tootja kohustatud tagasi võtma ja korraldama oma turule lastud põllumajandusplastist tekkinud jäätmete taaskasutamise ning tootja peab korraldama põllumajandusplasti jäätmete kogumise nii, et igas Eesti maakonnas oleks vähemalt üks kogumispunkt. Kõigis põllumajandusplasti müügikohtades peavad üleval olema teated, kuhu saab põllumajandusplasti jäätmeid tagastada.

Kadrina valla haldusterritooriumil on põllumajandusplasti tekkinud perioodil 2020-2023 üksnes 2021. aastal (1 tonn) ja 2023. aastal (3 tonni). Põllumajandusplast transporditakse täies mahus valla territooriumilt välja edasiseks käitluseks.

## Reoveesete

Reovee käitlusel tekib jäätmena reoveesete, võrepraht ja liivapüünisesete (edaspidi reoveesete). Viimase nelja aasta andmete alusel on Kadrina vallas tekkinud reoveesetet vahemikus 170-207 tonni aastas ning seejuures on tekkekogus aasta-aastalt suurenenud. Kadrina vallas on kokku seitse reoveepuhastit: Kadrina ja Hulja alevikes, Ridaküla, Salda, Vohnja, Kihlevere ja Viitna külades. Kadrina vallas tekkiv reoveesete on viimasel neljal aastal täies mahus vallast välja transporditud. Viitna, Kihlevere ja Vohnja reoveepuhastitest tekkiv võre- ja liivapüünise praht ning pressitud muda viiakse Lääne - Viru Jäätmekeskusesse ning liigmuda Rakvere reoveepuhastile. Kadrina reoveepuhastis tekkinud reoveesete pressitakse kuivaks ja antakse üle Lääne-Viru Jäätmekeskusesse ning võre- ja liivapüünise praht Ragn-Sells AS-ile edasiseks käitlemiseks.

## Tervishoiu- ja veterinaarteenuste jäätmed

Tervishoiujäätmed on nii inimese kui ka loomade tervishoiu, ravimise ning hooldusega seotud asutustes tekkivad jäätmed. Vastavalt Euroopa Nõukogu direktiivile 1999/31/EÜ prügilate kohta on nakkusohtlike jäätmete ladestamine tavajäätmete prügilatesse keelatud.

Vallas pakub esmatasandi tervishoiuteenust OÜ Kadrina Tervisekeskus, kus pakutakse OÜ Kadrina Hambaravi poolt ka hambaraviteenuseid. Kokku on Kadrina vallas 3 perearsti nimistut. Valla ainuke apteek paikneb Kadrina alevikus. Läsnal toimub veterinaararsti vastuvõtt.

Tervishoiuasutused (sh ka veterinaarasutused) peavad välja töötama sisemised juhised jäätmete liigiti kogumiseks ja edasiseks käitlemiseks. Jäätmed tuleb pakkida tekkekohas ja viia tekkekohast pakituna tervishoiuasutuse jäätmehoidlasse kuni üleandmiseni vastavat luba omavale jäätmekäitlusettevõttele.

Tervishoiujäätmete teke on perioodil 2020-2023 jäänud vahemikku 0,08-0,18 tonni aastas ning teke on aasta-aastalt suurenenud. Meditsiinilised riskijäätmed on transporditud täies mahus valla territooriumilt välja edasiseks käitlemiseks.

Seoses rahvastiku vananemisega ja jäätmetekitajate üle kontrolli saavutamisega võib järgnevateks aastateks prognoosida mõningast raviasutustes tekkivate jäätmete kasvu.

Loomahaiguste uurimisel, diagnoosimisel, ravimisel või ärahoidmisel tekkinud jäätmed (kood 18 02) tuleb samuti üle anda vastavat keskkonnakaitseluba omavatele ettevõtetele. Sellised jäätmed peaksid saama käideldud samal viisil inimeste raviasutuste- ja haiglajäätmetega. Jäätmearuandluse andmetel on veterinaarteenuse jäätmeid perioodil 2020-2023 tekkinud Kadrina vallas üksnes 2023. aastal mahus 0,003 tonni. Jäätmed transporditi täies mahus valla territooriumilt välja edasiseks käitlemiseks.

## Tööstusjäätmed

Kadrina vallas olulise jäätmetekkega tööstused puuduvad.

Tööstusjäätmete teke sõltub suuresti vallas tegutsevate ettevõtete arengutest ning nende teket ei ole võimalik jäätmekavas prognoosida. Ettevõtted vastutavad ise oma jäätmete õiguspärase käitlemise eest ning vajadusel reguleeritakse ettevõtete jäätmekäitlust keskkonnakaitselubadega.

## Koondandmed eriliigiliste jäätmete kogumissüsteemide osas

Tabelis 15 on esitatud Kadrina valla haldusterritooriumil esinevad jäätmete üleandmise võimalused jäätmeliikide osas, mis tuleb vastavalt [03.06.2022 a keskkonnaministri määrusele nr 28](https://www.riigiteataja.ee/akt/107062022022) tekkekohal liigiti koguda.

Tabel . Eriliigiliste jäätmete olemasolevad kogumislahendused jäätmeliikide kaupa Kadrina vallas.

|  |  |  |
| --- | --- | --- |
| Jäätmeliik | Kogumissüsteem | Kirjeldus |
| Segaolmejäätmed (20 03 01) | Korraldatud jäätmevedu | ~~Korraldatud jäätmevedu~~  Korraldatud jäätmevedu toimub Kadrina vallas ühe jäätmeveopiirkonnana.  Segaolmejäätmete üleandmine korraldatud jäätmeveoga on kohustuslik kõigile piirkonnas asuvatele jäätmevaldajatele. |
| Paber ja kartong (20 01 01) | Korraldatud jäätmevedu | Paberi- ja kartongjäätmete kogumiseks tuleb kasutada eraldi kogumismahutit elamutes, s.h kortermajades ja mitteeluruumides, kus tekib nädalas üle 20 kg paberit ja kartongi. |
| Jäätmejaamad | Tasuta vastuvõtt Kadrina jäätmejaamas ja Lääne-Viru Jäätmekeskuses. |
| Plastid (20 01 39) | Jäätmejaamad | Tasuta vastuvõtt Kadrina jäätmejaamas (jäätme-märgistusega plast) ja Lääne-Viru Jäätmekeskuses. |
| Klaas (20 01 02) | Jäätmejaamad | Vastuvõtt Kadrina jäätmejaamas ja tasuline vastuvõtt Lääne-Viru Jäätmekeskuses. |
| Metallid (20 01 40) | Jäätmejaam | Tasuta vastuvõtt Kadrina jäätmejaamas. |
| Kokkuostupunktid | Võimalus viia erinevatesse vanametalli kokkuostupunktidesse üle Eesti. |
| Biolagunevad aia- ja haljastujäätmed (20 02 01) | Korraldatud jäätmevedu | Äravedu toimub perioodil 01.04-30.11, üks kord 2 nädala jooksul. |
| Kompostimine oma kinnistul | Eramajapidamistes esineb kohtkompostimist. |
| Jäätmejaam | ~~Lokaalne üleandmisvõimalus Kadrinas puudub, lähim üleandmispunkt MTÜ Lääne-Viru Jäätmekeskuses~~.  Tasuline vastuvõtt Lääne-Viru Jäätmekeskuses Vinni vallas. Kaks korda aastas (nelja nädala pikkuste perioodide jooksul) saab tasuta üle anda ka Kadrina jäätmejaama juures, kust jäätmed viiakse Lääne-Viru Jäätmekeskusesse. |
| Biolagunevad köögi- ja sööklajäätmed (20 01 08) | Korraldatud jäätmevedu | Üleandmine korraldatud jäätmeveoga on kohustuslik kõigile piirkonnas asuvatele jäätmevaldajatele, kellel puudub kohtkompostimine. |
| Kompostimine oma kinnistul | Eramajapidamistes esineb kohtkompostimist. |
| Jäätmejaam | Tasuline vastuvõtt Lääne-Viru Jäätmekeskuses Vinni vallas. |
| Bioloogiliselt mittelagunevad aia- ja haljastujäätmed (20 02 02, 20 02 03) | Jäätmejaam | Tasuline vastuvõtt Lääne-Viru Jäätmekeskuses Vinni vallas. |
| Pakendid (15 01) | Tekkekohalt kogumine | Individuaalse pakendikoti või kogumismahuti tühjendamise teenus, jäätmevaldajatele vabatahtlik. |
| Avalik konteinerpark | Avalikud kogumiskohad, ajakohased asukohad leitavad Kadrina valla kodulehel. |
| Jäätmejaamad | Tasuta vastuvõtt Kadrina jäätmejaamas ja Lääne-Viru Jäätmekeskuses. |
| Pandipakendid | Kogumispunktid | Kogumisautomaadid kauplustes või nende läheduses. |
| Puit (20 01 38) | Jäätmejaamad | Tasuta puhta puidu vastuvõtt Kadrina jäätmejaamas ja tasuline töödeldud puidu vastuvõtt Lääne-Viru Jäätmekeskuses. |
| Tekstiil (20 01 10, 20 01 11) | Jäätmejaamad | Tasuta kasutuskõlbuliku tekstiili vastuvõtt Kadrina jäätmejaamas;  Tasuline kasutuskõlbmatu tekstiili vastuvõtt Kadrina jäätmejaamas ja Lääne-Viru Jäätmekeskuses. |
| Suurjäätmed (20 03 07) | Korraldatud jäätmevedu | Suurjäätmete veoring toimub 4 nädala tagant ning üleantav jäätmete maksimaalne kogus elaniku kohta on kuni 5 eset ühel veoringil. |
| Jäätmejaamad | Tasuta vastuvõtt Kadrina jäätmejaamas ning tasuline vastuvõtt Lääne-Viru Jäätmekeskuses Vinni vallas |
| Ravimijäätmed (20 01 32, 20 01 31\*, 20 01 95\*, 20 01 96\*, 20 01 97\*, 20 01 98\*) | Jäätmejaamad | Tasuta vastuvõtt Kadrina jäätmejaamas ja Lääne-Viru Jäätmekeskuses. |
| Apteegid | Tasuta vastuvõtt apteekides. |
| Elektroonikajäätmed (20 01 34, 20 01 35\*, 20 01 36) | Jäätmejaamad | Tasuta vastuvõtt Kadrina jäätmejaamas ja Lääne-Viru Jäätmekeskuses. |
| Ohtlikud jäätmed (jäätmenimistu ala-jaotises 20 01 tärniga „\*” tähistatud jäätmed) ning olmes tekkinud ohtlikke aineid sisal-davad või nendega saastunud pakendid jäätmekoodiga 15 01 10\* | Jäätmejaamad | Tasuta vastuvõtt Kadrina jäätmejaamas ja Lääne-Viru Jäätmekeskuses. Asbesti sisaldavate jäätmete tasuline vastuvõtt Lääne-Viru Jäätmekeskuses. |

## Kõrvaldamis- ja taaskasutamisrajatised

Valdav enamik vallas tekkivaid jäätmeid transporditakse omavalitsusest välja. Liigiti kogutud jäätmed (pakendijäätmed, vanapaber jms) suunatakse erinevatesse jäätmekäitluskohtadesse nii Eestis kui välisriikides edasiseks taaskasutamiseks, sh ringlussevõtuks.

Kadrina vallas paikneb kolm registreeritud jäätmekäitluskohta, mille ülevaade on esitatud tabelis 16.

Tabel . Kadrina valla haldusterritooriumil registreeritud töötavad jäätmekäitluskohad seisuga 10.07.2025. Allikas: Keskkonnaotsuste infosüsteem (Kotkas) register

|  |  |  |  |  |
| --- | --- | --- | --- | --- |
| Registrikood | Nimetus | Käitaja | Asukoht | Tegevuse liik |
| JKK5900064 | Kadrina valla jäätmejaam | Eesti Keskkonnateenused AS (leping kuni 31.08.2027) | Kadrina alevik | Tavajäätmete käitluskoht, Elektroonikaromude käitluskoht, Ohtlike jäätmete käitluskoht |
| JKK5900245 | Rakvere tee 3a jäätmekäitluskoht | Green Recycling OÜ | Hulja alevik | Ohtlike jäätmete käitluskoht, Metallijäätmete käitluskoht, Elektroonikaromude käitluskoht, Autolammutuskoda, Tavajäätmete käitluskoht |
| JKK5900173 | Viru 1b plastijäätmete käitluskoht | Kadrina Plast Osaühing | Kadrina alevik | Tavajäätmete käitluskoht |

## Andmed suletud prügilate ning jääkreostusobjektide kohta

Kadrina valla haldusterritooriumil paikneb 2005. aastal suletud Tapa prügila. Prügila sulgemine toimus vastavalt 2004. aasta septembris koostatud Tapa prügila sulgemisprojektile AS Kommunalporojekt poolt. Keskkonnainvesteeringute Keskuse (KIK) toetusega suleti Tapa prügimägi november 2004 - mai 2005. Töid teostas Tamsalu EPT AS. Kadrina vallal antud prügila sulgemisega täiendavaid seirekohustusi ei ole.

Kadrina valla territooriumile ei jää riiklikult registreeritud jääkreostusobjekte. Kohaliku tähtsusega jääkreostusobjektiks on endine Kadrina EPT kütusehoidla.

Jäätmemajanduse korraldamine ja rahastamine

Vastavalt jäätmeseadusele korraldab omavalitsusüksus oma haldusterritooriumil olmejäätmete, eelkõige prügi ehk segaolmejäätmete, biojäätmete ja olmes tekkivate tagatisrahata pakendijäätmete kogumise ja veo ning korraldab tema korraldusel kokku kogutud jäätmete taaskasutamise või kõrvaldamise, välja arvatud juhul, kui see on hõlmatud laiendatud tootjavastutusega seonduvate tootja kohustustega.

Omavalitsusüksuse õigused ja kohustused hõlmavad:

1. jäätmekava, jäätmehoolduseeskirja, korraldatud jäätmeveo korra ning teiste kohalikul tasandil jäätmekäitlust suunavate dokumentide koostamist, vastuvõtmist ja avalikustamist;
2. korraldatud jäätmeveo organiseerimist;
3. jäätmete kogumiskoha määramist, kuhu tuleb korraldatud olmejäätmeveoga hõlmatud jäätmed nende edasise veo eesmärgil toimetada;
4. jäätmehooldustasu kehtestamist;
5. õigust nõuda oma haldusterritooriumil tegutsevalt ettevõtjalt jäätmekava, mis käsitleb ettevõtja tegevusega seotud jäätmekäitlust;
6. koostöö tegemist teiste omavalitsustega jäätmeseadusega sätestatud nõuete täitmiseks;
7. seisukoha andmist keskkonnaloa taotlustele;
8. järelevalve teostamist jäätmehoolduseeskirjas sätestatud tingimuste täitmise üle.

Jäätmevaldajate kohustus on järgida kohaliku omavalitsusüksuse kehtestatud nõudeid jäätmete liigiti kogumiseks ja üleandmiseks.

~~Valla poolt väljavalitav jäätmevedaja vastutab veo ohutusnõuete täitmise eest ning jäätmete toimetamise eest vallavalitsuse, pädeva riigiametniku või jäätmed vedamiseks üle andnud isiku poolt määratud jäätmekäitluskohta~~.

Korraldatud jäätmeveo teenuse osutaja leidmiseks korraldab kohaliku omavalitsuse üksus iseseisvalt või koostöös teiste kohaliku omavalitsuse üksustega kontsessioonilepingu sõlmimise menetluse lähtuvalt riigihangete seaduses sätestatust. Korraldatud jäätmeveo ainuõiguse saanud jäätmevedaja vastutab veo ohutusnõuete täitmise eest ning jäätmete toimetamise eest jäätmekäitluskohta.

Vastavalt pakendiseadusele on kohaliku omavalitsusüksuse rolliks koostada ja rakendada pakendite ja pakendijäätmete kogumise ja vedamise ning taaskasutusorganisatsioonidele üleandmise kava, sealhulgas korraldada ka pakendijäätmete avalikku kogumist kogumissüsteemi kaudu müügikohtade juures. Samas ei tohi kohaliku omavalitsuse üksuse tegevus olmes tekkivate tagatisrahata pakendi jäätmete kokku kogumisel korraldatud jäätmeveo raames takistada pakendiettevõtjal ja taaskasutusorganisatsioonil kohustuste täitmist. Omavalitsusüksuse poolt kokku kogutud pakendijäätmed antakse enne käitlustoiminguid üle taaskasutusorganisatsioonidele proportsionaalselt nende turuosadega.

Probleemtoodete jäätmete kogumist korraldavad tootjavastutusorganisatsioonid ja kohalik omavalitsus, näiteks vanarehvide kogumine jäätmejaamas.

~~Jäätmeseadus sätestab põhimõtted, et jäätmekäitluse kulud kannab jäätmetekitaja, korraldatud jäätmeveoga liitunud jäätmevaldaja tasub jäätmeveo teenustasu, mis peab katma jäätmekäitluskohtade rajamis-, kasutamis-, sulgemis- ja järelhoolduskulud ning jäätmete veokulud. Keskkonnapoliitika põhimõte "saastaja maksab" ja "tootja vastutus" tähendab sisuliselt seda, et jäätmekäitluse kulud maksab kinni lõpptarbija.~~

~~Jäätmekäitluse finantseerimine toimub vallas järgmiselt: ettevõtted maksavad ise kõikide tekitatud jäätmete käitlemise eest, kaasa arvatud ohtlike jäätmete eest. Elanikud maksavad olmejäätmete käitlemise eest jäätmeveo teenustasu otse jäätmekäitlusettevõttele või läbi kinnisvara-haldusteenuseid pakkuva ettevõtte.~~

Jäätmeseadus sätestab põhimõtted, et jäätmekäitluse kulud kannab jäätmetekitaja. Korraldatud jäätmeveoga liitunud jäätmevaldaja tasub jäätmeveo teenustasu, mis peab katma jäätmekäitluskohtade rajamis-, kasutamis-, sulgemis- ja järelhoolduskulud ning jäätmete veokulud. Lisaks võidakse rakendada kohalikes omavalitsusüksustes jäätmehooldustasu, mille eesmärgiks on katta omavalitsuses tekkivad jäätmehoolduse kulud. Jäätmehoolduse kulu katteks kogutava tasu suurus arvutatakse protsendipõhiselt vastavalt jäätmevaldajale esitatud korraldatud jäätmeveoga hõlmatud kuludest. See on otseselt seotud tema tarbimisega ja jäätmehoolduskulude katteks makstav tasu võib olla kuni 100% jäätmete veo- ja käitlustasust ehk mitte rohkem kui 50% jäätmeveo teenustasust. Arvestades, et liigiti kogutud jäätmetele määratakse madalamad jäätmeveo teenustasud kui segaolmejäätmetele, siis muutub ka jäätmehoolduskulude katteks küsitav tasu neile jäätmevaldajatele kallimaks, kes jäätmeid liigiti ei kogu. Sellise hinnastamise kaudu antakse jäätmevaldajatele majanduslik motivatsioon oma käitumisharjumuste muutmiseks ja jäätmete liigiti kogumiseks.[[9]](#footnote-10)

Valla eelarvest kaetakse järgnevad kulud:

~~..: kohaliku eriliigiliste jäätmete kogumiskoha haldamisega seotud kulud; omavoliliselt ladestatud prügikoristamise kulud; jäätmete kogumiskampaaniatega seotud kulud; arendusprojektide omafinantseeringute kulud.~~

1. Avalike kogumisvahendite ja kogumispunktidega seotud kulud;
2. väljaspool korraldatud jäätmevedu kogutavate jäätmete veo ja veo ettevalmistamisega seotud kulud;
3. väljaspool korraldatud jäätmevedu kogutud jäätmete käitlemise kulud;
4. jäätmekäitluskoha rajamise, kasutamise, sulgemise ja järelhoolduse kulud, sealhulgas jäätmekäitluskoha rajamise ettevalmistamise kulud;
5. korduskasutuslahendustega ja jäätmetekke vältimisega seotud kulud;
6. jäätmevaldajate registri pidamise ning jäätmevaldajatega arveldamise kulud;
7. jäätmeteemalise teavituse ja nõustamise kulud;
8. jäätmeseaduse nõuete täitmise järelevalve kulud;
9. muud kulud, mille eesmärk on parandada jäätmehoolduse taset või täita jäätmete liigiti kogumise ja taaskasutamise sihtarve.

Kadrina valla jäätmehoolduse arendamise võimalikud finantseerimisallikad on vallaeelarve (sh kavandatav tasu jäätmehoolduse kulude katteks) ning toetuse taotlemine erinevatest fondidest (SA Keskkonnainvesteeringute Keskus, Euroopa Liidu struktuurifondid jt).

~~Kuni 2017. aastani toimus jäätmehoolduse rahastamine olmejäätmete ladestamisel makstud saastetasust. Põhjusel, et tänapäeva Eestis on olmejäätmete ladestamine seoses IRU masspõletustehase avamisega 2013. aastal oluliselt langenud (isegi kuni alla 7% tekkinud segaolmejäätmetest) vähenes drastiliselt ka saastetasu suurus.~~

~~Alates 2017. aastast oli riigi eelarves seoses saastetasu laekumise äralangemisega nähtud ette kohalikele omavalitsusetele riiklik toetus jäätmemajanduse arendamiseks, mida anti vastavalt majapidamiste arvule. Käesoleval ajal toetab riik jäätmehoolduse arendamist riiklike toetusprogrammide kaudu. Valdavalt toimub toetuste jagamine läbi Keskkonnainvesteeringute Keskuse.~~

Fondidest toetatavad tegevused on reeglina sõltuvuses riiklikest jäätmemajanduse eesmärkidest. Samuti on võimalik jäätmete liigiti kogumise võrgu arendamisse kaasata tootjavastutusorganisatsioone. Alates 2019. aastast toetab riik jäätmehoolduse arendamist üksnes riiklike toetusprogrammide kaudu ning otsetoetus on kaotatud.

Valla territooriumil Keskkonnaameti poolt väljastatud keskkonnakaitseloa alusel tegutsevad jäätmekäitlejad omavad kohustust jäätmekäitluse korraldamiseks vastavalt neile väljastatud loas sätestatud tingimustele.

Keskkonnaameti ülesanne on kontrollida Kadrina valla haldusterritooriumil tegutsevate jäätmekäitlusettevõtete keskkonnakaitselubade vastavust nõuetele ning vastavaid lube väljastada. Keskkonnaameti kaudu toimub ka jäätmekäitlusalane järelevalve, sealhulgas õigusaktide nõuete ning väljastatud keskkonnakaitselubade nõuete järgimine. Lisaks on Keskkonnaametil pädevus teha haldusjärelevalvet kõikide kohaliku omavalitsuse üksuse jäätmehooldusnõuete õiguspärasuse üle.

### Korraldatud jäätmevedu

Vastavalt jäätmeseaduse §-le 135 on kohalikul omavalitsuse üksusel, mille haldusterritooriumil elab rohkem kui 1500 inimest, kohustus organiseerida oma haldusterritooriumil korraldatud jäätmevedu. Korraldatud jäätmeveo kohustus on alates 2005. aasta 1. jaanuarist. Korraldatud jäätmeveo põhieesmärk on liita kõik jäätmevaldajad jäätmeveoga, et kaoks ära omanikuta prügi probleem ja illegaalne prügistamine.

Korraldatud jäätmevedu on olmejäätmete kogumine ja vedamine määratud piirkonnast määratud jäätmekäitluskohta või -kohtadesse kohaliku omavalitsuse üksuse valitud ettevõtja poolt. Kohaliku omavalitsuse üksus korraldab oma haldusterritooriumil olmejäätmete eelkõige prügi ehk segaolmejäätmete, nende sortimisjääkide ja olmejäätmete tekkekohas liigiti kogumisel tekkinud (eelkõige biojäätmete ja tagatisrahata pakendijäätmete) jäätmeliikide kogumise ja veo ning edasise suunamise taaskasutusse või kõrvaldamisele. Korraldatud jäätmevedu võib hõlmata ka teisi olmejäätmete liike või muid jäätmeid, kui see on vajalik jäätmeseaduse nõuete täitmiseks või seda tingib oluline avalik huvi.

Kadrina valla haldusterritooriumil kehtib üks kogu valla territooriumit hõlmav jäätmeveopiirkond. Korraldatud jäätmeveoga hõlmatud jäätmeliikideks on segaolmejäätmed, biolagunevad köögi- ja sööklajäätmed, biolagunevad aia- ja haljastujäätmed, paber- ja kartong ning suurjäätmed. Jäätmete vedamise ainuõigus on perioodil 01.05.2022 – 30.04.2027 ettevõttel Ragn-Sells AS. Korraldatud jäätmeveoga loetakse automaatselt liitunuks kõik piirkonnas asuvad jäätmevaldajad, nii eramajade omanikud, korteriühistud kui ka ettevõtjad.

Korraldatud jäätmeveoga perioodilist liitumist saab taotleda kinnistu omanik, kellele kuuluval kinnistul ei elata või kinnistut ei kasutata talvisel perioodil enam kui kolme järjestikuse kuu jooksul. Vabastust saab taotleda ajavahemikule 1. november kuni 30. aprill.

Erandkorras vabastatakse jäätmevaldaja korraldatud jäätmeveoga liitumisest jäätmeseaduses ja jäätmehoolduseeskirjas sätestatud tingimustel. Kui vallavalitsus on veendunud, et kinnistul ei elata või kinnistut ei kasutata, võib ta jäätmevaldaja erandkorras korraldatud jäätmeveost vabastada.

Kadrina valla jäätmevaldajate registri (21.september 2025 seisuga) alusel on jäätmevaldajaid 3150, kellest korraldatud jäätmeveoga on liitunud 2893 kinnistut, erandkorras vabastatud 172 kinnistut ning ajutisi vabastusi oli 2024-2025 talveperioodil 42 ja 21.09.2025 seisuga taotletud 2025-2026 perioodiks 39. Jäätmevaldajate registri alusel on jäätmevaldajatest umbes 92% hõlmatud korraldatud jäätmeveoga.

# Jäätmekava 2021-2026 tegevuskava ja eesmärkide täitmise analüüs

Kadrina valla territooriumil kehtib Kadrina valla jäätmekava aastateks 2021-2026, milles konkreetseid ja mõõdetavaid eesmärke ei ole seatud, lähtutud on jäätmeseadusest ja riigi jäätmekavast tulenevate eesmärkidega. Antud jäätmekava tegevuskava täitmise ülevaade on esitatud tabelis 17.

Tabel . Eelmise perioodi jäätmekava eesmärkide täitmine.

|  |  |  |
| --- | --- | --- |
| Tegevus | | Elluviimine |
| Jäätmehoolduse kavandamine ja planeerimine | | |
| 1.1 | Jäätmehoolduseeskirja ja jäätmekava ajakohastamine riiklike õigusaktide ja valdkondlike arengukavade muutumisel. | Jäätmehoolduseeskiri on ajakohastatud 2025. aastal, jäätmekava ajakohastamine on teostamisel tulenevalt riigi jäätmekava ajakohastamisest.  **Tegevus on täidetud** |
| 1.2 | Korraldatud jäätmeveo hanke korraldamine, sh paberi ja kartongi, köögi- ja sööklajäätmete ning suurjäätmete kogumise hõlmamine korraldatud jäätmeveoga | Alates 01.05.2022 on korraldatud jäätmeveoga liidetud paber- ja kartong, biolagunevad köögi- ja sööklajäätmed, biolagunevad aia- ja haljastujäätmed ja suurjäätmed.  **Tegevus on täidetud** |
| Jäätmehooldusrajatiste kavandamine | | |
| 2.1 | Jäätmejaama hooldus, vajadusel inventari uuendamine | Jäätmejaama igapäevase haldamisega tegeleb Eesti Keskkonnateenused, kes kasutab jäätmete kogumiseks oma konteinereid.  Jäätmejaama on organiseeritud soojak, kus vajadusel talvel olla. Puudub töötajale joogivesi. Üldjoontes on invertar ajakohane.  **Tegevus on täidetud** |
| 2.2 | Aia- ja haljasjäätmete kogumisväljaku rajamine, vajadusel inventari uuendamine | Aia- ja haljastujäätmete kogumisväljakut ei ole rajatud, kuna nende jäätmeliikide teke on hooajaline ning selleks ei ole jäätmejaama territooriumil ruumi. Kogumine on lahendatud hooajaliste konteineritega kevadel ja sügisel (üks periood neli nädalat), mil tuuakse kohale valla kulul 2 konteinerit (üks okstele ja teine haljastusjäätmetele). Konteinerite rent ja tühjendus on tellitud Lääne-Viru Jäätmekeskuselt. Aia- ja haljastujäätmed on liidetud ka vabatahtliku teenusena korraldatud jäätmeveoga.  **Tegevus on lahendatud hooajaliste konteinerite ja korraldatud jäätmeveoga.** |
| 2.3 | Jäätmejaamades vastuvõetavate jäätmeliikide laiendamine | Koostöös Lääne-Viru Jäätmekeskusega on tagatud elanikele kõikide keskkonnaministri 03.06.2022.a määruses nr 28 nõutavate jäätmeliikide vastuvõtt.  **Tegevus on täidetud** |
| Jäätmete liigiti kogumise ja sortimise arendamine | | |
| 3.1 | Uue korraldatud jäätmeveo hankega paberi ja kartongi, köögi- ja sööklajäätmete , segapakendite hõlmamine, võimalusel ka suurjäätmed, aia-ja haljasjäätmed – vastava teavituskampaania läbiviimine | Alates 01.05.2022 on korraldatud jäätmeveoga liidetud paber- ja kartong, biolagunevad köögi- ja sööklajäätmed, biolagunevad aia- ja haljastujäätmed ja suurjäätmed.  Pakendijäätmed on vabatahtlik teenus ning võimalik on tellida erinevatelt teenusepakkujatelt nii pakendikoti kui individuaalse konteineri tühjendamine.  Vastavat teavitustööd on tehtud valla veebilehel, valla sotsiaalmeedia kanalites ja valla ajalehes Kodukant.  **Tegevus on täidetud** |
| 3.2 | Pakendikonteinerite suuruse ja asukoha optimeerimine ja koostöö tegemine pakendiorganisatsioonidega | Pakendikonteinerite suuruse ja asukoha optimeerimine on olnud pidev, pakendijäätmeid on võimalik vabatahtliku teenusena üle anda ka tekkekohalt.  **Tegevus on täidetud** |
| 3.3 | Koostöö tihendamine pakendiorganisat-sioonidega võimaldamaks elanikel vabatahtlike pakendikonteinerite või pakendikottide hõlpsamat paigaldamist vähemalt Kadrina ja Hulja asulates. | Piirkonnas on tagatud vabatahtlik pakendite tekkekohalt üleandmine Kadrina ja Hulja alevikes.  **Tegevus on täidetud** |
| 3.4 | Vabatahtlikust pakendijäätmete kogumis-teenusest elanikkonna teavitamine. | Teavitustegevust on läbi viidud valla veebilehel, sotsiaalmediakanalites ja valla ajalehes Kodukant.  **Tegevus on täidetud** |
| 3.5 | Eterniidi tasuta või soodsa vastuvõtu korraldamine Kadrina jäätmejaamas või MTÜ Lääne-Viru Jäätmekeskuses eelregistreerimise alusel. | 2020 september – KIK toetuse raames võimalik üle anda Lääne-Viru Jäätmekeskusesse dokumendi ettenäitamisel tasuta eterniiti (kuni maakonna omavalitsuste ühise kogumahu, 270 tonni täitumiseni);  2024 kevad – eelregistreerimisega e-kirja teel (kuni 500kg eterniiti elaniku kohta tasuta, viies Lääne-Viru Jäätmekeskusesse);  2025 kevad – eelregistreerimisega läbi iseteeninduskeskkonna SPOKU (kuni 500kg elaniku kohta tasuta, viies Lääne-Viru Jäätmekeskusesse);  **Tegevus on täidetud** |
| 3.6 | Jäätmehoolduse arendamiseks vajaliku inventari, seadmete, jäätmemajade, kompostrite jms soetamine lähtuvalt jooksvast vajadusest. | 2022 kevad - KIK projekti kaudu 75%-se toetusmääraga soetatud eramajapidamistele ja korteriühistutele kompostrid ning biolagunevate söökla- ja köögijäätmete konteinerid (jäätmevaldaja ostis omaosaluse eest välja vallalt);  2021 lõpp – jäätmemaja Viru tn parklas Grossi poe vastas ja jäätmeaedik Pargi tn-l kooli kõrval parklas, Huljal Tõnismäe tee kortermajade juures olev jäätmemaja.  **Tegevus täidetud** |
| Elanikkonna keskkonnateadlikkuse suurendamine | | |
| 4.1 | Valla veebilehe täiustamine ja haldamine jäätmealase teabe osas | Jäätmealast infot uuendatakse pidevalt, info on ajakohane.  **Tegevus on täidetud** |
| 4.2 | Jäätmeteemaliste artiklite avaldamine piirkondlikus lehes | Artikleid avaldatakse vastavalt vajadusele ja uuenenud infole. Lisaks jagatakse palju riigi poolt tulnud teavitusi ja artikleid.  **Tegevus täidetud** |
| 4.3 | Elanikkonna keskkonnateadlikkuse tõstmiseks jäätmehooldust puudutavate kampaaniate ning projektide läbiviimine. | 2022 kevad - KIK projekti kaudu 75%-se toetusmääraga soetatud eramajapidamistele ja korteriühistutele kompostrid ning biolagunevate söökla- ja köögijäätmete konteinerid (jäätmevaldaja ostis omaosaluse eest välja vallalt);  2022 kevad – KIK projekti kaudu 75%-se toetusmääraga koostati ja saadeti sorteerimis-alased lendlehed Eesti Posti kaudu kõigile valla elanikele postkastidesse;  2022 sügis – KIK projekti kaudu 75%-se toetusmääraga korraldati kompostimisalane veebikoolitus, mille salvestust saab valla kodulehelt tasuta jätkuvalt vaadata.  **Tegevus on täidetud** |
| Jäätmehoolduse järelevalve | | |
| 5.1 | Eraisikute ja ettevõtete jäätmekäitluse kontrollimine, vajadusel rikkujate karistamine | Jäätmekäitlust kontrollitakse suhtluses jäätmevedajaga ning lisaks teostatakse järelevalvetegevusi valla poole pöördutud teavituste alusel (regulaarset järelevalvet ei toimu, on ainult juhtumipõhine).  **Tegevus on täidetud osaliselt** |
| 5.2 | Jäätmevaldajate registri haldamine, täiendamine ja vajadusel tarkvara ajakohastamine | Jäätmevaldajate register EVALD on ajakohane ja toimiv.  **Tegevus on täidetud** |
| 5.3 | Kontroll korraldatud jäätmeveoga liitumise üle | Kontroll korraldatud jäätmeveoga liitumise üle toimub läbi jäätmevaldajate registri ning vajadusel suhtluses jäätmevedajaga.  **Tegevus on täidetud** |
| 5.4 | Omavoliliste prügi mahapanekukohtade pidev likvideerimine | Omavolilisi prügi mahapanekukohti munitsipaalmaadel on järjepidevalt likvideeritud. Eramaadel lasub koristamise kohustus maaomanikul, kui prügistajat ei ole võimalik tuvastada. Püsivad ladestuskohad valla territooriumil puuduvad.  **Tegevus on täidetud** |
| 5.5 | Ehitus- ja lammutusjäätmete jäätmeõiendi nõudmine ehitisele kasutusloa andmisel suuremamahuliste ehitiste puhul | Jäätmeõiendi nõudmine kasutusloa väljastamiseks ei ole seadusega kooskõlas ning seda pole ka eeskirjas nõutud.  **Tegevus on täidetud** |
| Muud tegevused | | |
| 6.1 | Maastikupilti kahjustavate hoonete lammutamine ja jääkreostusobjektide likvideerimine | 2023. aastal likvideeriti aadressil Kadrina, Viru 14c hoone.  **Tegevus on täidetud** |

# Jäätmetekke prognoos

Kadrina valla rahvaarvu prognoosimisel lähtutakse Statistikaameti Lääne-Viru maakonna rahvastiku prognoosist[[10]](#footnote-11). Vastavalt Statistikaameti prognoosile väheneb Lääne-Viru maakonnas rahvaarv keskmiselt 0,6% aastas.

Seoses elanike arvu vähenemisega võib oodata olmejäätmete reaalse tekkekoguse pidurdumist. Elanike arvu prognoosis lähtutakse elanike arvu vähenemisest 0,6% aastas ning jäätmetekke prognoosis lähtutakse, et perioodil 2025–2030 väheneb olmejäätmete kogus elaniku kohta 187 kg-lt 160 kg-ni.

Perioodil 2020–2023 on pakendijäätmete kogus elaniku kohta olnud keskmiselt 73 kg/a. Prognoosis lähtutakse nelja aasta keskmisest pakendijäätmete tekkest ning kuna seoses liigiti kogumise harjumuste paranemise ning samuti pideva pakendite hulga tõusuga võib jätkuvalt oodata pigem pakendite koguse suurenemist, lisatakse igale aastale proportsionaalselt juurde pakendijäätmete tekke kasv 2% aastas.

Perioodil 2020-2023 on ohtlike jäätmete kogus (v.a asbesti sisaldavad ehitusjäätmed ehk eterniit) elaniku kohta olnud Kadrina vallas keskmiselt 19 kg/a. Keskkonnaministeeriumi algatusel kaardistati 2021. a alguses Eesti omavalitsustes asbesti sisaldavate perspektiivsete jäätmete koguseid ning nendest vabanemise võimalik aeg. Kadrina valla perspektiivseteks asbesti sisaldavate jäätmete koguseks on hinnatud perioodil 2021-2025 2000 tonni ning pärast 2025 aastat on prognoositud koguseks 11 600 tonni. Eeldades, et 11 600 tonni on kavandatud 10 aastasele ajaperioodile, siis teeb see keskmiselt aastas 1160 tonni eterniidijäätmeid. Prognoosis lähtutakse, et perioodil 2025-2030 on aastane keskmine ohtlike jäätmete tekkekogus elaniku kohta võrdne eelmise nelja aasta keskmisega ning sellele arvestatakse proportsionaalselt juurde tekkivad eterniidijäätmed 1160 tonni aastas.

Tabel . Prognoositavad jäätmekogused Kadrina vallas perioodil 2025-2030

|  |  |  |  |  |  |  |
| --- | --- | --- | --- | --- | --- | --- |
| Aasta | 2025 | 2026 | 2027 | 2028 | 2029 | 2030 |
| Elanike arv | 4662 | 4634 | 4606 | 4579 | 4551 | 4524 |
| Olmejäätmete kogus (t) | 872 | 842 | 812 | 782 | 753 | 724 |
| Pakendijäätmete kogus (t) | 347 | 352 | 356 | 361 | 365 | 370 |
| Ohtlike jäätmete kogus (t) | 1249 | 1248 | 1248 | 1247 | 1246 | 1246 |

# Kadrina valla jäätmehoolduse eesmärgid 2025-2030

Kadrina valla jäätmehoolduse eesmärkide seadmisel lähtutakse Euroopa Liidu ja Eesti õigusaktidest tulenevatest kohustustest, riigi jäätmekava eesmärkidest, kavandatavast jäätmereformi nõuetest ning reaalsetest omavalitsusüksuses esinevatest jäätmeprobleemidest.

Kadrina valla jäätmekava 2025-2030 põhieesmärk tuleneb Kadrina valla arengukavas 2024-2035 seatud jäätmealasest arengueesmärgist, milleks on lihtne ja mugav jäätmekäitlus.

Käesoleva jäätmekavaga seatakse järgmised strateegilised eesmärgid selle täitmiseks:

* Jäätmetekke vältimise ja korduskasutuse edendamine;
* Jäätmete liigiti kogumise ja ringlussevõtu edendamine;
* Keskkonnateadlikkuse kasv ettevõtete ja elanike seas;
* Jäätmekäitlusalase järelevalve tõhustamine.

~~Eesti on võtnud eesmärgiks, et alates 2020. aastast tuleb ringlusse võtta vähemalt 50% ja 2025. aastaks 55% kodumajapidamistest pärinevatest paberi-, metalli-, plasti- ja klaasijäätmetest, muudest liigiti kogutud kodumajapidamisest ja muudest allikatest pärinevatest jäätmetest.~~

Eesti on võtnud eesmärgiks, et 2030. aastaks tuleb olmejäätmeid korduskasutuseks ette valmistada ja ringlusse võtta  vähemalt 60 protsendi ulatuses nende jäätmete kogumassist kalendriaastas. Kuna riikliku statistika alusel ei ole võimalik analüüsida jäätmete ringlussevõtu määrasid omavalitsusüksuse tasandil, on iga omavalitsusüksuse ülesandeks tagada jäätmete liigiti kogumise sihtarvu saavutamine. Kohaliku omavalitsuse üksused peavad tagama, et aastaks 2026 on oma territooriumil kalendriaasta jooksul tekkinud olmejäätmete liigiti kogumise määr vähemalt 66%. Kohustus suureneb igal järgmisel aastal 1 protsendi võrra eelmise aasta aluseks olevast määrast kuni 75 protsendini 2035. aastal.

Tabelis 20 on toodud olulisemad sihtarvud, mis iseloomustavad Kadrina valla jäätmehoolduse eesmärkide täitmist perioodil 2025-2030 vastavalt seatud strateegilistele eesmärkidele.

Tabel . Kadrina valla jäätmehoolduse eesmärkide täitmist iseloomustavad mõõdikud.

|  |  |  |  |
| --- | --- | --- | --- |
| Eesmärk | Mõõdik | Kadrina valla baastase 2023 | Kadrina valla sihttase 2030 |
| Jäätmetekke vältimise ja korduskasutuse edendamine | Olmejäätmete tekkekogus ühe elaniku kohta (kg/a) | 187 kg/a | 160 kg/a |
| Jäätmete liigiti kogumise, taaskasutamise ja ringlussevõtu edendamine | Liigiti kogutud olmejäätmete osakaal olmejäätmete (sh pakendijäätmete) kogumassist[[11]](#footnote-12) | 39 % | 70% |
| Keskkonnateadlikkuse kasv | Keskkonnaalaste kampaaniate/projektide arv aastas | 1 | 2 |
| Jäätmekäitlusalase järelevalve tõhustamine | Tuvastatud jäätmealaste rikkumiste arv aastas | 5 | 0 |
| Tuvastatud omavoliliste prügistuskohtade arv aastas | 3 | 0 |

# Jäätmehoolduse arendamine

## STRATEEGILINE EESMÄRK 1: Jäätmetekke vältimise ja korduskasutuse edendamine

Jäätmekäitluse hierarhia kohaselt tuleb esmajärjekorras vältida ja vähendada jäätmeteket, sest see aitab tõhustada majanduse ressursikasutust ning vähendada loodusressursside kasutusest ja jäätmete käitlemisest tulenevat negatiivset mõju keskkonnale ja inimese tervisele. Jäätmetekke vähendamise saavutamise aluseks on koostöö riigi, Kadrina Vallavalitsuse, ettevõtete, liitude ja elanike vahel.

Jäätmeteket on võimalik vähendada otseselt, mille alla kuulub mõistlik ja sihipärane tarbimine ning keskkonda ja ressursse säästev tootmine; korduskasutades, kus toodet kasutatakse esialgsel otstarbel uuesti ning korduskasutuseks ettevalmistamisega, kus tooteid remonditakse/parandatakse või disainitakse ümber.

Kadrina valla jäätmetekke vähendamise eesmärgi saavutamise meetmeteks on jäätmetekke vähendamisele suunava teadlikkuse järjepidev tõstmine (mida käsitletakse ptk-s 8.3 „Keskkonnateadlikkuse pidev suurendamine ettevõtete ja elanike seas“) ning jäätmetekke vähendamist ja korduskasutuse edendamist soodustavad tegevused, millele aitavad omakorda kaasa toidujäätmete, prügistamise ning põletamise ja ladestamise vältimine ja vähendamine.

Ühe tegevusena soovitakse leida koostöövõimalused mõne uus- või taaskasutuskeskusega, kes hakkaks korraldama vähemalt üks kord aastas Kadrina valla territooriumil korduskasutuseks sobilikele esemetele kogumisringe. Kogumisringidel kogutakse muuhulgas riietele, jalanõudele ja kottidele ka raamatuid, mänguasju, väiksemaid mööbliesemeid, toidunõusid jpm. Kadrina Vallavalitsuse ülesandeks jääks vastava koostööpartneri leidmine ning kogumisringide info kajastamine valla erinevates meediakanalites.

Ka avalikel üritustel tuleb rõhuasetus suunata korduskasutusele, mistõttu tuleb Kadrina valla avalikel üritustel minna täielikult üle ühekordsete nõude, topside ja söögiriistade kasutamise lõpetamisele esimesel võimalusel (eelistatult 2026. aasta jooksul). Vastav nõue tuleb lisada ka Kadrina valla jäätmehoolduseeskirja.

Uute nõuete rakendumisel on avalike ürituste korraldamiseks asjakohane välja töötada ka keskkonnahoidlike ürituste läbiviimise juhend, kus tuuakse välja miinimumnõuded, mis on avaliku ürituse korraldajale kohustuslikud ning soovitused, mis on rangelt soovitatavad. Juhendi koostamine on kavandatud 2026. aastasse ning juhendi koostamisse tuleb kaasata ka Kadrina valla ürituste korraldajaid. Juhendi valmimisel tuleb läbi viia infopäev Kadrina valla iga-aastaste ürituste korraldajatele ning vastav juhend tuleb lisada valla kodulehele.

Oluline on pöörata tähelepanu ka Kadrina valla poolt ostetavatele toodetele ja teenustele, mille parimaks vahendiks on keskkonnahoidlikud riigihanked[[12]](#footnote-13). Keskkonnahoidlike riigihangete osas eristatakse peamiselt kolme tüüpi:

* Süsteemi tasandi hanked: Ostja kasutab riigihanget toote ostmisel lepinguna nii, et tekib toote taas- või korduskasutus. Võimalus on osta toode näiteks koos kohustusega see tarnijal tagasi võtta ja taaskasutada või soetada toote asemel hoopis kasutusteenus.
* Tarnija tasandi hanked: Hankija kirjeldab hangitava toote või teenuse loomise protsessi nii, et see vastaks ringmajanduse põhimõtetele. Edukas pakkuja peab esitama dokumenteeritud ülevaate hangitava toote või teenuse loomise protsessist, sealhulgas tõendatavad meetmed, mis tagavad vastavuse ringmajanduse põhimõtetele (nt materjalide taaskasutus, jäätmetekke vähendamine, energiatõhusus).
* Toote või teenuse tasandi hanked: Edukas pakkuja esitab vastavad sertifikaadid, standardid või muud tõendusmaterjalid toodete üleandmisel.

Keskkonnahoidlikke riigihankeid tuleb rakendada kogu jäätmekava perioodil 2025-2030.

### Toidujäätmete vältimise ja vähendamise meetmed

Vältides ja vähendades toiduraiskamist on võimalik vähendada toodetava toidu, kasutatava energia, vee, väetiste ja põllumajandusmaa hulka. Sellega kaasneb kokkuhoid mitte ainult nimetatud ressurssidelt, aga ka toidu ja jäätmete transpordilt ning jäätmekäitluselt.

Toidujäätmete tekke uuringu[[13]](#footnote-14) andmetel moodustab toidukadu ehk inimtoiduna raisku läinud toit poole (50%) tekkivatest toidujäätmetest. Eesti kodumajapidamistes tekkivatest toidujäätmetest moodustab raisatud toit ehk toidukadu, mille teket on võimalik vältida 42%. Toitlustussektoris tekitavad toidujäätmeid 75% ulatuses toitlustusettevõtted (toidukao osakaal 66%), 22% ulatuses haridusasutuste sööklad (toidukao osakaal 79%) ning 3% tervishoiuasutused (toidukao osakaal 81%).

Kadrina vallal on senini puudunud eraldi tegevuskava toidujäätmete tekke (sh toidukao) vältimiseks, kuna toidujäätmeid on käsitletud eelnevates jäätmekavades biojäätmete osana.

Ühe toidukao vähendamise meetmena soovib Kadrina Vallavalitsus soodustada valla territooriumile (eelistatult Kadrina või Hulja alevikku) toidukapi rajamist, mille idee seisneb selles, et eraisikud, toitlustusasutused, kauplejad ja tootjad saavad nii pakkuda kui koguda toitu, mis muidu ära visataks. Vallavalitsus on valmis toetama toidukapi rajamisest ja haldamisest huvitatud vabaühendusi, andes selleks sobiva maa-ala kasutusse ning olles abiks kogu protsessi loomisel. Toidukapi haldamine jääks huvitatud vabaühendusele.

Valla haridusasutustes tegeleb toitlustamisega Kadrina Köök, kes aktiivselt korraldab ka toiduraiskamise vähendamisele suunavaid kampaaniaid, mille eesmärgiks on kasvatada lastes teadlikkust toiduportsjoni tõstmisel ning et laps tõstaks toitu nii palju, kui ta jaksab ära süüa. Kuna õpilastes juurutatud harjumused kanduvad kaudselt edasi ka kodusesse keskkonda on väga oluline jätkata haridusasutustes toiduraiskamist vähendatavate kampaaniate korraldamist vähemalt üks kord aastas.

### Prügistamise vältimise ja vähendamise meetmed

Kadrina vallas leidub jätkuvalt ebaseaduslikke prügi ladestuskohti, mistõttu on oluline nende asukohtade kaardistamine ja prügistamise likvideerimine. Koristamisesse on otstarbekas kaasata nii maaomanikke kui vabatahtlikke ning vajadusel teha ettekirjutisi, korraldada talguid jms. Kaardistatud asukohti tuleb ka perioodiliselt üle vaadata, vältimaks nende taasteket.

Lisaks tuleb jätkata vallas talgute toetamise traditsiooni, kus külaseltse, kodanikeühendusi ja sõpruskondi, kes soovivad talgute raames mõne koha korda teha, toetatakse vajadusel näiteks prügikottide, kinnaste või jäätmete äraveoga.

Prügistamise vältimiseks tuleb kasutada võimalust ka toetuse saamiseks maastikupilti kahjustavate hoonete ja hoonevaremete lammutamiseks. Kadrina valla haldusterritooriumil on jätkuvalt tühjana seisvaid lagunevaid hooneid, mis kahjustavad maastikupilti ning põhjustavad reostusohtu, tõmmates ligi ebaseaduslikku prügiladestamist jms. Selliseid objekte asub ka eraomandis. Vallavalitsusel puudub küll otseselt võimalus eraomandis olevate hoonete lammutamiseks, kuid samas on võimalik kaudselt (vajalike dokumentide vormistamisel abistamine, märgukirjade saatmine jms) toetada hoonete omanikke lammutustegevuse elluviimisel. Maastikupilti kahjustavate hoonete lammutamisel suureneb küll tekkivate lammutusjäätmete kogus, kuid paraneb välisruumi kvaliteet ja väheneb lagunenud hoonetest tulenev prügistamise ja reostamise oht, nagu ka varisemisoht (turvalisus). Tekkivad lammutusjäätmed tuleb suunata maksimaalsel tasemel taaskasutusse. Tegevust on vajalik ellu viia kogu jäätmekava perioodil 2025–2030.

Kuna Kadrina vald ei piirne merega ning puuduvad ka avalikud supluskohad, ei käsitleta jäätmekavas eraldi meetmeid mereprügi vältimiseks ja vähendamiseks, sest üldine prügistamise vältimine aitab kaasa ka mereprügi vältimisele ja vähendamisele. Kadrina vallas asuvad mõned mitteavalikud supluskohad, mida haldab RMK. Antud alade juures esineb probleeme prügistamisega ning seetõttu peab Kadrina Vallavalitsus oluliseks teha koostööd RMK-ga antud prügistuskohtade tekkimise ennetamiseks ja tekkinud prügistuskohtade koristamiseks.

### Põletamise ja ladestamise vähendamise meetmed

Selleks, et vähendada põletamisele ja ladestamisele jõudvate jäätmete hulka, tuleb esmalt jäätmeid liigiti koguda, et vähendada segaolmejäätmete hulka sattuvate jäätmete kogust. Teine oluline samm on leida liigiti kogutud jäätmetele parimad käitlusviisid. Antud lahenduse parimaks tööriistaks on kahetasandiline korraldatud jäätmeveo hanke läbiviimine. Kahetasandilise hanke puhul tuleb hanke alusdokumentides määrata kõikidele korraldatud jäätmeveoga hõlmatud jäätmeliikidele käitluskoht või -kohad, kuhu need edasivedamiseks toimetatakse, sealhulgas peavad need sisaldama teavet ka korduskasutuseks ettevalmistamise kohtadest. Käitluskohtade määramiseks korraldatakse eraldi hange riigihangete seaduse tähenduses ning see toimub enne korraldatud jäätmeveo teenuse kontsessiooni andmise hanget. Sellise hankekorraldusega on Kadrina vallal võimalik mõjutada jäätmevoo edasist liikumist ning vältida potentsiaalselt taaskasutuseks ja ringlussevõtuks sobivate jäätmete ladestamist ja põletamist.

Kuna uus veoperiood algab 01.05.2027.a, tuleb hanke läbiviimisega alustada 2026.a II poolaastal.

## STRATEEGILINE EESMÄRK 2: Jäätmete liigiti kogumise ja ringlussevõtu edendamine

Jäätmete liigiti kogumise osakaalu suurendamiseks tuleb jätkuvalt tähelepanu pöörata hajaastustusega piirkondadele, kus majapidamised asuvad üksteisest kaugel ning tekkekohalt jäätmete kogumine on nii majanduslikult kui ka keskkonnaaspektidest lähtuvalt ebaefektiivne ja kulukas. Selle probleemi lahendamiseks on juba paigaldatud strateegilistesse külakeskustesse avalikke konteinereid, kuhu jäätmevaldajad saavad viia liigiti kogutud taaskasutatavaid jäätmeid. Perioodil 2025-2030 suurendatakse võimalusel konteineriparkide hulka, et vahemaad oleks jäätmevaldajate suhtes väiksemad.

Ka avalikes siseruumides tuleb soodustada liigiti kogumist. Seetõttu kavandatakse kõikidesse Kadrina valla allasutustesse ja haridusasutustesse (lasteaiad, koolid, huvikool) soetada eriliigilist kogumist võimaldavad sorteerimiskastid. Tegevus on järkjärguline kogu jäätmekava perioodil 2025-2030.

### Biojäätmed

~~Liigiti kogutud biojäätmed tuleb kompostida kohapeal vastavalt nõuetele või anda üle jäätmekäitlejale.~~

~~Ilma kompostimisvõimaluseta kinnistute (valdaval korterelamud tiheasustusaladel, samuti toitlustusasutused) biolagunevate jäätmete (eeskätt köögi- ja sööklajäätmed) vastuvõtt ja ringlusse suunamine on võimalik lahendada järgmise perioodi korraldatud jäätmeveo hanke raames 2022. aastal.~~

~~Samaaegselt tuleb propageerida biojäätmete lokaalset kompostimist eramute ja väiksemate korterelamute juures. Biojäätmed ei pea olema kinnistul hõlmatud korraldatud jäätmeveoga, kui biojäätmed on võimalik tekkekohal ringlusse võtta ja kasutada. Teavitustegevus peab olema pidev ehk kestma kogu perioodi 2021-2026.~~

~~Aastale 2022 tuleb kavandada ühekordne laialdasem biolagunevate jäätmete kohtkompostimist ja lahuskogumist tutvustav teavituskampaania, sest biolagunevad jäätmed hõlmatakse valla territooriumil esmakordselt korraldatud jäätmeveoga. Samuti rakendub jäätmeseadusega alates 2023 aastast biolagunevate jäätmete konteineri omamise kohustus juhul kui kohtkompostimise võimalus puudub~~.

Biojäätmete kogumist jätkatakse korraldatud jäätmeveo raames kogumisega. Eramajades ja kuni kaheksa korteriga majades on jätkuvalt lubatud ka tekkekohal kompostimine. Aia- ja haljastujäätmete kogumist jätkatakse vabatahtliku teenusena perioodil 01.04-30.11 üks kord kahe nädala jooksul.

Lisaks jätkatakse ka kaks korda aastas (kevadel nelja nädala jooksul ja sügisel nelja nädala jooksul) aia- ja haljastujäätmete ning oksajäätmete kogumist Kadrina jäätmejaamas.

Jäätmekava perioodil 2025-2030 tuleb jätkuvalt propageerida biojäätmete tekkekohal kompostimist eramute juures ning jätkuvalt tuleb kasutada võimalusi ka eramajapidamistele kompostrite soetamise soodustamiseks.

### Pakendite ja pakendijäätmete käitlemise kava

Olemasolevate pakendijäätmete kogumise mahutite andmed, mis sisaldavad asukohta, mahutite suurust, mahutitesse kogutavat jäätmeliiki ning vastutavat taaskasutusorganisatsiooni on välja toodud peatükis 4.3.1 „Pakendijäätmete kogumis- ja käitlussüsteem“.

Pakendijäätmete prognoositavad kogused perioodil 2025-2030 on esitatud peatükis 6 „Jäätmetekke prognoos“.

Pakendiseaduse § 171 kohaselt peab taaskasutusorganisatsioon tagama, et kogumiskohtade tihedus iga taaskasutusorganisatsiooni kohta oleks järgmine:

1. kui tiheasustusega alal on asustustihedus rohkem kui 1000 elanikku ühel ruutkilomeetril – vähemalt üks kogumiskoht jäätmevaldajast 500 meetri raadiuses;
2. kui tiheasustusega alal on asustustihedus rohkem kui 500 elanikku ühel ruutkilomeetril – vähemalt üks kogumiskoht jäätmevaldajast 1000 meetri raadiuses;
3. kui asustustihedus on alla 500 elaniku ühel ruutkilomeetril – kohaliku omavalitsuse territooriumil paiknevates asulates, arvestusega üks kogumiskoht 500 elaniku kohta.

~~Pakendiseadus sätestab, et kogumiskonteinerite miinimumarv ja miinimummaht ning nende tühjendamissagedus lepitakse iga kogumiskoha kohta kokku taaskasutusorganisatsiooni ja kohaliku omavalitsuse organi vahel.~~

~~Kadrina asumites ei ole asustustihedus üle 500 elaniku km2 üheski piirkonnas. Seega peab vallas olema üks kogumiskoht 500 elaniku kohta ehk 10 kogumiskohta. Pakendiorganisatsioonide andmetel on Kadrina vallas avalikke pakendite kogumiskohti TVO-l 6, ETO-l 10 ja EPR-l 10.~~

~~KOV ja TVO vahel 16.11.2018 sõlmitud koostöölepingu Lisa 2 kohaselt annab Kadrina Vallavalitsus nõusoleku asendada ühe avaliku pakendipunkti 5 korteriühistu kasutusse antud pakendipunktiga ja/või 10-le eramajale osutatava pakendikoti teenusega.~~

~~Paigutuslikult on pakendikonteinerite paiknemine võrdlemisi hea katvusega – kõigis suuremates asumites on pakendite üleandmise võimalus olemas. Pakendijäätmete kogumissüsteem vajab pidevalt ülevaatamist ja optimeerimist vastavalt inimeste käitumisele ja elamualade arengule~~.

Pakendijäätmete kogumise kavandamisel on arvesse võetud ka [jäätmete majandamise mudel](https://jaatmehaldus.envir.ee/municipalities/0272?dpa-source=WMM&rpg-division=0&config=H4sIAAAAAAAACu2aXU_bMBSG_wry9blw0qTtelcKYhUfjaBsF1OE3Nq0ltI4sp0CQ_z3KSlMGmMb2xhL6HuTWMmxnvTVqZ1H7S1bK.u0ydkgJCZV7lR2k5iizIRXcmiVmN4UamTyS70orfDa5I4NPt0yUQjrVyr3u6XOpM4Xbk.vtVSSDS5F5hSxlc6PhF2o4ePKM_1ZsUFAbCWuk3KW6fnI5F7oXNk97bzI54oNYs55XbF_JZxXP6zbFE3VtdfZT6uK0hbGqQNryuKJz7PS10q.N6VTS5PJjxVzZLJMzauSY.WXRrIBS07HH4bT_YvR5GQ6HJ_snzJiM22unl1.R6.GIrbIhHNP1Z7vHo1H35QWolB2mMukOs.MsPKZjCITzuv5MJfHyosMISAEhNDYEIACCiiggMKegxDuUmKF1WvhVR2D.2oOlfRUXsCCmO8cHjJiEd.ZJtWg.zDoc0YsiKpjWB87XV4XVseYc5YSmxtTqEoz1v.EQKxbX.n16sqgvhRu7kSbU5_znbPqZud.EPL7QedhEG8GKTG3FFbJ75_x1R9kps2jfkyU1UZWTxNQSB2KKKYu9SiIKAwo7Kf3vfOb06gTp8SMX_7JTIpCit5R3KVuh3qcej3qR2n11XoFO4Yc_wXqYnJ6MZocJ5Oz6fjkoMlLFNZp9AX64r.HABRQQAEFFPYchABxhji3Vpxhzm91VUIICAEhvO03Q6CAAgqobUZhz2l2CLBj2HFb7fjl5Hij2tvmx_gFsVVLNfoCfbE1741AAQUUUNuMwp7T7BDgznDnVrpziP9kN92Qnpj36yXq8aR2L9MtiwA9gZ7YkhdToIACCqjGobDjNDcC2DJsGba8BbYMCWrFegwxRk9AjIECCiig3jgKO05zI4AYQ4xfXozTuy9og0cDMFsAAA)[[14]](#footnote-15) (kokkuvõte jäätmekava lisas 1).

Kadrina vald määratleb haldusüksuses tiheasumitena Kadrina ja Hulja alevikud. Tiheasustusaladel tuleb nii korteriühistutel kui eramajapidamistel alates 01.05.2027 tekkekohalt koguda järgnevaid pakendijäätmeid:

* paber- ja kartongpakendijäätmed (koos vanapaberiga)
* joogikartong koos plast- ja metallpakenditega

Klaaspakendijäätmeid kavandatakse tiheasustusaladel koguda peamiselt avaliku kogumisvõrgustiku kaudu, kuid lisatakse võimalus ka tekkekohalt kogumiseks vabatahtlikkuse alusel.

Hajaasustuspiirkondades kavandatakse kõiki pakendijäätmete liike koguda avaliku kogumisvõrgustiku kaudu, mille maksimaalne kaugus hoonest on 2500m. Eelkõige lähtutakse, et pakendikonteinerid paigaldatakse asukohtadesse, mis jäävad suurema tõenäosusega valdava osa jäätmevaldajate liikumistrajektoorile. Samas jääb elanikele võimalus paber- ja kartongpakendijäätmed (koos vanapaberiga) ning joogikartongi koos plast- ja metallpakenditega koguda ka korraldatud jäätmeveo raames.

Kuna kavandatava jäätmereformiga muutub pakendijäätmete kogumine kohaliku omavalitsusüksuse ülesandeks, tuleb saavutada kokkulepped ka taas-kasutusorganisatsioonidega (edaspidi TKO), kelle ülesandeks jääb pakendijäätmete käitlemine. Selleks tuleb määrata kokkuleppel TKO-dega pakendijäätmete vaheladustuskoht või -kohad, kus need vastavalt turuosadele TKO-dele üle antakse. Võimalik on üle anda ka otse käitlejale, kui saavutatakse vastav kokkulepe. Oluline on, et enne uue korraldatud jäätmeveo perioodi jõustumist tuleb vaheladustus- või käitlemiskohad määrata veoteenuse hanke alusdokumentides.

### Elektroonikaromud ja ohtlikud jäätmed

Elektroonikaromude ja ohtlike jäätmete kogumist tuleb jätkata kogu jäätmekava perioodil 2025-2030 nii Kadrina jäätmejaamas kui Lääne-Viru Jäätmekeskuses.

Ohtlike jäätmete hulgas on jätkuvalt probleemiks ka asbesti sisaldavate ehitusjäätmete ehk eterniidi teke. Vähendamaks ohtliku eterniidi ebaseaduslikku käitlemist (matmist, metsa viimist jms) on vajalik korraldada eterniidijäätmete tasuta kogumist võimalusel üks kord aastas kogu jäätmekava perioodil 2025-2030. Senini on kogumine toimunud Lääne-Viru Jäätmekeskuse territooriumil ning võimalusel soovitakse sellega jätkata.

### Suurjäätmed

~~Kadrina jäätmejaamas on vanamööbli üleandmine tasuta. Lisaks on võimalik suurjäätmeid tasu eest viia MTÜ Lääne-Viru Jäätmekeskusesse Vinni vallas. Suurjäätmete kogumiskohad peavad asuma jäätmevaldajast maksimaalselt 15 kilomeetri kaugusel. Kadrina jäätmejaam ja Lääne-Viru Jäätmekeskus täidavad paigutuslikult jäätmeseadusest tuleneva suurjäätmete kogumiskoha kauguse nõude ainult osaliselt. Vajalik on jätkata vähemalt nimetatud jäätmejaamades suurjäätmete vastuvõttu ka perioodil 2021–2026.~~

~~Valla loodeosa külad jäävad Kadrina jäätmejaamast kaugemale kui 15 km. Võimaldamaks neile nõuetekohane suurjäätmete üleandmise võimalus kavandatakse suurjäätmed hõlmata järgmise korraldatud jäätmeveo hankega 2022 aastal.~~

Suurjäätmete kogumist tuleb jätkata kogu jäätmekava perioodil nii korraldatud jäätmeveo raames kui Kadrina jäätmejaamas ja Lääne-Viru Jäätmekeskuses. Täiendavaid meetmeid suurjäätmete kogumisele ei kavandata.

### Ehitus- ja lammutusjäätmed

~~Ehitusjäätmete äravedu on elanikel võimalik tellida mitmetelt eraettevõtjatelt. Samuti võetakse ehitus- ja lammutusjäätmeid tasu eest vastu MTÜ Lääne-Viru jäätmekeskuses~~.

Ehitus- ja lammutusjäätmete vastuvõttu tuleb jätkata Lääne-Viru Jäätmekeskuses ning võimalusel laiendada sortimenti ka Kadrina jäätmejaamas (käesoleval hetkel võimalik üle anda akna- ja lehtklaasi, metalli, puhast ehituspuitu ja jäätmemärgistusega plasti).

Lisaks ehitus- ja lammutusjäätmete kogumise võimaldamisele on kohalikul omavalitsusüksusel oluline roll ka teostada järelevalvet ehitus- ja lammutusjäätmete liigiti kogumisele ja käitlemisele. Sellest tulenevalt on otstarbekas kavandada valla haldusterritooriumil nõue, et ehitus- ja lammutusjäätmete valdaja on kohustatud säilitama kahe aasta jooksul või kasutusloa saamiseni dokumendid, mis tõendavad jäätmete nõuetekohast kogumist, käitlemist või üleandmist jäätmekäitlejale ning esitama need dokumendid või vastava lepingu vallavalitsuse ametniku nõudel kontrollimiseks.

### Tekstiilijäätmed

Tekstiilijäätmete vastuvõttu tuleb jätkata Kadrina jäätmejaamas kogu jäätmekava perioodil 2025-2030.

### Koondandmed jäätmete liigiti kogumise ja sortimise arendamine koos tähtaegadega ja konkreetsete jäätmeliikide kaupa

Tabel . Koondandmed jäätmete liigiti kogumise arendamine koos tähtaegadega ja konkreetsete jäätmeliikide kaupa Kadrina vallas.

|  |  |  |
| --- | --- | --- |
| Jäätmeliik | Kogumisviis/tegevus | Tähtaeg |
| Paber ja kartong (20 01 01) | Korraldatud jäätmeveo raames kogumise jätkamine, sh alatest uuest veoperioodist kohustuslik kõikidele jäätmevaldajatele tiheasustusaladel | Pidev,  Olulised muudatused alates 01.05.2027 |
| Avalike konteinerite (paber- ja kartongpakend koos vanapaberiga) kaudu kogumine hajaasustusega piirkondades | Pidev,  Olulised muudatused alates 01.05.2027 |
| Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Plastid (20 01 39) | Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Metallid (20 01 40) | Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Klaas (20 01 02) | Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Biolagunevad aia- ja haljastujäätmed (20 02 01) | ~~Võimalusel kaaluda järgmise korraldatud jäätmeveo konkursiga aia- ja haljastusjäätmete kogumise hõlmamist~~  Korraldatud jäätmeveo raames kogumise jätkamine | Pidev |
| ~~Aia- ja haljasjäätmete kogumisväljaku rajamine või kogumiskonteineri paigaldamine.~~  Hooajalise kogumise jätkamine Kadrina jäätmejaama juures (kaks korda aastas nelja nädala pikkuste perioodide jooksul) | Pidev |
| Lääne-Viru Jäätmekeskuses kogumise jätkamine | Pidev |
| Biolagunevad köögi- ja sööklajäätmed (20 01 08) | ~~Järgmise korraldatud jäätmeveo konkursiga haarata biolagunevate jäätmete kogumine kogu omavalitsuse territooriumil~~.  Korraldatud jäätmeveo raames kogumise jätkamine | Pidev |
| ~~Jäätmehoolduseeskirja muutmine viisil, mis seab kõikidele jäätmetekitajatele kohustuse biolagunevate jäätmete konteineri omamiseks või jäätmete kohapealseks ringlussevõtuks.~~  Kohtkompostimise edendamine eramajades ja väikestes kortermajades (sh kompostrite soetamise soodustamine) | Pidev |
| Bioloogiliselt mittelagunevad aia- ja haljastujäätmed (20 02 02, 20 02 03) | Kogumise jätkamine Lääne-Viru Jäätmekeskuses | Pidev |
| Pakendid (15 01), sealhulgas paber- ja kartongpakendid (15 01 01), plastpakendid (15 01 02), puitpakendid (15 01 03), metallpakendid (15 01 04), komposiitpakendid (15 01 05), klaaspakendid (15 01 07), tekstiilpakendid (15 01 09) ja muud jäätmeseaduse §-s 7 esitatud olmejäätmete mõistele vastavad pakendid; | ~~Vastuvõtu jätkamine avalike kogumiskonteinerite abil. Avalike kogumiskonteinerite arvu, suuruse ja paiknemise optimeerimine.~~  ~~Koostöö tihendamine pakendiorganisatsioonidega võimaldamaks tiheasustusega alevikes (Kadrina, Hulja) eramajadele pakendikoti teenuse osutamine pakendiorganisatsioonide poolt~~.  Tiheasustusaladel korraldatud jäätmeveo raames tekkekohalt kogumine järgmistele pakendi-jäätmetele:   * paber- ja kartongpakendijäätmed (koos vanapaberiga); * joogikartong koos plast- ja metallpakendi-jäätmetega * klaaspakend (vabatahtliku teenusena) | Alates 01.05.2027 |
| Hajaasustusega piirkondades kõikide pakendiliikide kogumine avaliku kogumisvõrgustiku kaudu | Pidev,  Olulised muudatused alates 01.05.2027 |
| Klaaspakendijäätmete kogumine kogu valla haldusterritooriumilt avaliku kogumisvõrgustiku kaudu | Pidev |
| Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Puit (20 01 38) | Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Tekstiil (20 01 10, 20 01 11) | Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Suurjäätmed (20 03 07) | ~~Järgmise korraldatud jäätmeveo konkursiga haarata suurjäätmete kogumine.~~  Korraldatud jäätmeveo raames kogumise jätkamine | Pidev |
| Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Probleemtoodete jäätmed (20 01 21\*, 20 01 23\*, 20 01 34, 20 01 35\*, 20 01 36) | Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Ravimijäätmed (20 01 32, 20 01 31\*, 20 01 95\*, 20 01 96\*, 20 01 97\*, 20 01 98\*) | Kadrina jäätmejaamas ja Lääne-Viru Jäätmekeskuses kogumise jätkamine | Pidev |
| Vastuvõtu jätkamine vallas tegutsevates apteekides | Pidev |
| Ohtlikud jäätmed (jäätmenimistu alajaotises 20 01 tärniga „\*” tähistatud jäätmed) ning olmes tekkinud ohtlikke aineid sisaldavad või nendega saastunud pakendid jäätmekoodiga 15 01 10\* | Kadrina jäätmejaamas ja Lääne-Viru Jäätmekeskuses kogumise jätkamine | Pidev |

Juhul, kui mõne eelnimetatud jäätmeliigi osas tekib vajadus täiendava kogumise osas, siis kaalub vallavalitsus kogumisringide korraldamist, täiendavate jäätmeliikide hõlmamist korraldatud jäätmeveoga või jäätmejaamas sortimendi laiendamist.

Käesoleval ajal on Kadrina vald korraldanud kõikide jäätmeseaduse reguleerimisalasse kuuluvate jäätmeliikide eraldi kogumise kogu valla haldusterritooriumilt ning erandeid jäätmeseaduse § 31 lõike 6 alusel ei tehta ega kavandata teha ka järgmise perioodi jooksul.

### Kohaliku omavalitsuse üksuse korraldatava jäätmeveo arendamine, sealhulgas korraldatud jäätmeveo piirkonna määramine

Korraldatud jäätmevedu on jäätmeseaduse kohaselt olmejäätmete kogumine ja vedamine määratud piirkonnast määratud jäätmekäitluskohta või -kohtadesse kohaliku omavalitsuse üksuse valitud ettevõtja poolt. Korraldatud jäätmevedu on vallas käesoleval ajal rakendatud ning jäätmete vedamise ainuõigus on perioodil 01.05.2022 – 30.04.2027 AS-l Ragn-Sells.

Uue veoperioodi konkursiga määratakse kõikidele korraldatud jäätmeveoga hõlmatud jäätmeliikidele käitluskoht või -kohad, kuhu tuleb korraldatud jäätmeveoga hõlmatud jäätmed nende edasivedamiseks toimetada, sealhulgas sisaldavad need teavet korduskasutuseks ettevalmistamise kohtadest. Käitluskohtade määramiseks korraldatakse enne korraldatud jäätmeveo teenuse kontsessiooni andmise riigihanget eraldi käitluskohtade hange riigihangete seaduse tähenduses. Hangete korraldamine on kavandatud 2026. aasta II poolaastasse ning uus veoperiood rakendub 01.05.2027.

Uuel korraldatud jäätmeveo perioodil jäävad hõlmatuks segaolmejäätmed, biolagunevad köögi- ja sööklajäätmed, biolagunevad aia- ja haljastujäätmed ning suurjäätmed. Paber- ja kartongijäätmete kogumine hakkab toimuma koos paber- ja kartongpakendijäätmetega ning muutub tiheasustusaladel kõikidele jäätmevaldajatele kohustuslikuks. Samuti muutub tiheasustusaladel kohustuslikuks joogikartongi ning plast- ja metallpakendi kogumine tekkekohalt. Täiendavalt liidetakse võimalusel korraldatud jäätmeveo teenusega vabatahtliku teenusena ka klaaspakendijäätmed.

Tõenäoliselt kavandatakse uuel veoperioodil volitada jäätmeveo arvete esitajaks jäätmevedaja. Täiendav jäätmehooldustasu (valla jäätmehoolduskulude katteks) määramine on käesoleval hetkel veel ebaselge, kuna jäätmereformiga kaasnevad seadusemuudatused on väljatöötamisel ning selgeid juhised jäätmehooldustasu rakendamise osas ei ole omavalitsustele jagatud.

Juhul, kui muutub jäätmeseaduses korraldatud jäätmeveo korraldus, korraldatakse edaspidi jäätmekäitlust vastavalt kehtivale seadusandlusele.

### Jäätmehooldusrajatiste kindlaksmääramine ja arendustegevus

~~Vallas on üks jäätmejaam. Vajalik on tagada olemasoleva jäätmehooldusrajatise hooldus, inventari ajakohasus ning vastavalt vajadusele optimeerida jäätmejaama tegevust (vajadusel laiendada vastuvõetavat jäätmete sortimenti). Tegevus on pidev ning vajalik kogu jäätmekava perioodi aastatel 2021-2026.~~

~~Vallas puudub aia- ja haljasjäätmete vastuvõtu võimalus. Aia- ja haljasjäätmete vastuvõtu võimaldamiseks tuleb rajada kogumisplats või paigaldada vähemalt hooajaliselt kogumiskonteiner, kuhu elanikkonnal on võimalik haljastusjäätmeid tuua. Väljaku või konteineri haldus tuleb korraldada teenuselepinguga jäätmekäitlejaga. Tegevus on kavandatud aastasse 2023-2024.~~

Kadrina valla territooriumil asub Kadrina jäätmejaam. Kuna jäätmejaama territoorium on väike, seab see olulised piirangud täiendavate jäätmeliikide vastuvõtuvõimekuse tagamiseks. Seetõttu on üheks eesmärgiks kaaluda jäätmejaama territooriumi laiendamist. Laiendamise tulemusel soovitakse jäätmejaama luua taaskasutusnurgake, kus valla elanikel on võimalik viia ja sealt võtta kasutuskõlbulikke asju nagu näiteks riided, mööbel, elektroonika, nõud jmt. Lisaks annaks territooriumi laiendamine võimaluse vastuvõetavate ehitus- ja lammutusjäätmete sortimendi laiendamiseks.

### Koostöövõimalused teiste omavalitsusüksustega

Lääne-Viru Omavalitsuste Liidu (edaspidi VIROL) eesmärk on Lääne-Viru maakonna ühtlase, tasakaalustatud ja jätkusuutliku arengu tagamine ning kohaliku identiteedi ja traditsioonide säilitamine ja edendamine ning sotsiaalmajandusliku arengu, ettevõtlus- ja keskkonnaseisundi parenemise toetamine. Liitu kuuluvad kõik kaheksa Lääne-Viru maakonnas olevat omavalitsusüksust, kaasa arvatud Kadrina vald.

Üheskoos VIROL-i liikmetega on korraldatud ka mõttetalguid jäätmehoolduse valdkonnas ning liidu ühine eesmärk on saavutada kogu maakonna ülene koostöö, mille tulemusel tekib ühtne süsteem ja lähenemine jäätmehoolduses.

Sellest tulenevalt on Kadrina vald huvitatud maakonnaülesest koostööst järgmistes tegevustes:

* Ühtse veo- ja käitlusteenuste hankimine (sh ühine jäätmeveopiirkond);
* Maakonnaüleste kogumisringide korraldamine;
* Ühise jäätmekava koostamine;
* Ühtsetel alustel jäätmehoolduseeskirja koostamine.

Lisaks eeltoodule on äärmiselt oluline jätkata ka maakonna tasandil toimivas Lääne-Viru Jäätmekeskuses eriliigiliste jäätmete vastuvõttu kõikidelt VIROL liikmetelt.

Arvestades, et VIROL-i laiem eesmärk on jäätmehoolduse korraldus siduda maakonnaüleselt ühtseks terviklikuks süsteemiks, on eelpool nimetatud tegevuste ühendamine kindlasti positiivse mõjuga ning hõlbustab tulevikus nii hangete läbiviimist, eeskirjade koostamist kui ka palju muud korraldusliku poole pealt.

Maakonnaülesele koostööle üleminek toimub tõenäoliselt järkjärguliselt ning Kadrina vald VIROL-i liikmena on igakülgselt koostööks ja omapoolseks panuseks valmis.

Lisaks maakonnaülesele koostööle kavandatakse võimalusel liitumist ka MTÜ-ga Eesti Jäätmehoolduskeskus, mis on üle Eesti tegutsev kohalike omavalitsuste jäätmehoolduse valdkonna koostööorganisatsioon.

## STRATEEGILINE EESMÄRK 3: Keskkonnateadlikkuse pidev suurendamine ettevõtete ja elanike seas

Jäätmealast infot (sealhulgas info korraldatud jäätmeveo ja jäätmete üleandmisvõimaluste kohta) edastatakse valla elanikele läbi ajaleheartiklite, Kadrina valla kodulehel oleva jäätmemajanduse alamlehe kaudu ja läbi sotsiaalmeediakanalite. Info kättesaadavust võib jäätmekava koostamise perioodil hinnata piisavaks. Valla kohalikus lehes on avaldatud jäätmealaseid artikleid nii jäätmete üleandmisvõimalustest, liigiti kogumisest kui kompostimisest. Valla veebilehel on olemas info korraldatud jäätmeveoga seonduva kohta, info jäätmejaama (sh lahtiolekuaegade ja vastuvõetavate jäätmeliikide) kohta, avalike pakendite kogumiskohtade info ning juhendid pakendijäätmete kogumiseks, kodumajapidamises tekkivate olmejäätmete sorteerimiseks ning biojäätmete kompostimiseks.

Vajalik on jätkata kõiki seniseid tegevusi kogu jäätmekava perioodil 2025–2030.

Jäätmekavaga püstitatud eesmärkide elluviimine eeldab pidevalt elanike kaasamist ja vastavat selgitustööd. Üldise selgitustöö ja teavitamise aluseks peab olema eesmärgistatud info edastamine ning info edastamise viisideks on nii kohalikud ajalehed, kuulutused, viidad, internet jm. Kuna interneti kasutamine võib osade sihtgruppide jaoks olla piiratud (näiteks eakamad inimesed), siis on informatsiooni osaliselt vajalik dubleerida ka paberkandjal. Täiendavat teavitusvajadust on näha vähemalt 2027 aastal, mil jõustub uus korraldatud jäätmeveo periood ning kavandatavast jäätmereformist lähtuvalt rakenduvad ka uued nõuded jäätmete kogumisele ja korraldatud jäätmeveo teenuse eest tasumisele. Selgitustöö kavandamisel on oluline arvestada ka sihtgrupist tulenevate erinevate asjaoludega. Soovitatav on korraldada erinevaid kampaaniaid erinevatele sihtgruppidele, arvestades näiteks vanust (täiskasvanud, noored, lapsed) ja asustust/elukohta (eramajad, korterelamud), samuti tuleb teha selgitustööd ka ettevõtetele. Samas tuleb selgitustöö tegemisel arvestada, et sihtgruppi ei koormataks antava informatsiooniga üle, jagatav info peaks olema lihtsalt mõistetav, samas peab olema viide spetsiifilise teabe kättesaadavuse kohta. Komposteerimise ja liigiti kogumisega seotud teavitustööd on asjakohane teha ka erinevatel valla üritustel.

Oluline on jätkuvalt suunata võimalikult palju jäätmetekke (sh toidujäätmete tekke) vähendamise, liigiti kogumise ja ringlussevõtuga seotud programme ja kampaaniaid Kadrina valla haridusasutustesse, sh lasteaedadesse. Maksimaalsel tasemel tuleb ära kasutada ka tasuta koolitusi ja õppepäevasid (näiteks taaskasutusorganisatsioonide korraldatavad) ning õppeprojektide jaoks mõeldud Keskkonnainvesteeringute Keskuse toetusi. Asjakohane on kaasata ka kohalikke ettevõtteid (näiteks ekskursioonide tegemiseks).

STRATEEGILINE EESMÄRK 4: Jäätmekäitlusalase järelevalve tõhustamine

Selleks, et vähendada jäätmetest tulenevat keskkonnariski, tuleb ühest küljest pidevalt arendada jäätmehoolduse korraldamist ning teisest küljest teostada järelevalvet valla haldusterritooriumil toimuva jäätmekäitluse üle.

Üheks toimivaks järelevalve vahendiks on jäätmevaldajate register, mille alusel on võimalik teha kontrolli korraldatud jäätmeveoga liitumise üle (sh jäätmeveost vabastuse saanud kinnistute üle). Seetõttu peab kogu jäätmekava perioodil jätkuma jäätmevaldajate registri pidamine (haldamine, täiendamine ja vajadusel tarkvara uuendamine) ja selle põhjal järelevalve tegemine, sealhulgas ka ettevõtete (näiteks tootmishooned ja toitlustusettevõtted) osas.

Koostöös jäätmevedajaga tuleb hakata juurutama järelevalvet ka jäätmevaldajate konteinerite üle. Jäätmevedajal on õigus jätta konteiner tühjendamata, kui seal kogutavad jäätmeliigid ei vasta tegelikkusele. Samas saab vallavalitsus saata jäätmevaldajatele ka märgukirjasid ning vajadusel algatada menetlusi.

Oluline on jätkata järelevalve tegemist ka ehitusjäätmete käitlemise nõuete osas ning seda nii kaudselt (dokumentide ülevaatus) kui ka otseselt (pisteliselt füüsiline objektide kontroll). Järelevalve osas tuleb jätkata praktikat, kus ehitus- ja lammutusjäätmete valdaja on kohustatud säilitama kahe aasta jooksul või kasutusloa saamiseni dokumendid, mis tõendavad jäätmete nõuetekohast kogumist, käitlemist või üleandmist jäätmekäitlejale ning esitama need dokumendid või vastava lepingu vallavalitsuse ametniku nõudel kontrollimiseks. Jäätmeõiend ei tohi olla aluseks kasutusloa saamisel vaid järelevalve teostamisel. Kadrina Vallavalitsus peab järjepidevalt teostama järelevalvet ehitusjäätmete liigiti kogumise ja käitlemise nõuete osas kogu jäätmekava perioodil 2025–2030.

Alates 2026. aastast tuleb hakata järelevalvet läbi viima ka Kadrina valla avalikel üritustel kontrollimaks üritustel kasutatavaid toidunõusid, joogitopse ja söögiriistu ning ühes sellega ka eriliigiliste kogumismahutite kasutamist. Kontrolli on võimalik läbi viia juba avaliku ürituse planeerimisel tasandil, kuid pisteliselt tuleb teha ka füüsilist kontrolli ürituste toimumisel.

# Tegevuskava ja rahastusallikad

Tegevuskava koos rahastusallikatega on esitatud perioodi kohta 2025-2030. Tegevuskavas esitatud tegevuste õigeaegne rakendamine on väga oluline saavutamaks peatükis 7 kajastatud strateegilised eesmärgid ja sihttasemed. Tabelis kajastatud lühendite loetelu on välja toodud tabeli lõpus.

Tabel . Tegevuskava ja rahastusallikad

|  |  |  |  |
| --- | --- | --- | --- |
| Num-ber | Tegevus | Tegevusaeg | Teostajad /Rahastusallikad |
| **Strateegiline eesmärk 1: Jäätmetekke vältimine ja korduskasutuse edendamine** | | | |
| 1.1 | Koostöövõimaluste leidmine uus-/või taaskasutus-keskustega kogumisringide korraldamiseks valla territooriumil, vastava teavitustöö tegemine | Alates 2026 | VV, uus- või taaskasutuskeskus / (VE) |
| 1.2 | Avalikel üritustel ühekordsete nõude, topside ja söögiriistade kasutamise keelamine (vastava nõude lisamine JHE-sse) | Alates 2026 | VV / (VE) |
| 1.3 | Keskkonnahoidlike ürituste läbiviimise juhendi koostamine ja rakendamine | Alates 2026 | VV / (VE, F) |
| 1.4 | Keskkonnahoidlike riigihangete rakendamine | Pidev | VV / (VE) |
| **1.5 Toidujäätmete vältimine ja vähendamine** | | | |
| 1.5.1 | Toidukappide rajamise ja haldamise kaudne toetamine (vabaühendustele maa-ala kasutusse andmine ning nõustamine) | Pidev | VV / (VE, vabaühendused) |
| 1.5.2 | Toiduraiskamise vältimist ja vähendamist suunavate teavituskampaaniate korraldamine vähemalt üks kord aastas haridusasutustes | Pidev | VV / (VE, F) |
| **1.6 Prügistamise vältimine ja vähendamine** | | | |
| 1.6.1 | Ebaseaduslike prügi ladestuskohtade kaardistamine, likvideerimine ja perioodiline kontroll | Pidev | VV / (VE, F) |
| 1.6.2 | Talgute toetamise traditsiooniga jätkamine | Pidev | VV / (VE) |
| 1.6.3 | Maastikupilti kahjustavate hoonete ja hoonevaremete lammutamine (otsene ja kaudne) | Pidev | VV, MO / (VE, F, MO) |
| 1.6.4 | Koostöös RMK-ga mitteavalike supluskohtade prügistamise ennetamine ja prügistuskohtade koristamine | Pidev | VV, RMK / (VE, RMK) |
| **1.7 Põletamise ja ladestamise vähendamine** | | | |
| 1.7.1 | Kahetasandilise korraldatud jäätmeveo hanke läbiviimine | 2026-2027 | VV / (VE) |
| **Strateegiline eesmärk 2: Jäätmete liigiti kogumise ja ringlussevõtu edendamine** | | | |
| 2.1 | Avalike konteineriparkide hulga suurendamine eelkõige hajaasustusega piirkondades | Pidev | VV / (VE, F) |
| 2.2 | Eriliigilist kogumist võimaldavate sorteerimiskastide järkjärguline kasutuselevõtt valla kõikides allasutustes ja haridusasutustes. | Pidev | VV / (VE, F) |
| 2.3 | Eramajapidamistele biojäätmete kompostrite soetamise soodustamine vastavalt toetusmeetmetele | Pidev | VV / (VE, F) |
| 2.4 | Aia- ja haljastujäätmete ning oksajäätmete hooajalise kogumise korraldamine Kadrina jäätmejaama juures | Pidev  Toimub kevadeti ja sügiseti | VV, LVJK / (VE) |
| 2.5 | Pakendijäätmete kogumisvõrgustiku laiendamine | Pidev | VV / (VE, F) |
| 2.6 | Pakendijäätmete vaheladustuskohtade määramine koostöös TKO-dega | Hiljemalt 2027 | VV, TKO-d / (VE) |
| 2.7 | Elektroonikaromude ja ohtlike jäätmete kogumise jätkamine jäätmejaamades | Pidev | VV / (VE) |
| 2.8 | Eterniidijäätmete kogumise korraldamine võimalusel üks kord aastas | Pidev | VV / (VE, F) |
| 2.9 | Suurjäätmete kogumise jätkamine jäätmejaamades ja korraldatud jäätmeveoga. | Pidev | VV / (VE) |
| 2.10 | Ehitus- ja lammutusjäätmete sortimendi laiendamine Kadrina jäätmejaamas juhul kui jäätmejaama laiendatakse | 2030 | VV / (VE, F) |
| 2.11 | Uuel veoperioodil tiheasustusalal kohustuslikus korras pakendijäätmete tekkekohalt kogumise rakendamine (v.a klaaspakendid, mille tekkekohalt kogumine toimub vabatahtliku teenusena) | Alates 01.05.2027 | VV / (VE) |
| 2.12 | Pidev jäätmehooldusalane koostöö VIROL-i liikmetega ning järkjärguline jäätmehoolduse ühildamine Liidu üleselt | Pidev | VV, VIROL / (VE, VIROL) |
| 2.13 | MTÜ-ga Eesti Jäätmehoolduskeskus liitumise kavandamine | 2030 | VV / (VE) |
| **Strateegiline eesmärk 3: Keskkonnateadlikkuse pidev suurendamine ettevõtete ja elanike seas** | | | |
| 3.1 | Valla veebilehe pidev kaasajastamine jäätmealase teabe osas | Pidev | VV / (VE) |
| 3.2 | Jäätmealase teabe edastamine valla infolehes ja sotsiaalmeediakanalites | Pidev | VV / (VE) |
| 3.3 | Jäätmekäitluse põhimõtete tutvustamine läbi kampaaniate | Pidev, suuremad teavitused 2027 | VV / (VE, F) |
| 3.4 | Haridusasutustes jäätmetekke (sh toidujäätmete tekke) vähendamise, liigiti kogumise ja ringlussevõtuga seotud programmide ja kampaaniate rakendamine | Pidev | VV / (VE, F) |
| 3.5 | Keskkonnaalaste teabepäevade ja koolituste korraldamine koostöös koolide ja lasteaedadega | Pidev | VV / (VE, F) |
| 3.6 | Valla üritustel jäätmekäitluse põhimõtete tutvustamine (nt kompostimine, liigiti kogumine) | Pidev | VV / (VE, F) |
| **Strateegiline eesmärk 4: Jäätmekäitlusalase järelevalve tõhustamine** | | | |
| 4.1 | Jäätmevaldajate registri haldamine, täiendamine ja vajadusel tarkvara ajakohastamine. | Pidev | VV / (VE) |
| 4.2 | Kontroll korraldatud jäätmeveoga liitumise üle (sh vabastuse saanud kinnistute üle). | Pidev | VV / (VE) |
| 4.3 | Koostöös jäätmevedajaga jäätmevaldajate konteinerite kontrollimine | Pidev | VV, jäätmevedaja / (VE) |
| 4.4 | Kontroll ehitusjäätmete liigiti kogumise ja käitlemise nõuete üle (nii otsene kui kaudne) | Pidev | VV / (VE) |
| 4.5 | Järelevalve rakendamine Kadrina valla avalikel üritustel kontrollimaks nii eriliigiliste kogumismahutite kasutamist kui ka üritustel kasutatavaid toidunõusid, joogitopse ja söögiriistu. | Alates 2026 | VV / (VE) |
| 1. **Jäätmehoolduse üldine kavandamine ja planeerimine** | | | |
| 5.1 | Jäätmehoolduseeskirja muutmine ning ajakohastamine riiklike õigusaktide muutumisel | Pidev | VV / (VE) |
| 5.2 | Kohalike õigusaktide ja arengudokumentide jooksev ülevaatamine ja ajakohastamine | Pidev | VV / (VE) |

Tabelis kajastatud lühendid:

(VE) - finantseerimine vallaeelarvest;

TKO – taaskasutusorganisatsioon;

LVJK – Lääne-Viru Jäätmekeskus;

(F) - finantseerimine keskkonnafondidest projektipõhiselt;

MO – maaomanikud.

# Kokkuvõte

Kadrina valla jäätmekava 2025-2030 koostamisel analüüsiti jäätmekäitluse hetkeolukorda Kadrina valla haldusterritooriumil. Sellest lähtuvalt toodi välja jäätmehoolduse hetkeolukord, püstitati jäätmehoolduse arendamiseks vajalikud eesmärgid aastani 2030 ning töötati välja tegevuskava püstitatud eesmärkide rakendamiseks.

Kadrina valla jäätmekava 2025-2030 koostamise juures on arvestatud hetkel kehtivatest õigusaktidest tulenevate nõuete ja kohustustega. Lisaks on arvestatud riiklikul tasemel seatud eesmärkidest, eeskätt riigi jäätmekavast 2023–2028.

~~Jäätmekavas seatud eesmärkide täitmiseks on oluline elanike keskkonnateadlikkuse kasv ja sortimisharjumuste juurutamine ning jäätmete kohtsorteerimise edendamine, sorteeritud jäätmete üleandmisvõimaluste loomine, taaskasutuse suurendamine ning kontroll jäätmekäitluse üle. Kontrolli aitab tagada võimalikult suure hulga jäätmevaldajate haaratus üldisesse jäätmekäitlussüsteemi ehk korraldatud jäätmeveo rakendamine. Jäätmekava elluviimine aitab vähendada jäätmekäitlusest tulenevat keskkonnamõju.~~

Jäätmekavas seatud eesmärkide täitmiseks on oluline elanike keskkonnateadlikkuse kasv ning jäätmete liigiti kogumise edendamine, liigiti kogutud jäätmete üleandmisvõimaluste tõhustamine, taaskasutuse suurendamine ning kontroll jäätmekäitluse üle. Kontrolli aitab tagada võimalikult suure hulga jäätmevaldajate haaratus üldisesse jäätmekäitlussüsteemi ehk korraldatud jäätmeveo rakendamine. Jäätmekava elluviimine aitab vähendada jäätmekäitlusest tulenevat keskkonnamõju ning prügilasse ladestatavate jäätmete hulka.

# Kasutatud materjalid

**Allikmaterjalid:**

1. Keskkonnaamet. 2014. Kohaliku omavalitsuse jäätmekava koostamise juhendmaterjal. Versioon 08.01.2016.
2. Riigikogu 14.02.2007 otsusega heaks kiidetud "Eesti keskkonnastrateegia aastani 2030" <https://www.riigiteataja.ee/akt/12793848>
3. Riigikontroll. 2008. Ülevaade jäätmehoolduse olukorrast valdades ja linnades. Kas vallad ja linnad on jäätmeseadusest tulenevaid ülesandeid täitnud?
4. SA Stockholmi Keskkonnainstituudi Tallinna Keskus. 2020. Segaolmejäätmete, eraldi kogutud paberi- ja pakendijäätmete ning elektroonikaromu koostise ja koguste uuring. Lõpparuanne
5. Vabariigi Valitsuse poolt 22.02.2007 heaks kiidetud "Eesti Keskkonnategevuskava 2007–2013" <https://envir.ee/ministeerium-kontakt-uudised/strateegia>
6. Vabariigi Valitsuse 13. juuni 2014 korraldusega nr 256 heaks kiidetud "Riigi jäätmekava 2014–2020" <https://envir.ee/ringmajandus/jaatmed/riigi-jaatmekava>

**Seadused, määrused:**

1. Jäätmeseadus <https://www.riigiteataja.ee/akt/105052021004?leiaKehtiv>
2. Keskkonnajärelevalve seadus <https://www.riigiteataja.ee/akt/110072020098?leiaKehtiv> Keskkonnaministri 9. veebruari 2005 määrus nr 9 "Elektri- ja elektroonikaseadmete romude käitlusnõuded" <https://www.riigiteataja.ee/akt/125042014009?leiaKehtiv>
3. Keskkonnaministri 10. jaanuari 2008 määrus nr 5 "Kasutatud patareide ja akude käitlusnõuded" <https://www.riigiteataja.ee/akt/12910878>
4. Keskkonnaministri 3. juuni 2022 määrus nr 28 " Olmejäätmete liigiti kogumise ja sortimise nõuded ja kord ning sorditud jäätmete liigitamise alused1" <https://www.riigiteataja.ee/akt/107062022022>
5. Keskkonnaministri 16. juuni 2011 määrus nr 33 "Romusõidukite käitlusnõuded" <https://www.riigiteataja.ee/akt/120122019017?leiaKehtiv>
6. Keskkonnaministri määrus 14. detsembri 2015 nr 70 "Jäätmete liigitamise kord ja jäätmenimistu" <https://www.riigiteataja.ee/akt/118122020026?leiaKehtiv>
7. Pakendiseadus <https://www.riigiteataja.ee/akt/105052021002?leiaKehtiv>
8. Vabariigi Valitsuse 7. augusti 2008 määrus nr 124 "Patareidest ja akudest tekkinud jäätmete kogumise, tootjale tagastamise ning taaskasutamise või kõrvaldamise nõuded ja kord ning sihtarvud ja sihtarvude saavutamise tähtajad"

<https://www.riigiteataja.ee/akt/115102013005?leiaKehtiv>

1. Vabariigi Valitsuse 17. juuni 2010 määrus nr 79 "Mootorsõidukitest ja nende osadest tekkinud jäätmete kogumise, tootjale tagastamise ning taaskasutamise või kõrvaldamise nõuded ja kord ning sihtarvud ja sihtarvude saavutamise tähtajad"

<https://www.riigiteataja.ee/akt/115102013004?leiaKehtiv>

1. Vabariigi Valitsuse 17. juuni 2010 määrus nr 80 "Rehvidest tekkinud jäätmete kogumise, tootjale tagastamise ning taaskasutamise või kõrvaldamise nõuded ja kord" <https://www.riigiteataja.ee/akt/117062014013?leiaKehtiv>
2. Vabariigi Valitsuse 20. aprilli 2009 määrus nr 65 "Elektri- ja elektroonikaseadmetest tekkinud jäätmete kogumise, tootjale tagastamise ning taaskasutamise või kõrvaldamise nõuded ja kord ning sihtarvud ja sihtarvude saavutamise tähtajad" <https://www.riigiteataja.ee/akt/102072019012?leiaKehtiv>
3. Vabariigi Valitsuse 8. detsembri 2011 määrus nr 148 "Jäätmete taaskasutamis- ja kõrvaldamistoimingute nimistud" <https://www.riigiteataja.ee/akt/108062021008?leiaKehtiv>

**Andmebaasid:**

1. Jäätmearuandluse infosüsteem <https://jats.keskkonnainfo.ee/>
2. Keskkonnaagentuuri jäätmete infopäring alates aastast 2020 (omavalitsuse tase) <https://public.tableau.com/app/profile/keskkonnaagentuur/viz/Omavalitsus-2020/Jtmeliik>
3. Keskkonnalubade infosüsteem <http://klis.envir.ee/klis>
4. Keskkonnaportaal http://register.keskkonnainfo.ee
5. Maa-ameti geoportaal https://keskkonnaportaal.ee/page/home-et
6. Statistikaameti statistika andmebaas http://pub.stat.ee

# LISAD

Lisa 1: Kadrina valla jäätmete majandamise mudel.

Allikas: "Keskkonnaagentuur. *Jäätmete Majandamise Mudel*. Versioon 1.1.0, [https://jaatmehaldus.envir.ee](https://jaatmehaldus.envir.ee/)."

A blue flag with yellow stars

AI-generated content may be incorrect.

Kadrina vald

Sissejuhatus

Tegemist on Keskkonnaagentuuri poolt arendatud Jäätmete Majandamise Mudeli (JMM) tulemuste väljavõttega, mis on ühtekuuluvusfondist rahastatud abivahend jäätmete kogumise planeerimisel. JMM põhineb üldistatud ning kombineeritud andmetel, sealhulgas hoonete andmetel, mis on saadud kolmest allikast: Maa- ja Ruumiameti aadressiandmetest, Ehitisregistri hoonete andmetest ning Maa- ja Ruumiameti ETAKi hoonete kaardikihist. Mudeli abil saab omavalitsus üldistatud tulemuse vajaliku taristu mahu ja asukohtade kohta, et saavutada parim võimalik jäätmete liigiti kogumise ja ringlussevõtu tulemus. Arvutustes kasutatud metoodika on leitav Jäätmete Majandamise Mudeli leheküljelt: jaatmehaldus.envir.ee. Väljund on genereeritud kuupäeval: 3.9.2025

JMM väljavõtte tulemused on üheks aluseks toetuste taotlemisel. Kuna JMM põhineb modelleeringul ja üldistusel, tuleb selle ettepanekuid ja genereeritud jäätmetekke mahte kohandada vajadusel teostatavuse uuringu abil vastavalt kohalikele oludele ja vajadustele. See tähendab, et toetuste taotlemise tegevuste kooskõla JMM-ga ja JMM soovitustest kõrvale kaldumisi on võimalik põhjendada toetuse andmise tingimuste lisamaterjalis - teostatavusuuring. Teostatavusuuringus esitab kohalik omavalitsus selgitused selle kohta, kuidas saavutatakse omavalitsuses mudeldatud stsenaariumis vähemalt 70 protsendi ulatuses olmejäätmete liigiti kogumine ja kuidas taotletav tegevus sellesse panustab ning kuidas see on JMM-ga kooskõlas.

Omavalitsuses Kadrina vald on kokku 476 tiheasustusala, kus asub 1502 eluhoonet (joonis 1) ning keskmise leibkonna suuruse alusel elab seal kokku: 6713 inimest (joonis 2).

Tegelik elanike arv seisuga 01.01.2025 – 4762

EVALD-i andmetel liitunud jäätmetekkekohtade arv – 2893 (seisuga 21.09.2025)

A graph with different colored bars

AI-generated content may be incorrect.

Joonis 1. Hoonete jaotus

Tabel 1. Hoonete jaotumine tiheasustusalades eluhoonetüüpide lõikes.

|  |  |  |  |
| --- | --- | --- | --- |
| Tiheasustusala | Eramajad | Korteriühistud | Kokku |
| Linn | 376 | 35 | 411 |
| Alevik | 29 | 18 | 47 |
| Küla | 148 | 25 | 173 |
| Hajaasustus | 865 | 6 | 871 |
| Kokku | 1418 | 84 | 1502 |

#### A graph of different colored squares AI-generated content may be incorrect.

Joonis 2. Inimeste jaotus

Tabel 2. Inimeste jaotumine tiheasustusalades eluhoonetüüpide lõikes.

|  |  |  |  |
| --- | --- | --- | --- |
| Tiheasustusala | Eramajad | Korteriühistud | Kokku |
| Linn | 1237 | 1659 | 2896 |
| Alevik | 71 | 497 | 568 |
| Küla | 483 | 541 | 1024 |
| Hajaasustus | 2149 | 76 | 2225 |
| Kokku | 3940 | 2773 | 6713 |

1. Jäätmete kogumise ja veo üldnõuded

Mudeli seadetes on valitud hoonete jaotus: korteriühistu / eramaja.

Mudeli seadetes on valitud tiheasustusalade allikaks: mudeli poolt loodud tiheasustusalad.

1.1. Linn – Kadrina alevik

Tabel 3. Nõuded jäätmete kogumisel piirkonnas: LINN

|  |  |  |
| --- | --- | --- |
| Eluhoonetüüp | Eramaja | Korteriühistu |
| Segaolmejäätmed | Konteiner | Konteiner |
| Biojäätmed | Konteiner/Komposter | Konteiner/Komposter |
| Plast- ja metallpakend, joogikartong | Konteiner | Konteiner |
| Klaaspakend | Avalik konteiner | Avalik konteiner |
| Paber ja papp | Konteiner | Konteiner |

Tabelis 3 esitatud jäätmeliikidel millel on märgitud "kogutakse avaliku konteineriga", on avaliku konteineri maksimaalseks kauguseks hoonest määratud: 500 meetrit.

1.2. Alevik – Hulja alevik

Tabel 4. Nõuded jäätmete kogumisel piirkonnas: ALEVIK

|  |  |  |
| --- | --- | --- |
| Eluhoonetüüp | Eramaja | Korteriühistu |
| Segaolmejäätmed | Konteiner | Konteiner |
| Biojäätmed | Konteiner/Komposter | Konteiner/Komposter |
| Plast- ja metallpakend, joogikartong | Konteiner | Konteiner |
| Klaaspakend | Avalik konteiner | Avalik konteiner |
| Paber ja papp | Konteiner | Konteiner |

Tabelis 4 esitatud jäätmeliikidel millel on märgitud "kogutakse avaliku konteineriga", on avaliku konteineri maksimaalseks kauguseks hoonest määratud: 500 meetrit.

1.3. Küla – Ama, Kihlevere, Kiku, Leikude, Neeruti, Ridaküla, Ohepalu, Tirbiku, Viitna, Vohnja

Tabel 5. Nõuded jäätmete kogumisel piirkonnas: KÜLA

|  |  |  |
| --- | --- | --- |
| Eluhoonetüüp | Eramaja | Korteriühistu |
| Segaolmejäätmed | Konteiner | Konteiner |
| Biojäätmed | Konteiner/Komposter | Konteiner/Komposter |
| Plast- ja metallpakend, joogikartong | Avalik konteiner | Avalik konteiner |
| Klaaspakend | Avalik konteiner | Avalik konteiner |
| Paber ja papp | Avalik konteiner | Avalik konteiner |

Tabelis 5 esitatud jäätmeliikidel millel on märgitud "kogutakse avaliku konteineriga", on avaliku konteineri maksimaalseks kauguseks hoonest määratud: 2500 meetrit.

1.4. Hajaasustus – kogu ülejäänud valla territoorium

Tabel 6. Nõuded jäätmete kogumisel piirkonnas: HAJAASUSTUS

|  |  |  |
| --- | --- | --- |
| Eluhoonetüüp | Eramaja | Korteriühistu |
| Segaolmejäätmed | Konteiner | Konteiner |
| Biojäätmed | Komposter | Konteiner/Komposter |
| Plast- ja metallpakend, joogikartong | Avalik konteiner | Avalik konteiner |
| Klaaspakend | Avalik konteiner | Avalik konteiner |
| Paber ja papp | Avalik konteiner | Avalik konteiner |

Tabelis 6 esitatud jäätmeliikidel millel on märgitud "kogutakse avaliku konteineriga", on avaliku konteineri maksimaalseks kauguseks hoonest määratud: 2500 meetrit.

2. Konteinerite statistika

Tabel 7. Konteinerite jaotus jäätmeliikide, tüübi ja suuruste lõikes.

|  |  |  |  |  |  |
| --- | --- | --- | --- | --- | --- |
| Jäätmeliik | Tüüp | Suurus (L) | Kogus\* | Keskmine veosagedus | Tühjendamist aastas |
| Segaolmejäätmed | Eraisiku konteiner | 240 | 581 | 76 | 2411 |
| Segaolmejäätmed | Eraisiku konteiner | 360 | 426 | 62 | 1716 |
| Segaolmejäätmed | Eraisiku konteiner | 400 | 279 | 55 | 1116 |
| Segaolmejäätmed | Eraisiku konteiner | 500 | 322 | 58 | 1296 |
| Segaolmejäätmed | Eraisiku konteiner | 660 | 1 | 42 | 4 |
| Segaolmejäätmed | Eraisiku konteiner | 770 | 1 | 42 | 4 |
| Segaolmejäätmed | Eraisiku konteiner | 1100 | 8 | 67 | 32 |
| Segaolmejäätmed | Eraisiku süvamahuti | 1300 | 3 | 50 | 12 |
| Segaolmejäätmed | Eraisiku süvamahuti | 2000 | 18 | 60 | 72 |
| Segaolmejäätmed | Eraisiku konteiner | 2500 | 10 | 57 | 40 |
| Segaolmejäätmed | Eraisiku süvamahuti | 3000 | 13 | 61 | 52 |
| Segaolmejäätmed | Eraisiku konteiner | 4500 | 11 | 51 | 91 |
| Segaolmejäätmed | Eraisiku süvamahuti | 5000 | 19 | 60 | 96 |
| Segaolmejäätmed | Eraisiku kogumisvahendeid kokku | | 1692 | | |
| Segaolmejäätmed | Kogumisvahendeid kokku | | 1692 | | |
| Biojäätmed | Eraisiku komposter |  | 865 |  |  |
| Biojäätmed | Eraisiku tõstetud põhjaga konteiner | 40 | 1 | 11 | 17 |
| Biojäätmed | Eraisiku tõstetud põhjaga konteiner | 60 | 730 | 27 | 9490 |
| Biojäätmed | Eraisiku konteiner | 80 | 1 | 11 | 17 |
| Biojäätmed | Eraisiku konteiner | 140 | 1 | 14 | 13 |
| Biojäätmed | Eraisiku konteiner | 240 | 18 | 20 | 242 |
| Biojäätmed | Eraisiku konteiner | 360 | 16 | 19 | 286 |
| Biojäätmed | Eraisiku konteiner | 400 | 17 | 18 | 249 |
| Biojäätmed | Eraisiku konteiner | 500 | 3 | 14 | 47 |
| Biojäätmed | Eraisiku süvamahuti | 800 | 28 | 18 | 597 |
| Biojäätmed | Eraisiku kogumisvahendeid kokku | | 1680 | | |
| Biojäätmed | Kogumisvahendeid kokku | | 1680 | | |
| Klaaspakend | Avalik konteiner | 660 | 1 | 42 | 4 |
| Klaaspakend | Avalik konteiner | 1100 | 3 | 63 | 12 |
| Klaaspakend | Avalik süvamahuti | 1300 | 5 | 69 | 20 |
| Klaaspakend | Avalik süvamahuti | 2000 | 12 | 78 | 48 |
| Klaaspakend | Avalik konteiner | 2500 | 1 | 42 | 4 |
| Klaaspakend | Avalik süvamahuti | 3000 | 5 | 70 | 20 |
| Klaaspakend | Avalik konteiner | 4500 | 5 | 58 | 42 |
| Klaaspakend | Avalik süvamahuti | 5000 | 2 | 37 | 12 |
| Klaaspakend | Avalikke konteinereid kokku | | 34 | | |
| Klaaspakend | Kogumisvahendeid kokku | | 34 | | |
| Paber ja papp | Eraisiku konteiner | 80 | 534 | 28 | 6942 |
| Paber ja papp | Eraisiku konteiner | 240 | 1 | 18 | 10 |
| Paber ja papp | Eraisiku konteiner | 360 | 8 | 28 | 80 |
| Paber ja papp | Eraisiku konteiner | 400 | 1 | 18 | 10 |
| Paber ja papp | Eraisiku konteiner | 500 | 2 | 23 | 20 |
| Paber ja papp | Eraisiku konteiner | 660 | 5 | 29 | 50 |
| Paber ja papp | Eraisiku konteiner | 770 | 3 | 21 | 30 |
| Paber ja papp | Eraisiku konteiner | 1100 | 10 | 29 | 103 |
| Paber ja papp | Eraisiku süvamahuti | 2000 | 11 | 30 | 110 |
| Paber ja papp | Eraisiku konteiner | 2500 | 4 | 23 | 40 |
| Paber ja papp | Eraisiku süvamahuti | 3000 | 6 | 30 | 60 |
| Paber ja papp | Eraisiku konteiner | 4500 | 2 | 12 | 43 |
| Paber ja papp | Eraisiku kogumisvahendeid kokku | | 587 | | |
| Paber ja papp | Avalik süvamahuti | 2000 | 7 | 31 | 70 |
| Paber ja papp | Avalik konteiner | 2500 | 5 | 27 | 56 |
| Paber ja papp | Avalik süvamahuti | 3000 | 5 | 27 | 56 |
| Paber ja papp | Avalik konteiner | 4500 | 7 | 28 | 80 |
| Paber ja papp | Avalik süvamahuti | 5000 | 3 | 25 | 33 |
| Paber ja papp | Avalikke konteinereid kokku | | 27 | | |
| Paber ja papp | Kogumisvahendeid kokku | | 614 | | |
| Plast- ja metallpakend, joogikartong | Eraisiku konteiner | 240 | 534 | 84 | 2178 |
| Plast- ja metallpakend, joogikartong | Eraisiku konteiner | 500 | 1 | 42 | 4 |
| Plast- ja metallpakend, joogikartong | Eraisiku konteiner | 660 | 1 | 42 | 4 |
| Plast- ja metallpakend, joogikartong | Eraisiku konteiner | 1100 | 10 | 70 | 40 |
| Plast- ja metallpakend, joogikartong | Eraisiku süvamahuti | 1300 | 3 | 63 | 12 |
| Plast- ja metallpakend, joogikartong | Eraisiku süvamahuti | 2000 | 5 | 60 | 20 |
| Plast- ja metallpakend, joogikartong | Eraisiku konteiner | 2500 | 7 | 74 | 28 |
| Plast- ja metallpakend, joogikartong | Eraisiku süvamahuti | 3000 | 2 | 56 | 8 |
| Plast- ja metallpakend, joogikartong | Eraisiku konteiner | 4500 | 13 | 69 | 65 |
| Plast- ja metallpakend, joogikartong | Eraisiku süvamahuti | 5000 | 11 | 55 | 63 |
| Plast- ja metallpakend, joogikartong | Eraisiku kogumisvahendeid kokku | | 587 | | |
| Plast- ja metallpakend, joogikartong | Avalik konteiner | 4500 | 12 | 51 | 92 |
| Plast- ja metallpakend, joogikartong | Avalik süvamahuti | 5000 | 15 | 57 | 92 |
| Plast- ja metallpakend, joogikartong | Avalikke konteinereid kokku | | 27 | | |
| Plast- ja metallpakend, joogikartong | Kogumisvahendeid kokku | | 614 | | |

\*Kogus väljendab kotiteenuse puhul kotiteenusega hõlmatud majapidamiste arvu. Kogumisvahendite summeerimisel kotiteenuse kottide arvu ei summeerita.

Soetatavad tarvikud on vajalikud Kadrina valla liigiti kogumise eesmärgi täitmiseks ning võimaldavad elanikel võimalikult mugavalt taaskasutatavaid jäätmeid üle anda**.**

1. Jäätmeteke ja korraldatud jäätmeveo käigus kogutavate jäätmete kogused.

Tabel 8. Jäätmeteke, liigiti kogutud- ja ringlusse võetud jäätmete kogused jäätmeliikide lõikes.

|  |  |  |  |  |  |
| --- | --- | --- | --- | --- | --- |
| Jäätmeliik | Teke (t/a) | Liigiti kogutud (t/a) | Liigiti kogutud (%) | Ringlusesse võetud (t/a) | Ringlusesse võetud (%) |
| Muud olmejäätmed | 329 | 329,4 | 100 | 0 | 0 |
| Metallid | 107 | 83,2 | 78 | 81,5 | 76 |
| Plastid | 381 | 296,1 | 78 | 245,8 | 64 |
| Klaas | 226 | 143,1 | 63 | 123,1 | 55 |
| Puit | 42 | 33 | 78 | 0 | 0 |
| Biojäätmed | 678 | 601,8 | 89 | 571,7 | 84 |
| Paber ja papp | 593 | 460,4 | 78 | 432,7 | 73 |
| Suurjäätmed | 73 | 72,6 | 100 | 0 | 0 |
| Ohtlikud ained | 8 | 6,7 | 89 | 0 | 0 |
| Ravimid | 0 | 0,2 | 80 | 0 | 0 |
| Tekstiil | 99 | 22,2 | 22 | 0 | 0 |
| Elektri- ja elektroonikaseadmed | 58 | 15,4 | 27 | 13,3 | 23 |
| Kokku | 2593,6 | 2064 | 80 | 1468 | 57 |

Tabel 9. Kogutud jäätmete kogused jäätmeliikide lõikes.

|  |  |  |  |  |
| --- | --- | --- | --- | --- |
| Jäätmeliik | Kogutud tekkekohalt (t/a) | Kogutud avalikust võrgustikust (t/a)\* | Kogutud kokku (t/a) | Tekkekohalt kogumise osakaal (%) |
| Segaolmejäätmed | 859,1 | 0 | 859,1 | 100 |
| Biojäätmed | 601,8 | 0 | 601,8 | 100 |
| Klaaspakend | 0 | 143,1 | 143,1 | 0 |
| Paber ja papp | 273,6 | 186,7 | 460,4 | 59 |
| Plast- ja metallpakend, joogikartong | 245 | 167,2 | 412,2 | 59 |
| Elektri- ja elektroonikaromu | 0 | 15,4 | 15,4 | 0 |
| Tekstiilijäätmed | 0 | 22,2 | 22,2 | 0 |
| Suurjäätmed | 0 | 72,6 | 72,6 | 0 |
| Ohtlikud jäätmed | 0 | 6,7 | 6,7 | 0 |
| Ravimijäätmed | 0 | 0,2 | 0,2 | 0 |
| Kokku | 1979,5 | 614,1 | 2593,6 | 76 |

\*Kogutud avalikust võrgustikust sisaldab endas ka avalike konteinerite koguseid.

4. Jäätmejaamad

Jäätmejaamu, mille 15 km raadiusesse jääb eluhooneid on kokku: 2. Osad neist võivad jääda ka naaber omavalitsuste aladele. Elanikest jääb 6630 ehk 99 % inimestest jäätmejaamadest 15 km raadiusesse. Eluhooneid jääb jäätmejaamade teenindusraadiustesse 1468 ehk 97,7 %. Summeeritud jäätmejaamade vastuvõtu võimekus on esitatud tabelis 10.

Tabel 10. Jäätmejaamade summeeritud vastuvõtu võimekus jäätmeliikide lõikes.

|  |  |  |
| --- | --- | --- |
| Jäätmekood | Jäätmekoodi nimetus | Võetakse vastu (t/a) |
| 13 02 08\* | Muud mootori-, käigukasti- ja määrdeõlid | 1000 |
| 15 01 01 | Paber- ja kartongpakendid | 1000 |
| 15 01 02 | Plastpakendid | 1000 |
| 15 01 03 | Puitpakendid | 1000 |
| 15 01 04 | Metallpakendid | 1000 |
| 15 01 05 | Komposiitpakendid | 1000 |
| 15 01 06 | Segapakendid | 1000 |
| 15 01 07 | Klaaspakendid | 1000 |
| 15 01 09 | Tekstiilpakendid | 1000 |
| 15 01 10\* | Ohtlikke aineid sisaldavad või nendega saastatud pakendid | 1000 |
| 16 01 03 | Vanarehvid | 1000 |
| 16 01 07\* | Õlifiltrid | 1000 |
| 16 02 15\* | Kasutuselt kõrvaldatud seadmetelt eemaldatud ohtlikud osad | 1000 |
| 16 05 07\* | Ohtlikest ainetest koosnevad või neid sisaldavad kasutuselt kõrvaldatud anorgaanilised kemikaalid | 1000 |
| 16 06 01\* | Pliiakud | 1000 |
| 17 02 01 | Puit | 1000 |
| 18 01 01 | Teravad ja torkivad esemed (välja arvatud koodinumbriga 18 01 03\* nimetatud jäätmed) | 1000 |
| 18 01 03\* | Jäätmed, mida peab nakkuse vältimiseks koguma ja kõrvaldama erinõuete kohaselt | 1000 |
| 20 01 01 | Paber ja kartong | 1000 |
| 20 01 02 | Klaas | 1000 |
| 20 01 10 | Rõivad | 1000 |
| 20 01 11 | Tekstiilid | 1000 |
| 20 01 13\* | Lahustid | 1000 |
| 20 01 14\* | Happed | 1000 |
| 20 01 15\* | Leelised | 1000 |
| 20 01 17\* | Fotokemikaalid | 1000 |
| 20 01 19\* | Pestitsiidid | 1000 |
| 20 01 21\* | Luminestsentslambid ja muud elavhõbedat sisaldavad jäätmed | 1000 |
| 20 01 23\* | Klorofluorosüsivesinikke sisaldavad kasutuselt kõrvaldatud seadmed | 1000 |
| 20 01 25 | Toiduõli ja -rasv | 1000 |
| 20 01 26\* | Õli ja rasv, mida ei ole nimetatud koodinumbriga 20 01 25 | 1000 |
| 20 01 27\* | Ohtlikke aineid sisaldavad värvid, trükivärvid, liimid ja vaigud | 1000 |
| 20 01 28 | Värvid, trükivärvid, liimid ja vaigud, mida ei ole nimetatud koodinumbriga 20 01 27\* | 1000 |
| 20 01 29\* | Ohtlikke aineid sisaldavad pesuained | 1000 |
| 20 01 30 | Pesuained, mida ei ole nimetatud koodinumbriga 20 01 29\* | 1000 |
| 20 01 31\* | Tsütotoksilised ja tsütostaatilised ravimid | 1000 |
| 20 01 32 | Ravimid, mida ei ole nimetatud koodinumbritega 20 01 31\*, 20 01 95\*, 20 01 96\*, 20 01 97\* ja 20 01 98\* | 1000 |
| 20 01 33\* | Koodinumbritega 16 06 01\*, 16 06 02\* ja 16 06 03\* nimetatud patareid ja akud ning sortimata patarei- ja akukogumid, mille hulgas on selliseid patareisid või akusid | 1000 |
| 20 01 34 | Patareid ja akud, mida ei ole nimetatud koodinumbriga 20 01 33\* | 1000 |
| 20 01 35\* | Ohtlikke osi sisaldavad kasutuselt kõrvaldatud elektri- ja elektroonikaseadmed, mida ei ole nimetatud koodinumbritega 20 01 21\* ja 20 01 23\* | 1000 |
| 20 01 36 | Kasutuselt kõrvaldatud elektri- ja elektroonikaseadmed, mida ei ole nimetatud koodinumbritega 20 01 21\*, 20 01 23\* ja 20 01 35\* | 1000 |
| 20 01 37\* | Ohtlikke aineid sisaldav puit | 1000 |
| 20 01 38 | Puit, mida ei ole nimetatud koodinumbriga 20 01 37\* | 1000 |
| 20 01 39 | Plastid | 1000 |
| 20 01 40 | Metallid | 1000 |
| 20 01 41 | Korstnapühkimisjäätmed | 1000 |
| 20 01 95\* | Antibiootikumid | 1000 |
| 20 01 96\* | Psühhotroopse ja narkootilise toimega ravimid | 1000 |
| 20 01 97\* | Muid ohtlikke toimeaineid sisaldavad ravimid | 1000 |
| 20 01 98\* | Sortimata ravimikogumid | 1000 |
| 20 03 01 | Prügi (segaolmejäätmed) | 1000 |
| 20 03 07 | Suurjäätmed | 1000 |
| 13 02 08\* | Muud mootori-, käigukasti- ja määrdeõlid | 2,5 |
| 15 01 01 | Paber- ja kartongpakendid | 0,1 |
| 15 01 02 | Plastpakendid | 0,1 |
| 15 01 04 | Metallpakendid | 0,1 |
| 15 01 07 | Klaaspakendid | 0,1 |
| 15 01 10\* | Ohtlikke aineid sisaldavad või nendega saastatud pakendid | 2,4 |
| 16 01 03 | Vanarehvid | 12 |
| 16 01 07\* | Õlifiltrid | 0 |
| 16 02 14 | Kasutuselt kõrvaldatud seadmed, mida ei ole nimetatud koodinumbritega 16 02 09\* kuni 16 02 13\* | 3 |
| 16 06 01\* | Pliiakud | 0,1 |
| 17 02 01 | Puit | 7 |
| 17 06 05\* | Asbesti sisaldavad ehitusmaterjalid | 80 |
| 18 01 03\* | Jäätmed, mida peab nakkuse vältimiseks koguma ja kõrvaldama erinõuete kohaselt | 0,2 |
| 20 01 01 | Paber ja kartong | 15 |
| 20 01 02 | Klaas | 7,8 |
| 20 01 08 | Biolagunevad köögi- ja sööklajäätmed | 0,3 |
| 20 01 10 | Rõivad | 19 |
| 20 01 11 | Tekstiilid | 19 |
| 20 01 13\* | Lahustid | 0 |
| 20 01 14\* | Happed | 0 |
| 20 01 15\* | Leelised | 0 |
| 20 01 19\* | Pestitsiidid | 0 |
| 20 01 21\* | Luminestsentslambid ja muud elavhõbedat sisaldavad jäätmed | 0,1 |
| 20 01 27\* | Ohtlikke aineid sisaldavad värvid, trükivärvid, liimid ja vaigud | 10 |
| 20 01 33\* | Koodinumbritega 16 06 01\*, 16 06 02\* ja 16 06 03\* nimetatud patareid ja akud ning sortimata patarei- ja akukogumid, mille hulgas on selliseid patareisid või akusid | 0,1 |
| 20 01 34 | Patareid ja akud, mida ei ole nimetatud koodinumbriga 20 01 33\* | 0 |
| 20 01 39 | Plastid | 0,4 |
| 20 01 40 | Metallid | 0,4 |
| 20 01 95\* | Antibiootikumid | 0 |
| 20 01 96\* | Psühhotroopse ja narkootilise toimega ravimid | 0 |
| 20 01 97\* | Muid ohtlikke toimeaineid sisaldavad ravimid | 0,2 |
| 20 01 98\* | Sortimata ravimikogumid | 0,2 |
| 20 02 01 | Biolagunevad jäätmed | 26 |
| 20 03 07 | Suurjäätmed | 78 |

5. Mudeli aadress

Esitatud tulemused baseeruvad kasutaja valikutel, mis on kättesaadav aadressil:

<https://jaatmehaldus.envir.ee/municipalities/0272?dpa-source=WMM&rpg-division=0&config=H4sIAAAAAAAACu2ZXW_aMBSG_0rl63PhhAQYd5RWHeoHUcu2iylCBrtgKcSR7dB2Vf_7lEAnrWNb99WF8t4kVnKsJ7w62HmUe7ZS1mmTs15ITKrcqewuMUWZCa9k3yoxvivUwOTXel5a4bXJHet9vGeiENYvVe4PS51Jnc_dkV5pqSTrXYvMKWJLnZ8JO1f9p5VX.pNivYDYUtwm5TTTs4HJvdC5skfaeZHPFOvFnPO64vhGOK..W7cuGqtbr7MfVhWlLYxTJ9aUxZbfs9S3Sr41pVMLk8kPFXNgskzNqpJz5RdGsh5LLofv..PjyWB0Me4PL44vGbGpNjfPLn.gF0MRm2fCuW217w7PhoOvSgtRKNvPZVKdp0ZY.UxGkQnn9ayfy3PlRYYQEAJCaGwIQAEFFFBAYc9BCA8pscLqlfCqjsF9MYdKeiovYEHMD05PGbGIH4yTatB.HHQ5IxZE1TGsj602rwurY8w5S4nNjClUpRmrf0Ig1q6vdDp1ZVBfCtd3ovWpy_nBVXWztRmEfDNoPQ7i9SAl5hbCKvntM774g0y1edKPibLayOppAgqpRRHF1KYOBRGFAYXddNM7vziNWnFKzPjF78ykKKToDcVtareow6nToW6UVn.tF7BjyPEfoCajy8lgdJ6MrsbDi5MmL1FYp9EX6Iv_HgJQQAEFFFDYcxACxBnivLPiDHN.rasSQkAICOF1vxkCBRRQQO0zCntOs0OAHcOOd9WOIcf4fLgv6zT6An2xNy.NQAEFFFD7jMKe0.wQIM4Q550U5xDm3HRD2jLv50vU00m7vUzvWAToCfTEnryYAgUUUEA1DoUdp7kRwJZhy7DlPbBlSNBOrMcQY_QExBgooIAC6pWjsOM0NwKIMcT474tx.vAZ_CtwqC1bAAA>

1. [Statistika Andmebaas:](https://andmed.stat.ee/et/stat/majandus__majandusuksused__ettevetjad/ER032/table/tableViewLayout2) ER032: Statistilisse profiili kuuluvad ettevõtted töötajate arvu ja haldusüksuse järgi, haldusjaotus seisuga 01.01.2018 [↑](#footnote-ref-2)
2. Kadrina valla ühisveevärgi ja –kanalisatsiooni arendamise kava aastateks 2023-2034 [↑](#footnote-ref-3)
3. [Maakatastri statistika](https://geoportaal.maaamet.ee/index.php?lang_id=1&page_id=506&type=kykolvik&year=2023&month=11&group=71) (seisuga 01.01.2025) [↑](#footnote-ref-4)
4. Riigi jäätmekava 2023-2028 [↑](#footnote-ref-5)
5. Eurostat andmebaas: https://ec.europa.eu/eurostat/databrowser/view/cei\_pc031/default/table?lang=en [↑](#footnote-ref-6)
6. Liigiti kogutud olmejäätmete osakaal = liigiti kogutud jäätmed (B) x 100 / kogu jäätmeteke (A). A - kogu jäätmeteke. Liidetud kokku kõik olmejäätmed (koodiga 20)+ pakendijäätmed (koodiga 15 01); B – liigiti kogutud jäätmed. Liidetud kokku liigiti kogutud pakendid + liigiti kogutud olmejäätmed (siia ei kuulu segaolmejäätmed). [↑](#footnote-ref-7)
7. Riigi jäätmekava 2023-2028 [↑](#footnote-ref-8)
8. Kõik tärniga tähistatud ehitusjäätmed, v.a asbesti sisaldavad ehitusjäätmed [↑](#footnote-ref-9)
9. Jäätmeseaduse muutmise ja sellega seonduvalt teiste seaduste muutmise seaduse eelnõu seletuskiri [↑](#footnote-ref-10)
10. [Statistikaamet: RV084: PROGNOOSITAV RAHVAARV AASTANI 2050](https://andmed.stat.ee/et/stat/rahvastik__rahvastikunaitajad-ja-koosseis__rahvaarv-ja-rahvastiku-koosseis/RV084/table/tableViewLayout2) [↑](#footnote-ref-11)
11. Kõik olmejäätmed 20 koodiga + kõik pakendijäätmed 15 koodiga [↑](#footnote-ref-12)
12. Avalik sektor soetab toote, teenuse või töö, millel on vähendatud keskkonnamõju kogu elutsükli vältel võrreldes seda toote, teenuse või tööga, millel on samasugune primaarne funktsioon. [↑](#footnote-ref-13)
13. Piirsalu, E, Moora, H, Väli, K, Aro, K, Värnik, R, Lillemets, J, 2021. Toidujäätmete ja toidukao teke Eesti toidutarneahelas. SEI Tallinn. [↑](#footnote-ref-14)
14. "Keskkonnagentuur. *Jäätmete Majandamise Mudel*. Versioon 1.1.0, [https://jaatmehaldus.envir.ee](https://jaatmehaldus.envir.ee/)." [↑](#footnote-ref-15)